މަޤާމު ނަންބަރު: 219286\nއިތުރުގަޑިއާއި ބަންދު ދުވަހުގެފައިސާ "ދިވެހި ސިވިލް ސާރވިސްގެ ގަވާއިދު"ގައި ކަނޑައެޅިފައިވާ ގޮތުގެ މަތިން ދެވޭނެއެވެ.\nއައްޑޫސިޓީގެ މަރަދޫފޭދޫ އަވަށުގެ މިސްކިތްތަކުގެ ތެރެއިން، މަރަދޫފޭދޫ އަވަށު އޮފީހުން ޙަވާލުކުރެވޭ މިސްކިތުގެ ގޯތިތެރެއާއި މަގުމަތި ވިނަނޮޅައި ކުނިކަހައި ސާފުކުރުމާއި، މިސްކިތް ހިމެނޭ ސަރަޙައްދު ޒީނަތްތެރި ކުރުމުގައި ކުރަންޖެހޭ މަސައްކަތާއި، މިސްކިތުގެ ފެން އިސްކުރު ބަރިއާއި ފާޚާނާ ސާފުކޮށް ބެލެހެއްޓުމާއި، އަދި ކޮންމެ ނަމާދު ވަގުތަކަށް މިސްކިތް ތައްޔާރުކޮށް، އާންމުކޮށް މިސްކިތް ފޮޅައި ސާފުކުރުމުގައި ކުރަން ޖެހޭ އެންމެހައި މަސައްކަތް ކުރުން\nލިޔަންކިޔަން ދަތުމާއެކު މަޤާމުގެ މަސައްކަތް ކުރުމުގެ ހުނަރު/ޤާބިލުކަން ލިބިފައިވުން\nމަރަދޫފޭދޫ އަވަށުގެ މިސްކިތްތައް\n1. ލިބިފައިވާ ތަޢުލީމާއި ތަމްރީން\n2. ލިބިފައިވާ މަސައްކަތުގެ ތަޖުރިބާ\n3. މަސައްކަތުގެ ހުނަރާއި ޤާބިލުކަން\nއިންޓަރވިއު ބޭއްވޭނެ ތަނާއި ތާރީޚު:\nއިންޓަރވިއުއަށް ހާޒިރު ވުމުގެ 24 ގަޑި ކުރިން (ބަންދު ދުވަސް ނުހިމަނައި) އިންޓަރވިއު ބޭއްވޭނެ ތަނަކާއި ގަޑި ލިއުމަކުން އެންގޭނެއެވެ.\nވަޒީފާއަށް އެދި ހުށަހަޅާ ސިވިލް ސާރވިސްގެ ވަޒީފާއަށް އެދޭ ފޯމު (މިފޯމު އައްޑޫ ސިޓީ ކައުންސިލްގެ އިދާރާއިންނާއި، އައްޑޫސިޓީ ކައުންސިލްގެ އިދާރާގެ އަވަށު އޮފީސްތަކުން ލިބެން ހުންނާނެއެވެ.)\nސިވިލްސަރވިސް އަށް / ސަރުކާރަށް ޚިދުމަތްކުރުމުގެ އެއްބަސްވުމެއް އޮތް މުވައްޒަފުން، ކުރިމަތިލާ މަޤާމަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާމެދު އިއުތިރާޒެއް ނެތްކަމަށް، އެ މުވައްޒަފު ވަޒީފާ އަދާކުރާ އޮފީހުގެ ލިޔުމެއް\nމުއްދަތު ހަމަނުވާ، ދިވެހިރައްޔިތެއްކަން އަންގައިދޭ ކާޑްގެ (ދެފުށް ފެންނަ) ސާފު ކޮޕީ\nތަޢުލީމީ ސެޓްފިކެޓްތަކުގެ ކޮޕީ (މޯލްޑިވްސް ކޮލިފިކޭޝަން އޮތޯރިޓީން ފެންވަރު ބަލައި ތައްގަނޑު ޖަހާފައިވާ ލިޔުމުގެ ކޮޕީ)\nކޯސް ފުރިހަމަކުރުމަށްފަހު ކޯހުން ފާސްވެފައިވާ ކަމުގެ ލިޔުން ލިބިލައްވާފައިވާ ފަރާތްތަކުން، ކޯސް ފުރިހަމަކުރި ކަމުގެ ލިޔުމާއެކު، ކޯހުން ލިބޭ ސެޓްފިކެޓް ވަކި ފެންވަރެއްގައި އެކްރެޑިޓް ކުރެވޭނެ ކަމަށް ބަޔާންކޮށް މޯލްޑިވްސް ކޮލިފިކޭޝަން އޮތޯރިޓީއިން ދޫކުރައްވާ "ކޮލިފިކޭޝަން އެސެސްމަންޓް ރިޕޯޓް" ހުށަހަޅުއްވަންވާނެ.\nވަޒީފާއެއްގައި އުޅުއްވާ ނުވަތަ އުޅުއްވާފައިވާ ބޭފުޅެއްނަމަ އަދާކުރައްވާ ނުވަތަ އަދާކުރެއްވި ވަޒީފާގެ މަސްއޫލިއްޔަތާއި މުއްދަތު އެނގޭނެ ރަސްމީ ލިޔުމެއް (މިއިދާރާގެ މުވައްޒަފުން މިލިޔުން ހުށަހަޅަން ނުޖެހޭނެއެވެ.)\nވަޒީފާއަށް ކުރިމަތިލާ ފަރާތުގެ ވަނަވަރު (ގުޅޭނެ ފޯނު ނަމްބަރާއި އީމެއިލް އެޑްރެހާއެކު)\nވަޒީފާއަށް އެދޭ ފަރާތްތައް ސްކްރީން ކުރުމާއި ޝޯޓް ލިސްޓު ކުރުން:\nވަޒީފާއަށް ކުރިމަތި ލައްވާ ބޭފުޅުން ސްކްރީން ކުރުމާއެކު، މަޤާމަށް އެދޭ ޝަރުޠު ހަމަވާ ފަރާތްތަކުގެ އަދަދު 10 އަށްވުރެ ގިނަނަމަ އެފަރާތްތައް، ހިއުމަން ރިސޯސް މެނޭޖްމަންޓް އެންޑް ޑިވެލޮޕްމަންޓް ކޮމިޓީގެ މަޝްވަރާއާއި އެކު ޝޯޓްލިސްޓް ކުރެވޭނެއެވެ.\nމިގޮތުން ޝޯޓްލިސްޓް ކުރުމުގައި ބެލެވޭނެ ކަންތައްތަކަކީ:\n1- ލިބިފައިވާ ތަޢުލީމާއި ތަމްރީން 2- ލިބިފައިވާ މަސައްކަތުގެ ތަޖުރިބާ 3- މަސައްކަތުގެ ހުނަރާއި ޤާބިލުކަން\n2014 ޑިސެންބަރު 14، ވާ އާދީއްތަ ދުވަހު 15:00ގެ ކުރިން މަރަދޫފޭދޫ އަވަށު އޮފީހަށް\nއިތުރު މަޢުލޫމާތު ސާފުކުރެއްވުމަށް އައްޑޫސިޓީ ކައުންސިލްގެ އިދާރާގެ މަރަދޫފޭދޫ އަވަށު އޮފީހުގެ ނަންބަރު 6891523 ފޯނަށް ގުޅުއްވުން އެދެމެވެ.


ފްރާންސްގެ ކުރީގެ ރައީސް ސަރުކޯޒީގެ މައްޗަށް ކޮރަޕްޝަންގެ ކުށް ސާބިތުވެ ތިން އަހަރުގެ ޖަލުހުކުމެއް | Sandhaanu\nފްރާންސްގެ ކުރީގެ ރައީސް ސަރުކޯޒީގެ މައްޗަށް ކޮރަޕްޝަންގެ ކުށް ސާބިތުވެ ތިން އަހަރުގެ ޖަލުހުކުމެއް\nފްރާސްގެ ރައީސްކަން ކުރީން ކުރައްވާފައިވާ ނިކޮލަސް ސަރުކޯޒީގެ މައްޗަށް ކޮރަޕްޝަންގެ މައްސަލައެއްގައި ތިން އަހަރު ދުވަހުގެ ޖަލު ހުކުމެއް އިއްވައިފިއެވެ.\nމިހުކުމް އިއްވާފައި ވަނީ ވެރިރަށް ޕެރިހުގެ ކޯޓަކުންނެވެ.\nރައީސްކަމުގެ ދައުރުގައި ފަނޑިޔާރެއްގެ ނިންމުމަށް ބާރުފޯރުވަން މަސައްކަތް ކުރެއްވިކަމުގެ ކުށް ވަނީ ސަރުކޯޒީގެ މައްޗަށް ސާބިތުވެފައެވެ.\nމިކަމާގުޅިގެން ތަންފީޒުކުރެވޭ ޖަލުހުކުމްގެ ދަށުން ދެއަހަރު ސަސްޕެންޝަންގައި އޭނާ ހޭދަކުރައްވަންޖެހެއެވެ. އެހެންކަމުން ޖަލުގައި އޭނާ ހޭދަކުރަން ޖެހޭނީ ވަރަށް މަދު ދުވަސްކޮޅެކެވެ.\nސަރުކޯޒީގެ ވަކީލު ވިދާޅުވީ ހުކުމް އިސްތިއުނާފު ކުރައްވާނެ ކަމަށެވެ. އިސްތިއުނާފު ނިމެންދެން ސަރުކޯޒީ ހުންނަވަނީ މިނިވަނެއްގެ ގޮތުގައެވެ. އިސްތިއުނާފް ނާކާމިޔާބުވެއްޖެ ނަމަ ސަރުކޯޒީގެ މައްޗަށް ހުކުމް ތަންފީޒު ކުރެވޭނެއެވެ. ފުރަތަމަ އެއް އަހަރު ހުންނަވަން ޖެހޭނީ ގޭބަންދުގައެވެ.


MIB ge boardah kurimathilumuge furusathu huluhuvaalaifi | Mihaaru\nރާއްޖޭގެ ފުރަތަމަ އިސްލާމިކް ބޭންކް، އެމްއައިބީ ހިންގާ އިމާރާތް: ހިއްސާދާރުންނަށް ބޯޑު މެމްބަރަކަށް ވުމުގެ ފުރުސަތު މިހާރު ވަނީ ހުޅުވާލާފައި---ފޮޓޯ: ހުސައިން ވަހީދު/މިހާރު\nއެމްއައިބީގެ ބޯޑަށް ކުރިމަތިލުމުގެ ފުރުސަތު ހުޅުވާލައިފި\n09 ފެބުރުއަރީ 2020 - 14:29\nއާއްމު ހިއްސާދާރުންގެ ތެރެއިން މޯލްޑިވްސް އިސްލާމިކް ބޭންކް (އެމްއައިބީ) ބޯޑުގެ ޑިރެކްޓަރަކަށް ވުމުގެ ފުރުސަތު އެ ބޭންކުން ހުޅުވާލައިފި އެވެ.\nމިއީ އެމްއައިބީ ޕަބްލިކް ކުންފުންޏަކަށް ބަދަލުވުމަށްފަހު ބޯޑު މެމްބަރުން އައްޔަން ކުރާ ފުރަތަމަ ފަހަރެވެ. މި އަހަރު އައްޔަން ކުރާ ބޯޑު މެމްބަރަކީ ތިން އަހަރު ދުވަހުގެ މުއްދަތައް އައްޔަން ކުރާނެ މެމްބަރެކެވެ.\nމި މަގާމަށް ކުރިމަތިލާން ބޭނުންވާ ހިއްސާދާރުން މި މަހުގެ 20 ވަނަ ދުވަހުގެ ކުރިން އެމްއައިބީ އަށް ފޯމު ހުށަހަޅަން ޖެހޭނެ އެވެ. ފޯމު ހުށަހަޅާނީ އެ ބޭންކުގެ ކޮމްޕެނީ ސެކެޓްރީ އަށް އެޑްރެސް ކޮށްފަ އެވެ. މި ފޯމު މިހާރު އެމްއައިބީގެ ވެބްސައިޓުން ޑައުންލޯޑު ކުރެވޭނެ ކަމަށް އެމްއައިބީން ބުންޏެވެ.\nބޯޑު ނޮމިނޭޝަން އެންޑް ރެމިއުނަރޭޝަން ކޮމިޓީން ދިރާސާ ކުރުމަށްފަހު ބޯޑު މެމްބަރުކަމަށް ޝަރުތު ހަމަވާ މީހުންގެ ނަންތައް މި އަހަރު ބާއްވާ އެ ކުންފުނީގެ ފުރަތަމަ އަހަރީ އާއްމު ޖަލްސާގައި ވޯޓަށް ހުށަހަޅާނެ އެވެ. މި މަގާމަށް މީހަކު އައްޔަން ކުރާނީ އަހަރީ އާއްމު ޖަލްސާ އަށް ހާޒިރުވާ ހިއްސާދާރުންގެ މެދުގައި ނަގާ ވޯޓުންނެވެ.\nއެމްއައިބީން ފުރަތަމަ ފަހަރަށް ހިއްސާ ވިއްކަން ފެށީ މިދިޔަ އަހަރެވެ. އެ ބޭންކުގެ އައިޕީއޯއަކީ މިހާތަނަށް ރާއްޖޭގައި ކުރިއަށްގެންދިޔަ އެންމެ ކާމިޔާބު އައިޕީއޯ އެވެ. އެގޮތުން އެ ބޭންކުން ވިއްކަން ހުޅުވާލި އަދަދަށްވުރެ ގިނައިން ހިއްސާ ގަންނަން ވަނީ ހުށަހަޅައިފަ އެވެ.\nއިތުރު ލިޔުންތައް މޯލްޑިވްސް އިސްލާމިކް ބޭންކް ބޭންކިން ހިއްސާދާރުން އެމްއަބީގެ ހިއްސާ\nއެމްއައިބީގެ ހިއްސާތައް އެކައުންޓަށް ޖަމާކޮށްފި


ދިއްވާ ފެންގަނޑު – އިހުޒަމާނުގައި ބޭނުންކުރިގޮތް އެނގޭތަ؟ – Faanooz\nދިއްވާ ފެންގަނޑު – އިހުޒަމާނުގައި ބޭނުންކުރިގޮތް އެނގޭތަ؟\nNovember 12, 2017 | އަޙުމަދު އަނަސް\nދިވެހިރާއްޖެއަކީ އިންޑިޔާ ކަނޑުގެ ތެރެއަށް އުކާލެވިފައިވާ ޖަޒީރާ ރައްތަކަކަށް ވީނަމަވެސް ދިވެހިރާއްޖެއަށް ގުދުރަތީ އެތަށް ތަންތަނެއް ލިބިފައިވެއެވެ. އެގޮތުން އައްޑޫސިޓީގައި އޮންނަ ފެހިކުލައިގެ ފެންގަނޑަކީ ވަރަށް ފެންގަނޑެކެވެ.\n“ދިއްގޮނޑެ ފަޅަގަނޑި ދިއްވާ ފެންގަނޑު” ނުވަތަ ދިއްވާ ފެންގަނޑަކީ އިހުޒަމާނުގައި އައްޑޫގައި އުޅުނު ބުޑިސްޓުން އެމީހުންގެ ދީނީ ބައެއް އަޅުކަން އަދާކުރުމަށް ބޭނުންކުރިތަނެކެވެ.\nކޯއްޓޭ ސަރަހައްދުގައި އޮންނަ މިފެންގަނޑު އޭރު ބޭނުންކުރީ ކުދިން ހިނގައިގަތުމުން އެންމެ ފުރަތަމަ ފަހަރަށް ބިމުގައި ފައިޖެއްސުމަށެވެ.\nކުއްޖާގެ ފައި ބިމުގައި ޖެއްސުމާއި މިފެންގަނޑާއި ހުރީ ކޮންގުޅުމެއް؟\nކުއްޖާގެ ފައި ބިންމަތީގައި ޖެއްސުމަށްޓަކައި އެންމެ ފުރަތަމަ ކުރާކަމަކީ ފެންގަނޑުގެ ކައިރިއަށް ދޮންވެލިލުމެވެ. ދެން އެދޮންވެލިގަނޑުގެ މަތީގައި ބޮޑުކާއްޓެއް ބާއްވާފައި އެންމެ ފުރަތަމަ ކުއްޖާގެ ފައި ޖައްސަނީ އެ ކާށީގައެވެ. އެއަށްފަހު ދޮންވެލި ގަނޑު މަތީގައެވެ. ދެންކުރާކަމަކީ ބައެއް ޅަކުދިންގެގާތަށް ހިނިއަންނާނެފަދަ ކަމެކެވެ. ކުއްޖާ ކުޑަ ބޮއްކުރައަކަށް ލާފައި އެބޮއްކުރައަށް ކާއެއްޗެހި އަރުވަނީއެވެ. އެއަށްފަހު ކިޔެވެލި ކިޔަވަމުން ބޮއްކުރާ ދަމާފައި ގެންގޮސް ފެންގަނޑުގެ އެއްފަރާތަކަށް ބީއްސާލަނީއެވެ. އަނެއްކާވެސް ކުއްޖާގެފައި ބިމުގައި ޖައްސައެވެ. ދެން އެއަށްފަހު އެއްވެތިބި މީހުނަށް ކާއެއްޗެހި ބަހަނީއެވެ. އަދި އެނގޭހެއްޔެވެ. މިކަންކަމަކީ ނަކަތާއި ސާއަތަށް ބެލުމަށްފަހު ކުރާ ކަންތަކެވެ. އައްޑޫ މީހުން މިކަމަށް ކިޔާއުޅެނީ “ބިންބޭވުން” އެވެ.\nދިއްވާ ފެންގަނޑު. ފޮޓޯ:ގޫގުލް މެޕް\nދިއްވާ ފެންގަނޑަކީ އެތަށްބައެއްގެ މަގުބުލުކަން ހޯދަފައިވާ “ނަލަ” ފެންގަނޑެކެވެ. ފިސާރި ރީތިތަނެކެވެ. ހިމާޔަތްކުރުން މުހިންމު ތަނެކެވެ. އައްޑޫގެ ފަތުރުވެރިކަމަށް މިފެންގަނޑުންވެސް އެތަށް ފައިދާއެއް ކުރާނެކަން ޔަގީނެވެ.


VIA ge masakayi Raees ballavaalahvaifi\nވެލާނާ އިންޓަރނޭޝަނަލް އެއާޕޯޓް (ވީއައިއޭ) ގެ މަސައްކަތް ރަައީސް ބައްލަވާލައްވަނީ\nދިވެހިންގެ މައި ވައިގެ ބަދަރު ވެލާނާ އިންޓަރނޭޝަނަލް އެއާޕޯޓް (ވީއައިއޭ) ގައި ހިނގަމުންދާ ތަރައްގީގެ މަޝްރޫއުތައް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ބައްލަވާލައްވައިފި އެވެ.\nވީއައިއޭ ހިންގާ މޯލްޑިވްސް އެއާޕޯޓްސް ކޮމްޕެނީ ލިމިޑެޓް (އެމްއޭސީއެލް) އިން ބުނީ ރައީސް ސޯލިހް، އިއްޔެ ވީއައިއޭއަށް ވަޑައިގެން އެއާޕޯޓްގެ ތަރައްގީއަށް ކުރަމުންދާ މަސައްކަތް ބައްލަވާލައްވާފައިވާ ކަމަަށެވެ.\nވީއައިއޭ ތަރައްގީ ކުރަން ކުރީ ސަރުކާރުގެ ދުވަސްވަރު މަޝްރޫއުގެ އަގު ގާތްގަނޑަކަށް 800 މިލިއަން ޑޮލަރު (12.3 ބިލިއަން ރުފިޔާ) އަށްވުރެ ބޮޑު ވާނެ ކަމަށް އަންދާޒާ ކުރެވެ އެވެ. މި މަޝްރޫއުގެ ދަށުން ތަރައްގީކުރާ އާ ޕެސެންޖަރު ޓާމިނަލްގެ މަސައްކަތް ކުރަން ހަވާލުކޮށްފައިވަނީ ސައޫދީ ބިންލާދިން ގްރޫޕާ އެވެ. މީގެ އިތުރުން ދިގުމިނުގައި 3،400 މީޓަރު އަދި ފުޅާ މިނުގެ ރަންވޭ ތަރައްގީ ކުރުމުގެ މަސައްކަތް ކުރަނީ ޗައިނާގެ، ބެއިޖިން އާބަން ކޮންސްޓްރަކްޝަން ގްރޫޕު (ބީޔޫސީޖީ) އާ ރަންވޭގެ އަގު 373 މިލިއަން ޑޮލަރު (5.7 ބިލިއަން ރުފިޔާ) އަށް އަރަ އެވެ. މީގެ އިތުރުން ކާގޯ ޓާމިނަލް އާއި ތެޔޮ ރައްކާ ކުރާ ނިޒާމުގެ މަސައްކަތް ވެސް ދަނީ ކުރަމުންނެވެ. އަދި އާ ޕެސެންޖަރު ޓާމިނަލް ނިމި 2022 ގައި ހުޅުވާނެ ކަމަށް ސަރުކާރުން ބުނެފައިވެ އެވެ. މި ޓާމިނަލް ހަދަނީ ހަތް މިލިއަން މީހުންނަށް ހިދުމަތް ދެވޭ ފެންވަރަށެވެ.\nވެލާނާ އިންޓަރނޭޝަނަލް އެއާޕޯޓް (ވީއައިއޭ)ގެ މަސައްކަތް ރަައީސް ބައްލަވާލައްވަނީ --\nވީއައިއޭ އާ ސީޕްލޭން ޓާމިނަލްއަކީ އެމްއޭސީއެލް އިން 55 މިލިއަން ޑޮލަރު (848 މިލިއަން ރުފިޔާ) ހަރަދުކޮށްގެން ހަދާފައިވާ ފުރިހަމަ އިމާރާތެކެވެ. އާ ސީ ޕްލޭން ޓާމިނަލް ހަދާފައިވަނީ 3.2 ހެކްޓަރު (32،000 އަކަމީޓަރު) ގެ ބިން ހިއްކައިގެން އެ ސަރަހައްދުގަ އެވެ. މި މަސައްކަތް ކުރީ އާ ރަންވޭގެ މަސައްކަތް ކުރާ ޗައިނާގެ ބެއިޖިން އާބަން ކޮންސްޓްރަކްޝަން ގްރޫޕް (ބީޔޫސީޖީ) އިންނެވެ. މި ތަނުގައި ބޯޓު މަރާމާތު ކުރާ ސަރަހައްދެއްގެ އިތުރުން ލައުންޖުތައް އެބަހުއްޓެވެ.\nއިންޓަނޭޝަނަލް ކާގޯ ޓާމިނަލްގެ މަސައްކަތް ކުރަނީ، ޗައިނާގެ ބެއިޖިން އާބަން ކޮންސްޓްރަކްޝަން ގްރޫޕު (ބީޔޫސީޖީ) ކުންފުންޏަށް 373 މިލިއަން ޑޮލަރު (ގާތްގަނޑަކަށް 5.7 ބިލިއަން ރުފިޔާ) އަށް ހަވާލު ކޮށްގެނެވެ. އެތާނގައި އެއް ފަހަރާ 12،0000 މެޓްރިކް ޓަނުގެ ކާގޯ ރައްކާ ކުރެވޭނެ އެވެ.\nރައީސް އިބްރާހިމް މުހައްމަދު ސޯލިހު ވެލާނާ އިންޓަނޭޝަނަލް އެއާޕޯޓް މަސީ\nއާ ޕެސެންޖަރު ޓާމިނަލް ތަނބު ޖަހާއިރު ކުރެހުމެއް ނެތް!\nވީއައިއޭއަށް އިންޓަނޭޝަނަލް އެވޯޑެއް


ލޮކްޑައުންކުރި ތިން ރިސޯޓު އަލުން ހުޅުވައިފި | Jazeera\tލޮކްޑައުންކުރި ތިން ރިސޯޓު އަލުން ހުޅުވައިފި - Jazeera\nލޮކްޑައުންކުރި ތިން ރިސޯޓު އަލުން ހުޅުވައިފި\nކޮވިޑް-19 އަށް ޕޮޒިޓިވް މީހުން ފެނިގެން ކުރެއްދޫ އައިލެންޑް ރިސޯޓާއި، ސޭންޑީޒް ބަތަލާ އަދި ކުރަމަތި ރިސޯޓަށް އަރައި ފޭބުން މަނާކުރި ކުރުން އުވާލާ ތިން ރިސޯޓު ވެސް ހުޅުވާލައިފިއެވެ.\nރާއްޖެއިން އެންމެ ފުރަތަމަ ވައިރަސްއަށް ޕޮޒިޓިވް މީހަކު ފެނުނީ ކުރެއްދޫ އައިލެންޑް ރިސޯޓުންނެވެ. އެ ރިސޯޓުން މިހާތަނަށް ހަތަރު މީހަކު ވައިިރަހަށް ޕޮޒިޓިވް ވެފައިވާއިރު ބަތަލާ އިން ދެ ފަތުރުވެރިއަކު، ކުރަމަތި އައިލެންޑް ރިސޯޓުން ދެ މީހަކު ވަނީ ވައިރަހަށް ޕޮޒިޓިވްވެފައެވެ. އެ އަށް މީހުންނަކީވެސް ބިދޭސީންނެވެ.\nހެލްތް ޕްރޮޓެކްޝަން އެޖެންސީ (އެޗްޕީއޭ) އިން ނެރުނު ނޫސް ބަޔާނެއްގައިި ބުނީ، ވަގުތީގޮތުން އަރާފޭބުން މަނާ ކުރި އެ ތިން ރިސޯޓު މިހާރު ހުޅުވާލާފައިވާ ކަމަށެވެ.\nނަމަވެސް، މިހާރުވެސް ބަލި ފެނުމުގެ ފުރުސަތު ބޮޑަށް އޮތް ފަރާތްތައް ރައްކާތެރި ފިޔަވަޅެއްގެ ގޮތުން ބޭރަށް ނުނިކުމެވޭ ގޮތަށް ވަކި ސަރައްހަދެއްގައި އެކަހެރިކޮށް ބޭތިއްބުމުގެ އިންތިޒާމް އެ ރިސޯޓުތަކުގައި ހަމަޖައްސާފައިވާ ކަމަށް އެޗްޕީއޭ އިން ވަނީ ބުނެފައެވެ.\nއެޗްޕީއޭ އިން ބުނީ އެ ތިން ރިސޯޓު ހުޅުވި ނަމަވެސް، ބަލިން ރައްކާތެރިކުރުމަށްޓަކާ އަޅާ ފިޔަވަޅާއި ބަލި ފެތުރުނަ ނުދިނުމަށްޓަކައި ކުރާ މަސައްކަތްތައް ތަންފީޒުކުރުމަށްް ސިއްހީ މުވައްޒަފުން ރިސޯޓުގައި ހަރަކާތްތެރިވަމުންދާނެ ކަމަށެވެ.


އައްސޭރި ޖަލުގައި ޤިރާއަތު ކޯސް ފަށައިފި\nމޯލްޑިވްސް ކަރެކްޝަނަލް ސަރވިސް (އެމްސީއެސް) ގެ އިންސްޓިޓިއުޓް ފޯރ ކަރެކްޝަނަލް ސްޓަޑީޒް (އައިކޯސްޓް) އާއި އިންސްޓިޓިއުޓް ފޯރ ޤުރްޢާން އެންޑް ސުންނަތް ގުޅިގެން ގައިދީންނަށް ހިންގާ ޤިރާއަތު ކޯހުގެ ލެވަލް އެކެއް އަދި ދޭއްގެ ދެ ބެޗް އައްސޭރި ޖަލުގައި އިއްޔެ ފަށައިފިއެވެ.\nޤިރާއަތު ކޯސް ލެވެލް އެކެއް، 8 ހަފްތާގެ މުއްދަތަށް ކުރިއަށްދާއިރު ޤިރާއަތު ކޯސް ލެވެލް ދޭއް ކުރިއަށްދާނީ ހަތަރު މަސް ދުވަހަށެވެ. ލެވެލް 1 ގެ ބެޗްގައި 23 ގައިދީން ބައިވެރިވެފައިވާއިރު ލެވެލް2ގެ ބެޗްގައި ބައިވެރިވެފައިވަނީ 31 ގައިދީންނެވެ.\nމި ދެ ކޯހަކީ ފަރިތަކަމާއި އެކު ކީރިތި ޤުރުއާން ކިޔަވަން ދަންނަ ޤައިދީންގެ ތެރެއިން ޤިރާއަތުގެ ދާއިރާއިން ކުރިއަށް ދިއުމަށް ބޭނުންވާ ފަރާތްތަކަށް އަމާޒުކޮށްގެން ހިންގާ ކޯހެކެވެ. އަދި މި ކޯހުގައި ކިޔަވައިދެއްވާނީ އިންސްޓިޓިއުޓް ފޯރ ޤުރްޢާން އެންޑް ސުންނަތްގެ އުސްތާޛުންނެވެ.\nމި ކޯހަކީ މޯލްޑިވްސް ކަރެކްޝަނަލް ސަރވިސްއިން ގައިދީން ރިހެބިލިޓޭޓްކޮށް ރަނގަޅު ފަރުދުންގެ ގޮތުގައި މުޖުތަމައުއަށް ނެރުމަށް ކުރަމުންދާ މަސައްކަތުގެ ތެރެއިން ބައެކެވެ. މީގެ އިތުރުން އައިކޯސްޓްއިން ދަނީ ގައިދީންނަށް އަމާޒުކޮށްގެން ތައުލީމީ ގޮތުންނާއި ފަންނީ ގޮތުން ކުރިއަށް ދެވޭނެ ތަފާތު ކޯސްތައް ހިންގަމުންނެވެ.


Saeed Dheke Azoo Loabivaa Varu Bayaan Kohdhinee Maanafun Lava Akun - Vaguthu\nއަޒޫ އާއި ސައީދް ފޮޓޯ: ސޯޝިއަލް މީޑިއާ\nފިލްމީ ދާއިރާއިން އެންމެ އުހުގައި ގުނާލެވޭ ފަންނާނުން ތަކުގެ ތެރެއިން ފާޠިމަތު އާޒިފާ (އާޒޫ) އަދި އަހުމަދް ސައީދު އަކީ ލޯބި ދެމީހުންނެވެ. މިދެތަރިން ކައިވެނި ކުރީ 2016 ވަނަ އަހަރުއެވެ. މި ދެމަފިރިން ވަނީ ބައިސްކޯފުން ގެނެސްދޭ 'ޑްރާފްޓް' ޕްރޮގްރާމުގައި ބައިވެރިވެ، ބެލުންތެރިން އަޑު އަހާހިތްވާނެ، ދެމީހުންނަށް ތާއީދު ކުރާ މީހުން އެނގެން ބޭނުންވާނެ ވާހަކަތަކެއް ހިއްސާ ކޮށްފައެވެ.\nދެމީހުން ދިމާވި ގޮތުން ފެށިގެން އެކުގައި ހޭދަވެފައި ހުރި ދުވަސްތަކުގެ ތެރެއިން ހާއްސަ ހަނދާން ތަކުގެ ވާހަކަ ދައްކާފައިވެއެވެ.\nއެންމެ ފުރަތަަމަ ދިމާވި ދުވަހުން ފެށިގެން ވެސް އަޒޫއަށް ސައީދު ސިފަވެފައިވަނީ ވަރަށް ރަނގަޅު މީހެއްގެ ގޮތުގައެވެ. ދެމީހުންގެ 'ލޯބި' ސިފަ ކޮށްދެމުން ސައީދު ބުނީ ދެމީހުންގެ ގުޅުމަކީ ވަރަށް 'ސަޅި' ގުޅުމެއް ކަމަށެވެ. ހަޔާތުގެ ބައިވެރިޔާގެ އިތުރުން އެކަކު އަނެކަކަކީ އެންމެ ގާތް އެެކުވެރިޔާ ކަމުގައި ދެކި، ދިރިއުޅުމުގެ ހުރިހާ ވާހަކައެއްވެސް ހިއްސާ ކުރެވޭ ކަމަށް ބުނެއެވެ. މިއީ ވަރަށް ލޯބި ގުޅުމެއް ކަމަށް ބުނަމުން އަޒޫ މި ގުޅުން ސިފަ ކޮށްފައިވަނީ އެކަކު އަނެކަކުގެ އިހުސާސްތައް ދަންނަ ލޯތްބެއްގެ ގޮތުގައެވެ.\nސައީދު ދެކެ އަޒޫ ލޯބިވާ ވަރު ބަޔާންކޮށްދިނުމަށް ޕްރޮގްރާމުގެ ތެރެއިން އަޒޫ ވަނީ ހިންދީ ލަވައެއް ވެސް ކިޔާލަދީފައެވެ. އެ ލަވައިގެ ދިވެހި މާނައިގައި ބުނެފައިވަނީ "އަހަންނާއި އެކު ތިބާ ވާނަމަ، އަހަރެންނަށް އިތުރު އެއްވެސް ކަމެއް އުނި ނުވޭ. ލޯބިވާ ވަރު ބުނެދޭން ނޭންގުނަސް، ތިބާޔާ ނުލައި އަހަންނަށް ނޫޅެވޭނެކަން އިނގޭ" މިހެންނެވެ.\nދެމީހުންގެ އެތައް ވާހަކައެއް ހިއްސާ ކުރަމުން، ދަރިޔަކު ލިބެން އުޅޭކަން އެނގުނު ވަގުތުގެ ހަނދާންތައް ވެސް ވަނީ އާކޮށްލައިފައެވެ. އަޒޫއަށް ދަރިޔަކު ލިބެން އުޅޭކަން ސައީދު ބުނެދިނީ ސަޕްރައިޒް ކޭކަކުންނެވެ. އަޒޫ ބަލިވެގެން ޑޮކްޓަރަށް ދެއްކުމުން، ބޭސް ދިނުމުގެ ކުރިން އާންމުކޮށް ޓެސްޓުތައް ހަދާ އުސޫލުން، ޕްރެގްނަންސީ ޓެސްޓު ކުރީ ކަމަށާއި އަޒޫއަށް ވުރެ ކުރިން ޓެސްޓުގެ ނަތީޖާ ފެނުނީ ސައީދުއަށް ކަމަށް ބުންޏެވެ. އަޒޫއަށް ބަނޑުބޮޑުކަން އެނގުނީ ސައީދު ސައިޕްރައިޒް ކޭކަކާއި އެކު އެކަން ހާމަކުރުމުންނެވެ.\nމިއީ އަޒޫ ބޭނުންވި ގޮތެއް ނޫނެވެ. އަޒޫ ބުނީ އަލަތު ދަރިޔަކު ލިބޭ ނަމަ އެ ހަބަރު ސައީދުއަށް ދޭން ބޭނުންވީ ސަޕްރައިޒް އެއްގެ ގޮތުގައި ކަމަށެވެ. ނަމަވެސް، ސަޕްރައިޒް ލިބިފައިވަނީ އޭނާއަށް ކަމަށެވެ.\nއެކުގައި ފަސް އަހަރެއްހައި ދުވަސް ހޭދަކުރެވިފައި ވާއިރު، ދެމަފިރިންގެ ދެމެދުގައި މައްސަލަ ޖެހުނު ކަމުގައި ވިޔަސް ގުޅުން ރޫޅޭ ހިސާބަށް މައްސަލަ ގޯސްވި ވަރުގެ ކަމަކާއި އަދި ދިމާ ނުވެއެވެ.\nމެއި 15, 2021 10:54\nވަރަށް ލޯބި ޖަރުމަނުން އާދެވުނީމަ ވާނެ އަޒޫ ކޮފީއަކައް އަރާލަން.\nމެއި 15, 2021 12:16\nއަޅުގަނޑު ހިއެއް ނުކުރަން ރާއްޖޭގެ ހާލަތު މިވަރަށް ވެއްޓިދާނެ ކަމަކައް. އަޅުގަނޑާއި ދޭތެރޭ ތިޔަ ބޭފުޅާޔަށް ތި ދެކެވުނީ އަދި ގޯސް ކޮށް! ބަލިހާލު ހުރި ގޮތުން ބޯ ހަމަޖައްސާލަން ކިޔާލި ހަބަރު ގައި ވެސް މިހުރީ އިތުރަށް ބަލިހާލު ބޮޑުވާނެ ކަންކަން.\nމެއި 27, 2021 20:36\nތީ އަސްލު "މުހައްމަދު ނަޝީދު" އެއް ނޫން ދޯ\nމެއި 15, 2021 15:00\nމި ފޭކު "އަންނި" އަކީ މިނޫހުގަ ރީތި އަންހެނަކު އިންނަ ފޮޓޯއެއް ހުރި ލިޔުމެއް ފެންނައިރަށް އެއަންހެނަކަށް އައި ލަވް ޔޫ ނޫނީ އެޒާތު ކޮންމެވެސް ބަހެއް ލިޔެ އަބަދު ކޮމެންޓު ކުރަމުން ދާ މީހެއް ..ހީވަނީ ލޯބި ގުޅިތައް ފުރިގެން ބަންޑުންވާތީ އެވެސް ބަހަމުން ދުވާ މީހެއް ހެން..މިކަން ވ.ބޮޑަށް ފާހަނގަކުރެވޭތީ ބުނެލީ..\nމެއި 15, 2021 18:35\nމެއި 15, 2021 20:35\nހާހާހާހާހާ...ހާހާހާހާ..ލާނެއް މީހެއް ހުވާ..\nމެއި 16, 2021 06:57\nއަޅުގަނޑު އާންމު ހާލަތަށް ރުޖޫޢަ ވޭތޯ ދުޢާ ދަންނަވާ... 😌\nމެއި 15, 2021 13:24\nރަނގަޅު. އެ ކަމަ ކު ހުރިހާ އެންމެންވެސް ހަނދާން ބަހައްޓަންވީ ﷲ އަށް އޮންނަ ލޯބި އެވަރަށް ނާރަންޏާ އެއްޗަ ކަށް ނުވާނެ ކަން\nމެއި 15, 2021 19:19\nމިކުއްޖާ މިހެން ލަވަ ލިޔާނެ އަދި ބައިވަރު މީހުން އުޅޭނެ. އަހަރުމެން ދަންނަ ވައްތަރެއްނޫން އަންހެނުން ފިރިހެނުން ފަހަތުން ފަރިހި ކިޔަމުން ދުވުމަކީ\nމެއި 20, 2021 23:32\nކަލޭ ހަރުކަށި ފިކިރު އިސްނުކޮށް ހުރޭ\nމެއި 25, 2021 19:48\nމި ޢިބާރާތުން ލިޔުންތެރިޔާ އަންގައިދޭން ބޭނުންވަނީ ކޮންކަމެއް\nމެއި 16, 2021 01:45\nދެމީހުންވެސް ކަޓް ޖައްސާ..\nމެއި 22, 2021 00:24\nކޮބާތޯ ޢީރަތްތެރި ކަން\nމެއި 25, 2021 19:28\nދިވެހި މެލަފިޝިއަންޓް އަޒޫއަކީ.


ފެލައިނީ ކޮންޓެކްޓްވި ދެ ދިވެހިން ނެގެޓިވް | Jazeera\tފެލައިނީ ކޮންޓެކްޓްވި ދެ ދިވެހިން ނެގެޓިވް - Jazeera\nއައިމިނަތު ޔުމްނާ March 24, 2020 100 views0\nރާއްޖޭގައި ޗުއްޓީ ހޭދަކުރުމަށް ފަހު އެނބުރި ދިޔަ ފަހުން ކޮވިޑް-19 އަށް ޕޮޒިޓިވްވި މެންޗެސްޓާ ޔުނައިޓެޑްގެ ކުރީގެ ކުޅުންތެރިޔާ ފެލައިނީ އާއި ޑައިރެކްޓު ކޮންޓެކްޓުވި ދެ މީހެއްގެ ނަތީޖާ ނެގެޓިވް ވެފައިވާ ކަމަށް ސަރުކާރުން ބުނެފިއެވެ.\nރާއްޖެ އައުމަށްފަހު ދުބާއީ މަގުން ޗައިނާއަށް ދިޔަ ފަހުން ފެލައިނީ ވަނީ ކޮވިޑް-19 އަށް ޕޮޒިޓިވްވެފަ އެވެ. އެކަމާއި ގުޅިގެން ރައްކާތެރިވުމުގެ ގޮތުން އޭނާއާ ކޮންޓެކްޓްވި މީހުންގެ ސާމްޕަލްތައް ޓެސްޓް ކުރުމުގެ މަސައްކަތް ދަނީ ކުރަމުންނެވެ.\nމިހާތަނަށް ނަތީޖާ ލިބިފައިވަނީ ވެލިދޫގައި އެކަހެރިކޮށްފައިވާ ދެ ދިވެހިންނެވެ. ކޮވިޑް-19އާ ގުޅޭ ސަރުކާރުގެ ތަރުޖަމާނު މަބުރޫކު އަޒީޒު މިރޭ ވިދާޅުވީ އެ ދެ ދިވެހިންގެ ވެސް ނަތީޖާ ލިބިފައިވާއިރު ދެ މީހުން ވެސް ކޮވިޑް-19 އަށް ނެގެޓިވްވެފައިވާ ކަމަށެވެ. މިކަމާއި ގުޅިގެން އެދެމީހުން ދިރިއުޅުނު ގެ ވެސް މީހުން ވަނުމާއި ނުކުތުން މަނާކޮށް ލޮކްޑައުންކުރި ނަމަވެސް މަބުރޫކު ވިދާޅުވީ އެ ދެ ގެ ވެސް މިާރު ހުޅުވާލާފައިވާ ކަމަށެވެ.\nފެލައިނީއާ ޑައިރެކްޓް ކޮންޓެކްޓްވި 20 މީހަކު މިހާތަނަށް އެކަހެރިކޮށްފައި ވެއެވެ. އެއީ ފެލައިނީ ޗުއްޓީ ހޭދަކުރި ރީތިރަށް ރިސޯޓްގެ ފަސް މީހަކާއި އެމްއޭސީއެލްގެ 15 މުވައްޒަފެކެވެ.\nމެންޗެސްޓާ ޔުނައިޓެޑްގެ ކުރީގެ މިޑްފީލްޑަރު ފެލައިނީ، އެ ވައިރަހަށް ޕޮޒިޓިވްވެފައިވަނީ މިދިޔަ ހުކުރު ދުވަހު އެވެ.\nޗައިނާ ސުޕާ ލީގުގައި މިހާރު ކުޅޭ ފެލައިނީ ޕޮޒިޓިވްވިކަން އެނގުނީ ރާއްޖޭގައި ޗުއްޓީ ހޭދަކުރުމަށްފަހު އެނބުރި ޗައިނާއަށް ދިޔަ ފަހުންނެވެ. ފެލައިނީ ރާއްޖެ އައިސްފައިވަނީ މާޗް 8 ވަނަ ދުވަހު އެވެ. އަދި ރީތި ރަށް ރިސޯޓުގައި ޗުއްޓީ ހޭދަކުރުމަށްފަހު އޭނާ ރާއްޖޭން ފުރައިގެން އެނބުރި ޗައިނާއަށް ގޮސްފައިވަނީ މާޗް 12 ވަނަ ދުވަހު އެވެ.\nގޭބިސީތަކަށް 50 މިލިއަން ރުފިޔާ ބަހަން ޖާބިރު ގޮވާލައްވައިފި


Prince Harry engage vejje\nޕްރިންސް ހެރީ އެންގޭޖުވެއްޖެ\nޕްރިންސް ހެރީ ލޯބިވެރިޔާ މާކަލް އާ އެކު. --\nޕްރިންސް ހެރީ އާއި އޭނާގެ ލޯބިވެރިޔާ އެމެރިކާގެ ޓީވީ ތަރި މާކަލްއާ ލޯބީގެ ގޮތުން ގުޅިގެން އުޅޭ ކަމަށް އިއުލާނު ކުރެއްވި ފަހުން ޝާހީ އާއިލާއިން އެންމެ އިންތިޒާރު ކުރަމުންދިޔައީ ޕްރިންސް ހެރީ ކައިވެނި ބައްލަވައިގަންނާނެ ދުވަހަކަށެވެ. އޭގެ މާގިނަ ދުވަސްތަކެއް ނުވަނީސް ޕްރިންސް ހެރީ މިވަނީ އެންގޭޖްވިކަން އިއުލާނުކުރައްވާފަ އެވެ.\nޓުވިޓާ މެދުވެރިކޮށް ޕްރިންސް ހެރީ ވަނީ މިއަދު ރަސްމީކޮށް މާކަލްއާ އެންގޭޖުވެފައިވާކަން އިއުލާނުކޮށްފަ އެވެ. މިމަހުގެ ކުރީކޮޅު ޕްރިންސް ހެރީ އާއި މާކަލް އެންގޭޖުވެފައިވާ ކަމަށްވެ އެވެ. ކައިވެނި ބައްލަވައިގަންނަން ހަމަޖެހިފައިވަނީ އަންނަ ސްޕްރިންގްގަ އެވެ.\nޕްރިންސް ހެރީ އާއި މާކަލްގެ ގުޅުމަކީ ވަރަށް ސިއްރުން ކުރިއަށް ގެންދިޔަ ގުޅުމެއް ކަމަށް ހަބަރުތައް ބުނެ އެވެ. އެ ގުޅުން އާންމުކޮށްފައި ވަނީ މިދިޔަ އަހަރުގެ މެދު ތެރޭގައި ކަމަށްވެ އެވެ. އެހެން ނަމަވެސް އެ ޖޯޑު އެކުގައި ފުރަތަމަ ފަހަރަށް ފެނިފައިވަނީ މިދިޔަ ސެޕްޓެމްބަރު މަހުގެ ތެރޭގަ އެވެ.\nޕްރިންސް ހެރީ މީގެ ކުރިން ކައިވެނި ބައްލަވައިގެންފައި ނުވި ނަމަވެސް މާކަލް ވަނީ މީގެ ކުރިން ކައިވެންޏެއް ކޮށްފަ އެވެ. ކުރިން އޭނަ ކައިވެނިކޮށްފައިވަނީ އެމެރިކާގެ ޓީވީ ތަރި ޓްރެވާ އެގަލްސަންއާ އެވެ. އަދި މިހާރު އަންނަނީ މާކަލްގެ ކައިވެންޏަށްފަހު ކުދިން ބަލަހައްޓާނެ މީހަކާ ގުޅޭގޮތުން ޓްރެވާއާ މަޝްވަރާކުރަމުން ކަމަށް ހަބަރުތައް ބުނެފަ އެވެ. ޕްރިންސް ހެރީ މީގެ ކުރިން ލޯބީގެ ގޮތުން ގުޅިފައިވަނީ ދެ މީހަކާ އެވެ. އެއީ ޗެލްސީ ޑޭވީ ނަމަކަށްކިޔާ އަންހެނަކާއި ބޯނަސް ނަމަކަށްކިޔާ މީހަކާ އެވެ. ބޯނަސްއާ ރުޅިވެފައިވަނީ 2014 ވަނަ އަހަރު އެވެ.\nލެވި ހަޅޭކަށް ސައި ހޮޓަލަކުން އަގު ކަނޑައަޅައިފި\nރާމާމަކުނެއް އިންޑިއާގައި ބަހެއް ދުއްވައިފި


COLUMN: Adhives hama ehaa loabin ulhevidhaane | Mihaaru\nމި ފޮޓޯ އިން ފެންނަނީ ޗައިނާގެ އެހީގައި ރާއްޖޭގައި އެޅި ބްރިޖާއި އެއާޕޯޓުގެ ބައެއް މަސައްކަތްތައް: ޚާރިޖީ ގުޅުންތަކުގައި ރާއްޖެ ވަނީ އަލުންބަލުން ފަށަންޖެހިފައި. --ފޮޓޯ: ހުސެން ވަހީދު/މިހާރު\nއަދިވެސް ހަމަ އެހާ ލޯބިން އުޅެވިދާނެ\n02 ޖޫން 2019 - 08:33 45 comments\nއަހަރެމެންގެ ގުޅުން ފެށުނީ އަވަށްޓެރިކަމާ ހިސާބުންނެވެ. އެހެންވެ އަބަދުވެސް އޮތީ ލޯތްބެވެ. އަޅާލުމާއި އިހްތިރާމެވެ. އެކަމަކު އެތައް ޒަމާނެއް ވީ މި ގުޅުމުގައި ޝައްކު އުފެދި އަނގައިން ނުބުނެ ވެސް އެތައް ދުވަހަކު ތިބެފީމެވެ. މިކަން ބަދަލުވާން ޖެހެ އެވެ.\nފޯރުންތެރިކަމުގައި ބޮޑު ތަފާތެއް ހުރުމުން އަބަދުވެސް އެހީތެރިކަން ބޭނުންވެފައި އޮތީ މި އާއިލާ އަށެވެ. ކާބޯތަކެއްޗާއި އެހެނިހެން ސާމާނު ހޯދުމުގައި އެންމެ އަވަހަށް އެއްޗެއް ލިބެން އޮންނަ ގޮތް އަހަރެމެންނަށް ވެސް ފަސޭހައީ އެވެ. އަހަރެމެންގެ އާދަކާދަ އާއި ސަގާފަތުގައި ހުރި އެއްގޮތް ކަންކަމުގެ ސަބަބުންނާ ވެސް އެކުގަ އެވެ. އެކައްޗެއް ކައި ބޮއެ، އެއް ލަވަތަކެއް ކިޔައި އެޔަށް ނަށަމުން އުޅޭ ދެ ބައި މީހުންނޭ ކިޔައި އުޅުނަސް ހާދަ ގިނަ ކަންކަމެއް ބަދަލުވެއްޖެ އެވެ. އަހަރެމެންގެ ޖެހުނު އެންމެ ބޮޑު އެއް މައްސަލަ އަކީ އެއީ ކަމަށް ވެދާނެ އެވެ. އަދި އަމުދުން، ނިކަމެތިކަމުގެ ފައިދާ ނަގަން އުޅުނީމާ ކޮންމެ މީހަކު ވެސް ދެރަވާނެ އެވެ. ގުޅުން ކެނޑޭ ހިސާބަށް ދާނެ އެވެ.\nއަހަރެމެންގެ ވެސް އަމިއްލަ ކަންކަން ހުންނާނެ އެވެ. އަހަރެމެން ވެސް އެހެން މީހުންނާ ގުޅިގެން އުޅެން ބޭނުންވާނެ އެވެ. އަހަރެމެންނަށް ބޮޑު ކަމެއް ޖެހޭ ކޮންމެ ފަހަރަކު އެހީވުމަކީ އަހަރެމެން އެހެން މީހުންނާ ގުޅުން ކަނޑާލައިގެން އުޅެން ޖެހޭ ސަބަބެއް ކަމަށް ގަބޫލުކުރާ ނަމަ އެ ލޯތްބާއި ހަމްދަރުދީގެ ނިޔަތާ މެދު ސުވާލު އުފެދެނީ އެވެ. މީހަކަށް ކަމެއް ކޮށްދިނުމަކީ އެހީވި މީހާ އަށް އަޅުވެތިވާން ޖެހޭ ސަބަބެއް ކަމަށް ދެކޭ ނަމަ އެއީ ވަރަށް ދެރަ ކަމެކެވެ. އެގޮތަށް ގަބޫލުކުރާ ނަމަ ތިޔައީ ގުޅިގެން އުޅެން ހެޔޮވާ ވަރު ބައިވެރިއެއް ނޫން ކަމަށް ވިސްނައިދޭނެ މީހުން ވަރަށް ގިނަވާނެ އެވެ. ވީ ވެސް އެހެންނެވެ.\nނިޔަތް ރަނގަޅު ނޫންކަން ފާޅުވާ ހިސާބަށް ކަންކަން ދިއުމުން، މަންޒަރު ބަލަން ތިބި މީހުން ފައިދާ ނަގައި މި ގުޅުމުގެ އަގެއް ނެތްކަން ދައްކަން ވަރަށް މަސައްކަތްކޮށްފި އެވެ. އެކަން ގިނަ ބަޔަކަށް ގަބޫލުކުރެވޭ ހިސާބަށް ވެސް ކަންތައް ދިޔައީ އަހަރެމެން އަނގައިން ނުބުނެ، މައްސަލަ ހައްލު ނުކޮށް ތިބީމަ އެވެ.\nއެންމެ އެހީތެރި އަވަށްޓެރިޔާއޭ ކިޔައިގެން އޮތް ނަމަވެސް، އަހަރެމެންނަށް ބޭނުންވާ ކަންކަން ބަދަލުވަމުން އައި އިރު އެކަން އެނގޭ ކަމަކަށް ނުވި އެވެ. އެހެން ބައެއްގެ އެހީ އަށް ނޭދި ކާޑުގެ ބާވަތްތައް ފަސޭހައިން ލިބޭ ގޮތް ހަމަޖައްސައިދީގެން ތިބުމުން އެކަނި އަހަރެމެންނަކަށް މިހާރު ފަރަކު ނުޖެހެ އެވެ. ކަންކަން މިހާރު މާ ބޮޑަށް ބަދަލުވެއްޖެއޭ މި ބުނަނީ އެހެންވެ އެވެ. މިހާރު އަވަށްޓެރިއެއް، ދުރުހިލޭ މީހެއް ނެތި ގުޅުންތައް ގާތްވީ އެވެ. އަހަރެމެންގެ ފޯރުންތެރިކަމާއި ބޭނުންތައް ވެސް އިތުރުވީ އެވެ. ދަތުރުފަތުރާއި ވިޔަފާރި އާއި އެހެން ކަންކަމުގައި އަހަރެމެން މިހާރު ބޭނުންވަނީ އަސާސީ ފެންވަރެއް ނޫނޭ ބުނުމަކީ ބޮޑާވުން ކަމުގައި ވާނެހެންނެއް ހިއެއް ނުވެ އެވެ. އަވަށްޓެރިޔާ އަށް އެކަން ނޭނގި އޮއްވައި މާ ދުރުން އައި ބަޔަކު އެކަން ދެނެގަނެ އެ ހުރިހާ ކަމެއް ކޮށްދޭން އިސްނެގީމާ އެކަމާ ދެކޮޅުހަދާނީ ކާކު ހެއްޔެވެ؟ އެކަމާ ގުޅުން ހުރި އެހެން މައްސަލަތައް އަދި އެއީ އެހެން ވާހަކައެކެވެ. އެޔަށް ވުރެ ބޮޑަށް މި ތިބީ މުހިންމު ކަންތައްތަކެއް ބޭނުންވެފެ އެވެ.\nއަހަރެމެން މި ހުރިހާ ދުވަހު ހީކޮށްގެން ތިބީ ތިޔަށް ވުރެ ރަނގަޅު ބައިވެރިއެއް ނުލިބޭނެ ކަމަށެވެ. އެކަމަކު އެހެން ތިއްބާ އައި ބަޔަކު ކުޑަ ދުވަސްކޮޅަކުން މާ ބޮޑު ބަދަލެއް ގެނެސް ތަފާތު ދެއްކީމާ އަހަރެމެން ވެސް ލޯ ހުޅުވުނީ އެވެ. އަހަރެމެންގެ އުމުރު ނޭނގޭ ގުޅުމުގައި ނުވެ ހުރި ކިތަންމެ ކަމެއް ކުޑަ ދުވަސްކޮޅަކުން ވީމާ، އެންމެ ރަނގަޅު ބައިވެރިޔަކާ މެދު އަލުން ވިސްނާލަން ޖެހުނީ އެވެ. އެހެން މީހުން ކަންކަން ކޮށްދޭން ހުށަހެޅިޔަސް، މި ހާއްސަ ގުޅުމުގެ ތެރެއިން އެ ކަންކަން ވެސް ވާނެ ކަމަށް ގަބޫލުކޮށްގެން އެހެން މީހުންނަށް ފުރަގަސްދީގެން ތިބީމާ ނިކަމެތިވީ މި އާއިލާއަށެވެ. އެހެންވެ އާއިލާގެ ރުހުން ދެން ލިބޭނީ ކަންކަން ކޮށްދޭނަމޭ ކިޔައި ހުސް ވާހަކަ ދެއްކުމުގެ ބަދަލުގައި އަމަލީ ގޮތުން ހެކި ދައްކައިގެންނެވެ. ކޮށްދޭން ވައުދުވާ ކަމެއްގައި ވެސް ކޮޅެއް މެދެއް ނުފެނި އެކި މައްސަލަތައް ޖެހެނީ އެވެ. މަސައްކަތް ފެށިޔަސް އެކަމެއް ފުރިހަމަކުރަން އެހާ ދުވަސް ނަގަ އެވެ. ނިމޭއިރު އެކަން ވެސް ތާކުންތާކު ނުޖެހި އަލުން ކުރަން ޖެހޭ ހިސާބަށް ދިޔައިމާ ކަމެއް ކޮށްދިން ކަމުގެ އިހްސާސް ވެސް ނުވަނީ އެވެ. މިއީ ދައްކަން ރީތި ވާހަކައެއް ނޫންކަން އެނގެ އެވެ. އެކަމަކު އަހަރެމެންގެ ހާލަތު ހުރި ގޮތުން އަދި ޖެހުނު މައްސަލަތަކާ ހެދި ހަމަ ބުނެލީ އެވެ.\nއެކަމަކު އަހަރެމެންގެ މައްސަލަ އަކަށްވީ މާ ބޮޑަށް ޖަޒުބާތީވެ ގުޅުން ކެނޑުމެވެ. ދުރުގައި ތިބެގެން ވަށް ބަހުން ހަމަލާ ދެވުނީ އެވެ. ހަމަ ހަގީގަތުގައި ވެސް ނަފުރަތު އުފެދުނީ އެވެ. ދެކޮޅުން ވެސް ގޯސް ހެދީ އެވެ. މިހާރު އެނގޭ ކަމަކީ މިހެން އުޅެގެން ފައިދާވަނީ އެހެން ބަޔަކަށް ކަމެވެ. އެހެން ވިޔަ ނުދޭން ހިނގާށެވެ.\nވާހަކަ ގިނަ ނުކޮށް ކަންކަން ކުރާނީ އެވެ. ކަމެއް ކޮށްދީފައި އެ ވާހަކަ ނުގޮވާނީ އެވެ. އަހަރެމެން އެހެން ބަޔަކާ އަނގައިން ބުނާއިރަށް ގުޅުން ކަނޑާލާ ހިސާބަށް ނުގެންދާށެވެ. ބޭކާރު ވާހަކަ ދައްކައި، ކަންކަން ހިސާބަށް ވުރެ ބޮޑުކޮށް މި ނިކަމެތި އާއިލާ އަށް އެހެން މީހުންގެ ނަފްރަތު އުފައްދަން ފާޑުފާޑުގެ ވާހަކަ ނުދައްކާށެވެ. އަހަރެމެންގެ ނިންމުތަކަށް އިހްތިރާމް ކުރާށެވެ. އަވަށްޓެރި، އެކުވެރި އަދި ލޯބިވާ ދިވެހިރާއްޖެ-އިންޑިއާ އަކަށް އެހެން ނޫނީ ނުވާނެ އެވެ. މާފުކޮށްފައި އަލުން ފަށަން ހިނގާށެވެ.\nއިތުރު ލިޔުންތައް ކޮލަމް ރާއްޖެ-އިންޑިއާ ރާއްޖެ-ޗައިނާ ރާއްޖޭގެ ޚާރިޖީ ސިޔާސަތު\nބްރިޖު ހުޅުވުން އިންޑިއާއިން ކުރީ ބޮއިކޮޓް!\nތަރައްގީ ކުރަނީ ޗައިނާ، އިދިކޮޅަށް އެހީވަނީ އިންޑިއާ


Valhi harai, bidheyseeaku zaham kollaifi\nލ. މާމެންދޫ ބޭރުގައި އޮތް ދޯންޏެއްގައި ހިންގި މާރާމާރީއެއްގެ ތެރޭ ބިދޭސީއެއްގެ ކަރަށް އެހެން ބިދޭސީއަކު ވަޅިން ހަމަލާދީ ޒަހަމް ކޮށްލައިފި އެވެ.\nފުލުސް އިދާރާއިން މިއަދު ބުނީ އެ މާރާމާރީ ހިނގީ މާމެންދޫ ބަނދަރުގައި އޮތް ދޯންޏެއްގައި ތިބި ދެ ބިދޭސީއެއްގެ ދެމެދުގައި ކަމަށެވެ.\nއަވަސް އަށް މައުލޫމާތު ދެއްވަމުން މާމެންދޫ ކައުންސިލިްގެ ނައިބު ރައީސް ޔޫސުފް ޖަޒްލާން ވިދާޅުވީ މާރާމާރީއެއްގައި އެކެއްގެ ކަރަށް ތޫނު އެއްޗަކުން ހަމަލާދީ ވަނީ ޒަހަމް ކޮށްލާފައިވާ ކަމަށެވެ. އަދި ދެވަނަ މީހާގެ މޫނު މަތިން ބައެއް ޒަހަމް ކޮށްލާފައިވާ ކަމަށެވެ.\nކަރަށް ތޫނު އެއްޗެށް ހަރާލާފައިވާ ބިދޭސީ މީހާއަށް މިހާރު ދަނީ މާމެންދޫ ސިއްހީ މަރުކަޒުގައި ފަރުވާ ދެމުންނެވެ. މިއަދު އިރު އަރައިގެން އައި ވަގުތު ހިންގި މާރާމާރީއަށް ފަހު އެމީހާ މާމެންދޫ އަށް ބޭލީ 7:00 ޖެހި އިރު އެވެ. އޭނާގެ ހާލު މިހާރު އަންނަނީ ރަނގަޅުވަމުންނެވެ.\nމާރާމީ ހިންގާފައި ވަނީ އެ ރަށުގެ ފަޅުތެރޭ އޮތް އެހެން ރަށެއްގެ އުފުލާ ދޯންޏެއްގަ އެވެ. އެ ދޯނީގައި މަސައްކަތް ކުރާ ގިނަ މީހުނަކީ ބިދޭސީންނެވެ. މިއަދު މާރާމާރީގައި މީހަކު ހައްޔަރުކޮށްފައި ވާ ކަމުގެ މައުލޫމާތެއް ސާފެއް ނުވެއެވެ. ނަމަވެސް ފުލުހުން ގެންދަނީ އެ މާރާމާރީގެ މައްސަލަ ބަލަމުންނެވެ.\nމޯލްޑިވްސް ޕޮލިސް ސާވިސް ލ. މާމެންދޫ މީހުން މެރުން + ބިދޭސީން ކުށްކުރުން


Haamakuri Khiyaalakun Thinadhoo Councilge Raees Hoonufenah - AO News\nހާމަކުރި ޚިޔާލަކުން ތިނަދޫ ކައުންސިލްގެ ރައީސް ހޫނުފެނަށް\nއަތޮޅު ކައުންސިލުން ކުރާނެކަމެއް ނެތިގެން އުޅޭކަމަށް ދޭހަވާފަދަ ބަހުރުވައަކުން ގދ. ތިނަދޫ ކައުންސިލުގެ ރައީސް ސައުދު އަލީ ވަނީ އޭނާގެ ޚިޔާލު އާންމުންނާއި ހިއްސާ ކޮށްފައެވެ.\nރޭގެ ވަގުތެއްގައި އޭނާ ފޭސްބުކްގައި ހިއްސާކުރި ސްޓޭޓަސްގައި ވާގޮތުން “އަތޮޅު ކައުންސިލުން އުޅެނީ ކުރާނެ މަސައްކަތެއް ނެތިގެން” މިފަދައި ބުނެފައިވެއެވެ.\nމި ސްޓޭޓަސް އާއި ގުޅިގެން ތިނަދޫ ރައްޔިތުންގެ އެތައް ފާޑުކިޔުންތަކެއް އޭނާ އަށް ވަނީ އަމާޒު ވެފައެވެ. ރަށުގެ ޒުވާނެއް ކިޔާދިން ގޮތުގައި މީސްމީޑިއާގައި އެންމެންނަށް ފެންނާނެހެން އެފަދަ އިބާރާތަކުން ސްޓޭޓަސް އަޕްޑޭޓްކުރުމުން އިހަކަށްދުވަހު ރައްޔިތުން ނިކުމެ އިންތިހާބުކުރި ކައުންސިލާ މެދު ކުރަމުންއައި އުއްމީދު ގެއްލިއްޖެއެވެ. ކުރާނެކަމެއް ނެތިގެނޭ ބުނުމަކީ ރަށުގެ ތަރައްޤީއާމެދު ވެސް އުއްމީދީ ގޮތަކަށް ވިސްނަން ދަތިވާ ކަމެއް ކަމަށެވެ.\n“މިހާ ކުޑަ ދުވަސްކޮޅެއްގެ ތެރޭ މިފެނުނު މަންޒަރުން އަޅުގަނޑު ޒުވާނެއްގެ ހައިސިއްޔަތުން ކައުންސިލްގެ ގާބިލިއްޔަތު ކަމާމެދު ސުވާލު އުފައްދަން” ޒުވާނަކު ސައުދުގެ ސްޓޭޓަސްއަށް ހިޔާލު ފާޅުކުރިއެވެ.\nތިނަދޫ ފުލް ލޮކްޑައުންއަކަށް ދިއުމަށް ގދ. އަތޮޅު ކައުންސިލުން ނިންމެވި ނިންމުމާއި ގުޅިގެން ހިއްސާ ކުރެއްވި ޚިޔާލުފުޅެއް ތޯވެސް ބައެއް މީހުން ވަނީ ސުވާލު އުފައްދާފައެވެ. އަދި ކަމާބެހޭ މީހުންގެ ލަފައާއި އިރުޝާދާ އެއްގޮތަށް ކައުންސިލުން ލޮކްޑައުންއަކަށް ނުދާން އުޅޭ ސަބަބެއް އޮޅުންފިލުވަން ވެސް އެއްބަޔަކު މި ސްޓޭޓަސްގެ ކޮމެންޓް ސެކްޝަންގައި ސުވާލުކުރިއެވެ.\n“ހުވާކުރެއްވި ފަހުން އަލަށް އިންތިހާބުވި ރަށު ކައުންސިލުން ރައްޔިތުންގެ ތަރައްޤީއަށް ކުރެއްވީ ކޮން ކަމެއްތޯ؟ ނިންމެވީ ކޮން ނިންމެވުމެއްތޯ؟” ތިނަދޫ ރައްޔިތެއް ސުވާލު އަމާޒުކުރިއެވެ.\nރައްޔިތުންގެ ފާޑުކިޔުންތައް އަމާޒުވި މި ސްޓޭޓަސް ސައުދު ވަނީ އޭނާގެ ފޭސްބުކް އެކައުންޓުން މިހާރު ރިމޫވް ކޮށްފައެވެ. އެހެންނަމަވެސް މި ސްޓޭޓަސްގެ ސްކްރީންޝޮޓްތައް އަދިވެސް ފޭސްބުކްގައި ދައުރުވަމުންދެއެވެ.\nގދ. އަތޮޅުގދ. ތިނަދޫ ކައުންސިލްސައުދު އަލީ\nMDP balhunnah ok vaane\ntee timees meehenage fenvare aslu v deravege mikahala meehene hovymai.. all are one gredy fellows who wnt to eat by them self.. ae\nމީހިންނާއެއްކޮން ވޮންނަން ނުޢެގެނެ އަމިއްލަ އެދުމެ ބޮޑެ މީހިންނެ ބޮޑެތި މަގާމެތަކަން ލީމެއި ވެންނާ މިހެން.


Magu Thakaa Park Thakun Hiley Wifi Libey Goi Hadhaa Male' "Digital" Kuranee - Vaguthu\nމަގުތަކާއި ޕާކްތަކުން ހިލޭ ވައިފައި ލިބޭ ގޮތް ހަދައި މާލެ "ޑިޖިޓަލް" ކުރަނީ\nމާލޭގެ މަގެއްގެ މަތީގައި ބަޔަކު މަޑުކޮށްލައިގެން؛- ވަގުތު އިމޭޖަސް\nމާލޭގެ މަގުތަކާއި ޕާކްތަކާއި މައިޒާންތަކުން ވަކި ލިމިޓަކާ ހަމައަށް ހިލޭ ވައިފައި ލިބޭ ގޮތަށް މާލެ "ޑިޖިޓަލް"ކޮށްލުމަކީ އަންނަ އަހަރު ހިނގާނެ އެންމެ ބޮޑު އެއް ކަންތައް ކަމަށް މާލެ ސިޓީ ކައުންސިލްގެ މޭޔަރު ޑރ. މުހައްމަދު މުއިއްޒު ވިދާޅުވެއްޖެއެވެ.\nމިދިޔަ ހަފްތާގައި "ވަގުތަށް" ދެއްވި ހާއްސަ އިންޓަވިއުއެއްގައި މޭޔަރު މުއިއްޒު ވިދާޅުވީ އަންނަ އަހަރު މާލެ ސިޓީ ކައުންސިލުން އެންމެ އިސްކަމެއް ދީގެން ކުރާނެ އެއް ކަމަކީ މާލެ ސިޓީ، ޑިޖިޓަލް މާލެއަކަށް ހެދުމުގެ މަސައްކަތް ކަމަށެވެ.\nއެ މަސައްކަތުގެ ދަށުން މަގުތަކާއި އާންމު މައިދާންތަކާއި ޕާކްތައް ފަދަ އާންމުން ބޭނުން ކުރާ ހުރިހާ ސަރަހައްދަކީ ވަކި ލިމިޓަކާ ހަމައަށް ފްރީ ވައިފައި ލިބޭ ތަނަކަށް ހަދަން ބޭނުންވާ ކަމަށް ވެސް މޭޔަރު ވިދާޅުވިއެވެ. އޭގެ ވަރަށް ގިނަ މަސައްކަތް މިހާރު ވެސް ހިނގަމުން އަންނަ ކަމަށް މުއިއްޒު ވިދާޅުވިއެވެ.\nREPORT| Siyaasathu Thafaathu Bayaku Eh "Odi" Ehga, Amaazu Varah Seedha!https://t.co/XpBNvABymU\n— Vaguthu Online (@VaguthuOnline) November 30, 2021\n"އޭގެ އިތުރަށް ސީސީޓީވީ ކަވަރޭޖް ނެޓްވޯކެއް ގާއިމު ކުރުމުގެ މަސައްކަތްތަކެއް އެބަ ހިނގާ. މިހާރު އިއުލާންކޮށްފައި އެ އޮތީ،" މުއިއްޒު ވިދާޅުވިއެވެ.\nމުއިއްޒު ވިދާޅުވީ ފުރަތަމަ ފޭސްގެ ދަށުން ހުރިހާ މިސްކިތްތަކެއްގެ އެތެރެ އާއި ބޭރާއި ވަށައިގެންވާ ސަރަހައްދު ކެމެރާ އިން ކަވަރު ކުރާނެ ކަމަށެވެ. ދެވަނަ ފޭސްގެ ދަށުން ބާކީ ހުރި ސަރަހައްދުތަކުގައި ވެސް ކެމެރާ ހަރު ކުރާނެ ކަމަށް އޭނާ ވިދާޅުވިއެވެ.\n"ޑިޖިޓަލް ބޯޑުތައް ހަރުކޮށް ޑިޖިޓަލައިޒް ކުރެވި، މާލެއަކީ މޮޑާން، ފެހި، ހިތްފަސޭހަ ސިޓީއަކަށް ހެދުމަކީ ބޮޑު ކަމަކަށް ހިނގާނެ މި އަންނަ އަހަރު،" މުއިއްޒު ވިދާޅުވިއެވެ.\nހެންވޭރު ހުޅަނގު ދާއިރާގެ ކައުންސިލަރު އަހުމަދު އައިފާން ވިދާޅުވީ ޑިޖިޓަލް ސިޓީއަކަށް މާލެ ސިޓީ ހެދުމުގެ ބޮޑު މަޝްރޫއުގެ ދަށުން މާލެ ޑިޖިޓަލައިޒް ކުރެވިއްޖެ ނަމަ، މާލެ ސިޓީ ކައުންސިލުންދޭ ހިދުމަތްތަކާއި އެހެނިހެން ކަންކަން ފަސޭހަކަމާއެކު ކުރަން މަގުފަހިވާނެ ކަމަށެވެ.\nމާލޭގައި ވައިފައިގެ ހިދުމަތް ލިބޭނެ ގޮތް ހެދުމަކީ ކައުންސިލްގެ އާއި މޭޔަރުގެ ވެސް ވަރަށް ބޮޑު އެއް އަމާޒު ކަމަށް އޭނާ ވިދާޅުވިއެވެ.\nޑިސެމްބަރު 1, 2021 11:21\nއެންމެން ޔޫސްކުރާއެއްޗެހި ވަރަށް ސްލޯވާނެ.ޓައިމް ލިމިޓޭޝަން ދުއްވާލުމަކީ ފޯނު ރޫޓް ކޮށްގެން އަދި އިތުރު ކަންތައްތަކެއް ކޮށްގެން ކުރެވިދާނެކަމެއް.\nޑިސެމްބަރު 1, 2021 12:00\nޢޭރުން އެކްސި ޑެންޑް ތައްގިނަވެ އައުގުރާނަސައިޓް ތަކަށްވަންނަ މީހުން އޭތި މަގު މަތީ ޑިސްޕްލޭ ކުރަމުން މަތަނުވެގެން މީހުންގެ ގަޔަށް ބޮލަށް ނޭރިޔަސް ރަނގަޅު\nޑިސެމްބަރު 1, 2021 12:28\nގަބޫލު ކުރިޔަށް ނުކުރިޔަސް ...ނުބައިކަންތައް ހައްދު ފަހަނައަޅާ ދާނެކަމީ ޝައްކެއްވެސް ނެތް ކަމެއް..ތިޔަށްވުރެ ނިކަމެތިންނަށް ގެދޮރު ހޯދަދިނުމަށް ރަށްފުށުގެ މަސައްކަތް ކުރިޔަސް މާބޮޑުތަން ރަނގަޅުވާނެ..\nމި ޚިޔާލު ޖަހާލަދެއްޗޭ..\nވަގުތުމީހުން ވަރަށް ޒާތީވާނެ..ބޭނުންމީހެއްގެ ކޮމެންޓު ޖަހާނީ..ވ.ދެރަކަމެއް..\nޑިސެމްބަރު 1, 2021 13:18\nވައިފައި ކުރުމަ ވުރެ މި ބޮލަ ފައިބާ ފެން ނުފައިބާނެ ގޮތެއް ހަދަން ވެއްޖެ އެއްނު. ގޭގެއިން އެއްޗެހި ދޮވެފަ ވެސް ފެންގަނޑު މަގު މައްޗައް. އޭސީ ހޮޅިތައް އެއްވެސް ތަރުތީބެއް ނެތި މަގުމައްޗަށް. މަގުމަތިން ދާއިރު ގަޔައް ފެންތިކި ޖަހާތީ ހުންނަނި ހިތް ނުތަނަވަސް ކަމެއްގަ އެއީ ފެނެއް ކަމެ ކުޅުކަމެއް ނޫނީ އެހެން ނަޖިހެއް ކަމެއް އެނގެނީ އެއްނޫން.\nޑިސެމްބަރު 1, 2021 14:40\nއަނގައޭ ކިޔާބަލަ. ސުލްތާން ޕާކުގަ މިހާރުވެސް ފުރީ ވައިފައި ލިބޭ އެކަމަކު އޭގެން އެއްވެސް ބޭނުމެއް ނުކުރެވޭ. ކާނިވަލް ކައިރީގަ ހުންނަ ބޮޑު ބަސް ސްޓޮޕް ކައިރީގަވެސް ފުރީ ވައިފައި ހުންނަ ކަމައް ދައްކާފަ ހުންނަނި އެކަމަކު އެއްވެސް ބޭނުމެއް ނުކުރެވޭ.\nޑިސެމްބަރު 1, 2021 14:56\nތި ވައިފައި ބޭނުން ކުރާނީ ބަންގާޅީން.\nޑިސެމްބަރު 1, 2021 17:38\nތިޔަ ވައިފައި މުޅިމާލެ ކުރުމަށް ވުރެ މާރަނގަޅުވާނެ ސުކޫލް ތަކަށް ތިޔަވައިފައި ލިބޭމެ ގޮތް ހެދިއްޔާ މުއަށްޒިފުން އެތަން ތަނު\nގައި އުޅެނީ އެމީހުންގެ އަމިއްލަ ޑާޓާގަ ވިއްޔާ\nއަމިއްލަ ޑާޓާ ނެތިއްޔާ މެސެޖުގަޑެއް ވެސް ލިބެނީ ނޫނިއްޔާ.


Aburuge bill akaa eku 28 bill eh sarukaarun hushahalhanee\n05 އޮކްޓޯބަރ 2020 - 23:15:17\nއަބުރާ ބެހުމުގެ ބިލަކާއެކު ސަރުކާރުގެ ފަރާތުން މަޖިލީހަށް 28 ބިލެއް ހުށަހަޅަން ނިންމައިފި އެވެ.\nމަޖިލީހުގެ ތިން ވަނަ ދައުރަށް އެ ބިލުތައް ހުށަހަޅަން ނިންމާފައިވާކަން ހާމަކުރީ ބަންޑާރަ ނައިބްގެ އޮފީހުންނެވެ.\nމި ދައުރަށް 28 ބިލެއް ހުށަހަޅަން ނިންމާފައިވާއިރު އޭގެ ތެރޭގައި މުޅިން އަލަށް 19 ބިލެއް ހިމެނެ އެވެ. އަބުރުގެ ބިލު ހިމެނެނީ އޭގެ ތެރޭގަ އެވެ. އެގޮތުން އޭގައި ހިމެނެނީ އަބުރާ ބެހުމުގެ ސަބަބުން ލިބޭ ގެއްލުމުގެ ބަދަލު ނަގައިދިނުމަށެވެ.\nކުރީގެ ރައީސް އަބްދުﷲ ޔާމީންގެ ވެރިކަމުގައި ސަރުކާރުން އަބުރާ ބެހުމުގެ ބިލެއް ތަސްދީގުކުރި އެވެ. އެއީ "އަބުރު ރައްކާތެރިކުރުމާއި ހިޔާލު ފާޅުކުރުމުގެ މިނިވަންކަމުގެ ގާނޫނު" އެވެ. އެ ގާނޫނާއެކު މީޑިއާތަކަށް ބޮޑެތި ގޮންޖެހުންތަކެއް ކުރިމަތިވުމާއެކު މިސަރުކާރުން ވަނީ އެ ގާނޫނު އުވާލާފަ އެވެ.\nއޭގެ އިތުރުން ވެސް މިހާރު އަމަލުކުރަމުންދާ ގާނޫނުތަކަށް އިސްލާހު ގެނައުމުގެ ނުވަ ބިލެއް ސަރުކާރުގެ ފަރާތުން ވަނީ ހުށަހަޅަން ނިންމާފަ އެވެ.\nމި ދައުރުގައި ހުށަހަޅާ ބިލުތަަކުގެ ތެރޭގައި ކޯޓުތަކާއި ފަނޑިޔާރުންގެ ގާނޫނަށް އިސްލާހު ގެނައުމުގެ ބިލާއި ހެއްކާއި ބެހޭ ބިލު އަދި ފޮރިން އިންވެސްޓްމަންޓްގެ ބިލާއި އިލެކްޓްރޯނިކް މުއާމަލާތްތަކުގެ ބިލާއި އާމްދަނީން ޓެކްސް ނެގުމުގެ ގާނޫނަށް އިސްލާހު ގެނައުމުގެ ބިލާއި ގާނޫނީ އެހީތެރިކަން ފޯރުކޮށްދިނުމުގެ ބިލާއި ނަފްސާނީ ސިއްހަތުގެ ބިލާއި މަދަނީ ވައިގެ ދަތުރުފަތުރުގެ ބިލު ހިމެނެ އެވެ.


Hiken kuri masahkai kaamiyaabuveeiru dhe kidney halaaku!\nހިކެން ކުރި މަސައްކަތް ކާމިޔާބުވީއިރު ދެ ކިޑްނީ ހަލާކު!\nލެކްސީ ރީޑު ހޮސްޕިޓަލުގެ ބަލި އެނދުގައި (ވ) އަދި އެންމެ ފަލައިރުއާއި ދެ އަހަރު ފަހުން ހިކިފައި\nއެމެރިކާގެ އިންޑިއާގައި ދިރިއުޅޭ ލެކްސީ ރީޑު އަކީ ފިޓްނަސް އިންފްލުއެންސާ އެކެވެ. ސޯޝަލް މީޑިއާގައި ފިޓްނަސްގެ ރޮނގުން ނުފޫޒުގަދަ މީހެކެވެ. ފިޓްނަސް އާ ގުޅޭ ގޮތުން އޭނާގެ ތަޖުރިބާތަކާއި ވާހަކަތައް ގިނަ ބަޔަކަށް ވަރަށް ކަމުދެ އެވެ.\nއުމުރުން 31 އަހަރުގެ ލެކްސީ މީގެ ދެ އަހަރު ކުރިން ބަރުދަން ލުއިކުރުމުގެ މަސައްކަތް ފެށިއިރު އޭނާގެ ބަރުދަނުގައި 217 ކިލޯގްރާމް ހުއްޓެވެ.\nފާއިތުވީ ދެ އަހަރު ތެރޭ ލެކްސީ ރީޑުގެ ބަރުދަނުން 141 ކިލޯ މަދުވުމުން މިހާރު އޭނާގެ ބަރުދަނަކީ 78 ކިލޯ އެވެ. މިހާ ކުރު މުއްދަތެއްގައި ބަރުދަނުން މިހާ ބޮޑުތަން ލުއިވުމަކީ ލެކްސީ ފިޓްނަސްގެ ކަންތައްތައް ގެންދާލެއް ރަނގަޅުކަން ސާބިތުވާ ކަމެއް ކަމަށް ގިނަ ބަޔަކު ގަބޫލު ކުރެ އެވެ. ސަބަބަކީ އޭނާ ބަރުދަން ލުއިކުރުމަށް ކުރި މަސައްކަތްތައް ފުރަތަމަ ދުވަހުން ފެށިގެން އޭނާ ސޯޝަލް މީޑިއާގައި ޝެއާ ކުރަމުން ގެންދިޔައިމަ އެވެ. އޭނާ ޝެއާ ކުރި ވާހަކަ ތަކަށް ބަލާއިރު ވަރަށް ފަހަކާ ޖެހެންދެން އޭނާގެ ބަރުދަން ލުއިކުރުމުގެ ދަތުރު ދިޔައީ ވަރަށް އޮމާން ކޮށެވެ. ނަމަވެސް މީގެ ދެ ހަފުތާއެއްހާ ދުވަސް ކުރިން ކުއްލިއަކަށް އޭނާ ވަރަށް ބޮޑަށް ބަލިވި އެވެ. އަދި ޑޮކްޓަރަށް ދެއްކުމުން އެތެރެހަށީގެ އެތައް ގުނަވަނެއް ފެއިލްވެފައިވާކަން އެނގުނެވެ.\nމިހާރު ލެކްސީ އޮތީ ހޮސްޕިޓަލުގައި އެޑްމިޓްކޮށްފަ އެވެ. ދެ ކިޑްނީ ފޭލްވުމުގެ ސަބަބުން ގަވާއިދުން ޑައިލެސިސް ހަދަން ޖެހެ އެވެ. އަދި ހިނގާބިނގާވެ ނޫޅެވެ އެވެ.\nލެކްސީ އަށް ދިމާވި މި ހިތާމަވެރި ވާހަކަތައް އޭނާގެ ފިރިމީހާ ޑެނީ ވަނީ އިންސްޓަގްރާމްގައި ހިއްސާ ކޮށްފަ އެވެ.\tމި ޕޯސްޓްގައި ލެކްސީ ހޮސްޕިޓަލުގެ އެނދުގައި ޚަބަރު ހުސްވެފައި އޮއްވާ ނަގާފައިވާ ފޮޓޮއެއްވެސް ޝެއާކޮށްފައި ވެއެވެ.\nޑެނީ ލިޔެފައިވާ ގޮތުގައި ހޮސްޕިޓަލުގައި އެޑްމިޓްކުރުމުގެ ދުވަސްކޮޅެއް ކުރިންސުރެ ލެކްސީ ބަލިވާން ފެށި އެވެ. އަދި އެއްވެސް އެއްޗެއް ނުކެވެން ފެށި އެވެ. އަދި ލެކްސީ އުޅޭ ގޮތުން ކޮންމެވެސް ކަމެއް ގޯސްކަމަށް ޝައްކު ކުރެވިގެން ހޮސްޕިޓަލަށް ގެންދިޔުމުން އައިސީޔޫގައި އެޑްމިޓްކޮށް މިހާރު އޮތީ އިންޑިއުސްޑް-ކޯމާ އެއްގަ އެވެ. އަދި ވެންޓިލޭޓަރު ގުޅާފައި މިހާޜު އޮތް ކަމަށާއި ލެކްސީގެ އެތެރެހަށީގެ ބައެއް ގުނަވަންތައް ފެއިލްވަމުންދާކަމަށް ޑޮކްޓަރުން ބުނި ކަމަށް ވެސް އޭނާގެ ފިރިމީހާ ބުނެފައި ވެއެވެ.\nލެކްސީ އާއެކު އޭނާގެ ބަރުދަން ލުއިކުރުމުގެ ދަތުރުގައި ފިރިމީހާ ޑެނީ ވެސް ބައިވެރިވި އެވެ. އެމީހުން ބަރުދަން ލުއިކޮށްފައިވަނީ ކެއުމާއި ކަސްރަތުންނެވެ. ޑެނީ ވެސް ވަނީ އޭނާގެ ކުރީގެ ބަރުދަން ކަމަށްވާ 94 ކިލޯ އިން 43 ކިލޯ އަށް ބަރުދަން ލުއިކޮށްލާފަ އެވެ.\nދެ އަހަރު ތެރޭ އެހާ ބޮޑުތަން ބަރުދަނުން ލުއިވުމުން ލެކްސީގެ ގައިގެ ހަންތައް ދޫވެ އެލެން ފެށުމުން އޭނާ ވަނީ ނުވަ ގަޑިއިރުގެ ސާޖަރީއެއް ހަދައި ހަންގަނޑު ވާން ކޮށްފަ އެވެ.


ކޯވިޑް ވެކްސިންގެ ދެ ޑޯޒް 800އަށްވުރެ ގިނަ މީހުން ފުރިހަމަކޮށްފި ކޯވިޑް ވެކްސިންގެ ދެ ޑޯޒް 800އަށްވުރެ ގިނަ މީހުން ފުރިހަމަކޮށްފި\nރާއްޖޭގައި ކޯވިޑް-19ގެ ވެކްސިންގެ2ވަނަ ޑޯޒް އިތުރު 812 މީހަކު ފުރިހަމަކޮށްފިއެވެ. ކޯވިޑް ވެކްސިންގެ2ޑޯޒް ފުރިހަމަކުރި މީހުންގެ ޢަދަދު މިހާރު ވަނީ އެއް ލައްކަ ހަތްދިހަ ފަސް ހާހަށްވުރެ މައްޗަށް އަރާފައެވެ.\nހެލްތު ޕްރޮޓެކްޝަން އެޖެންސީ (އެޗް.ޕީ.އޭ)ގެ ތަފާސް ހިސާބުތައް ދައްކާގޮތުން ކޯވިޑް-19 އިން ދިފާޢުވުމަށް ވެކްސިންގެ2ވަނަ ޑޯޒް ޖެހި 812 މީހުންގެ ތެރޭގައި ހިމެނެނީ މާލޭ ސަރަޙައްދުން ވެކްސިން ޖެހި 303 މީހަކާއި، އަތޮޅުތަކުން ވެކްސިން ޖެހި 509 މީހުންނެވެ. މިއާއެކު ރާއްޖޭގައި ވެކްސިން ފުރިހަމަ ކުރި މީހުންގެ ޖުމްލަ ޢަދަދު މިވަނީ 175،930 އަށް އަރާފައެވެ.\nވޭތުވެދިޔަ 24 ގަޑިއިރުގެ ތެރޭގައި ރާއްޖެއިން ކޯވިޑް ވެކްސިންގެ ފުރަތަމަ ޑޯޒް 400 މީހަކު ވަނީ ޖަހާފައެވެ. އޭގެ ތެރޭގައި މާލެއިން ފުރަތަމަ ޑޯޒް ޖެހި 60 މީހަކާއި، އަތޮޅުތަކުން ވެކްސިން ޖެހި 340 މީހަކު ހިމެނެއެވެ. ރާއްޖެއިން ވެކްސިންގެ ފުރަތަމަ ޑޯޒް ޖެހި މީހުންގެ ޖުމުލަ ޢަދަދު މިހާރު ވަނީ 313،485 އަށް އަރާފައެވެ.\nމާލެ ސަރަހައްދުގައި އުމުރުން 18 އަހަރާއި 60 އަހަރާ ދެމެދުގެ މީހުންނަށް ސިނޯފާމް ވެކްސިން ޖަހަމުން އަންނައިރު، މާލެއާއި ވިލިމާލެ އަދި ހުޅުމާލެ ހިމެނޭހެން6ސެންޓަރެއްގައި ވެކްސިން ދިނުން ކުރިއަށްދެއެވެ. އަދި ގޭގެއަށް ގޮސްގެން ވެކްސިން ދިނުމަށް2މޮބައިލް ޓީމް ޙަރަކާތްތެރިވަމުން އަންނައިރު، އަތޮޅުތަކުގައި 193 ވެކްސިން ސެންޓަރުން އަންނަނީ ވެކްސިންދެމުންނެވެ.


LIVE: Covid-19: Biruverikan Dhanee Ithuruvamun - Vaguthu\nCovid-19 In Rahkaatherivumah Ehves Fiyavalheh Alhaafaeh Neh - Idhikolhuhttps://t.co/AsH6mOmhh3\nދެކުނު ކޮރެއާއިން ކޮވިޑް-19 ޖެހިގެން ހަވަނަ މީހަކު މަރުވެއްޖެ.\nކޮވިޑް-19 ޖެހިގެން އިޓަލީވިލާތުން ތިން ވަނަ މީހަކު މަރުވެއްޖެ. އިޓަލީ ސަރުކާރުން ދެންމެ ބުނީ މިއަދު މަރުވެފައި ވަނީ އުމުރުން ދޮށީ އަންހެނެއް ކަމަށް. ފާއިތުވި 48 ގަޑިއިރުގެ ތެރޭގައި އިޓަލީން އިތުރު ދެމީހަކު މަރުވިއިރު އެއީ ވެސް އުމުރުން ދޮށީ މީހުން.\nCycle Akaai Gaadiyaleh Jehi2Meehakah Bodethi Aniyaathakeh Vejjehttps://t.co/9FgKA3ahbn\nBalin Rangalhuve Wuhan Ge Doctarunnai Naruhun Anehkaaves Vazeefaa Ahhttps://t.co/sePvalVPCp\nކޮވިޑް 19 އަށް ޝައްކު ކުރެވިގެން އަފްޣާނިސްތާނުން ތިން މީހެއްގެ ޓެސްޓުތައް ހެދުމުގެ މަސައްކަތް ފަށައިފި. އެ ތިންމީހުންނަކީ ހެރާތް ސިޓީގައި އުޅުމުން އަންނަ މީހުން، އެ މީހުންނަކީ ދާދި ފަހުން އީރާނުން އައި ބައެއް.\nއެ މީހުން ތިބީ މޮނިޓަރު ކުރުމަށް ގެނެވިފައި. އަދި އެ މީހުންގެ ލޭގެ ސާމްޕަލްތައް ނެގުމަށްފަހު މިހާރު ވަނީ ކާބުލްއަށް ޓެސްޓު ހަދަން ފޮނުވާފައި.\nމިއަދާއި ހަމައަށް އަފްޣާނިސްތާނުން ކޮވިޑް19 އަށް ޕޮޒިޓިވްވި މީހަކު ފެނިފައެއް ނުވޭ.\nއީރަންގެ ވެރިރަށް ޓެހްރާންގެ ސްކޫލްތަކާއި ޔުނިވާސިޓީތައް ބަންދުކޮށްފި، އަދި އިތުރު ޕްރޮވިންސެއްގައި ވެސް ވަނީ ބަންދުކޮށްފައި.\nއިޓަލީން އަނެއްކާވެސް 32 މީހުން ކޮޮވިޑް19 އަށް ޕޮޒިޓިވްވެއްޖެ. މިއަދު މިހާތަނަށް 63 މީހަކު ވަނީ ކޮވިޑް19އަށް ޕޮޒިޓިވްވެފައި. މިހާތަނަށް އެ ގައުމުން 132 މީހަކު ވަނީ ކޮވިޑް 19 އަށް ޕޮޒިޓިވްވެފައި.\nޖަޕާނުގެ ޑައިމަންޑް ޕްރިންސަސް ކްރޫސް ލައިނާއިން ކޮވިޑް19 ޖެހުނު އިތުރު މީހަކު މަރުވެއްޖެ. އެންމެ ފަހުން މަރުވެފައި ވަނީ އެ ކްރޫސް ލައިނާގައި ހުރި އުމުރުން 80 އަަހަރަށްވުރެ މައްޗަށް ގޮސްފައިވާ ފިރިހެނެއް. އޭނާ މަރުވެފައި ވަނީ ހޮސްޕިޓަލްގައި ފަރުވާދެމުން ދަނިކޮށް.\nހޮންގކޮންގ އިން އިތުރު ފަސް މީހަކު ކޮވިޑް 19 އަށް ޕޮޒިޓިވްވެއްޖެ. މިހާތަނަށް އެ ގައުމުން 74 މީހަކު ވަނީ ކޮވިޑް19 އަށް ޕޮޒިޓިވްވެފައި.\nBreaking News: Gina Meehun Ehvvegen Hingaa Harakaaithah Nubeyhvumah HPA In Ilthimaas Koffihttps://t.co/bkg74pkUcj\nBREAKING:7Gaumakah Dhivehin Dhathuru Kurumugai Samaalukan Dhinumah Ilthimaaskohffihttps://t.co/uQlNOWoma5\nBREAKING: Covid-19 Jehigen Iran In Ithuru Meehaku Maruvehjjehttps://t.co/DZQYjvDdlm\nCovid 19 Jehigen China In Ithuru Docotraku Maruvejjehttps://t.co/R0PyR9E2e9\nއިޓަލީގެ ލޮމްބާޑީ ރީޖަންއިން 89 މީހަކު ކޮވިޑް19 އަށް ޕޮޒިޓީވްވެފައިވާކަމަށް އެ ރީޖަންގެ ގަވަރުނަރު ވިދާޅުވެއްޖެ. އަދި އެ ގައުމުން ކޮވިޑް19 އަށް ޕޮޒިޓިވްވި މީހުންގެ އަދަދު ވަނީ 100 އަށްވުރެ މައްޗަށް އަރާފައި.\nއީރާނުން ކޮވިޑް19 ޖެހިގެން އިތުރު މީހަކު މަރުވެއްޖެ. މިހާތާނަށް އެ ގައުމުން މި ވައިރަސް ޖެހިގެން މަރުވި މީހުންގެ އަދަދު7އަށް ވަނީ އަރާފައި.\nކޮވިޑް19 ޖެހިގެން އެންމެ ފަހުން މަރުވެފައި ވަނީ ޓެހްރާން އިން ޓޮނެކަބޮން އަށް ދަތުރު ކުރި މީހެއްް.\nBREAKING: Covid-19 Jehigen Iran In7Vana Meehaku Maruvehjjehttps://t.co/fcyBTAbAq5\nBREAKING: Turkey Ah Binhelumehggai Gina Bayaku Maruvehjjehttps://t.co/A4QFJ0aOHK\nBREAKING: Dhekunu Koreagai Sihhee Kullli Haalathu Iulaanu Kohffihttps://t.co/0Vtw1xYJg6\nކޮވިޑް-19 ޖެހިގެން ދެކުނު ކޮރެއާ އިން އަނެއްކާވެސް އިތުރު މީހަކު މަރުވެއްޖެ. ކޮވިޑް-19 ޖެހިގެން ދެކުނު ކޮރެއާ އިން މަރުވި މީހުންގެ އަދަދު މިހާރު ވަނީ ފަހަކަށް އަރާފައި.\nކޮވިޑް-19 އަށް ބޭހެއް އުފެއްދުމަށާއި ވެކްސިއެއް އުފައްދަން، އަދި ބަލީގެ ހާލަތު ދެނެގަންނަން ކުރަމުން އަންނަ މަސައްކަތައް 100 މިލިއަން އެމެރިކާ ޑޮލަރު ހަދިޔާ ކުރަން ބިލިއަނަރު ބިލް ގޭޓްސް ނިންމަވާފައި ވާތީ ޗައިނާގެ ރައީސް ޒީ ޖިންޕިން، ބިލް ގޭޓްސް އަށް ޝުކުރު އަދާކުރައްވައިފި.\nޒީ ވަނީ ގޭޓްސް އަށް ޝުކުރު އަދާކުރެއްވުމުގެ ގޮތުން ހާއްސަ ސިޓީއެއް ގޭޓްސްގެ ދެކަނބަލުންނަށް ފޮނުވާފައި.\nBREAKING NEWS: Naifaru Gai Baarugadha Ehcheh Gohvaalan Ulhey Kamah Bunaa Mahsala Eh Balaneehttps://t.co/iQMyP5eb0l\nWuhan Government: nucleic acid tests have been conducted for all backlog of patients (confirmed, suspected, close contacts and patients with fever).\n40 institutions test an average of 14,000 samples per day. Less than 10 hours from accepting the samples to delivering results.\n— Amb. Zhang Lizhong (@AmbassadorZhang) February 23, 2020\nކޮވިޑް-19 އާއި ދެކޮޅަށް އެޅި ފިޔަވަޅުތައް ފެއިލް ވެއްޖެ ކަމަށާއި، މިހާތަނަށް އެޅި ފިޔަވަޅުތަކުން ދަސްވި ކަންކަން ބޭނުން ކޮށްގެން ދެން އަޅާ ފިޔަވަޅުތައް އިތުރަށް ހަރުދަނާ ވާނެ ކަމަށް ދެކުނު ކޮރެއާ އިން ބުނެފި.\nVirus Aai Dhekolhah Elhi Fiyavalhuthah Fail Vejje - Dhekun Koreahttps://t.co/LGfapA9wGl\nRaajje Ai Cruise Liner Thakugai Hun Aisfaivaa Meehun Ebathibi, Namaves Quarantine Kuran Jehey Meehaku Nehhttps://t.co/b4sevhGYwS\nޖަޕާނަށް ދަތުރު ކުރުމާއި ސަމާލުވުމަށް އަންގައި އެމެރިކާ އިން ޓްރެވަލް އެޑްވައިޒަރީއެއް ނެރެފި.\n2 Meehaku Hoadhan Fuluhun Aamunge Ehee Ah Edhijjehttps://t.co/T62qrtjDdZ\nShima Gehlunuthaa Ahareh - Suvaalthakah Javaab Hoadhan Sarukaarun Beynun Nuvanee Keehve?https://t.co/m9Uqk4Y8ls\nBREAKING NEWS: China In Ithuru 97 Meehaku Maruvejjehttps://t.co/LtqMsIDkFt\nކޮވިޑް-19 އާއި ގުޅޭ ގޮތުން މިއަދު ލިބުނު ޚަބަރުތަކަށް ބަލާއިރު އީރާނާއި ދެކުނު ކޮރެއާ އަދި އިޓަލީވިލާތުންް ގިނަ ބަޔަކު އަންނަނީ ބައްޔަށް ޕޮޒިޓިވް ވަމުންނެވެ. ވައިރަސްގެ އަލާމާތެއް ނުފެނުނު ނަމަވެސް 14 ދުވަސް ވަންދެން އެކަކުގެ ގައިން އަނެކަކުގެ ގަޔަށް ބަލި ފެތުރެމުން ހިނގައިދާނެ ކަމަށް ކުރިން ބުނެފައި ވީނަމަވެސް މިއަދު ޗައިނާގެ ސައިންސްވެރިން ބުނީ ބަލީގެ އަލާމާތްތައް ނުފެނި އެކަކުގެ ގައިން އަނެކަކުގެ ގަޔަށް 27 ދުވަސް ވަންދެން ބަލި ފެތުރެމުން ހިނގައިދާނެ ކަމަށެވެ.\nއެހެންކަމުން މިއީ ކުރިން ލަފާކުރެވިފައި އޮތްގޮތާއި ހިލާފަށް، މާހަލުވިކަމާއި އެކު ބަލި ފެތުރިގެން ހިނގައިދާނެ ސަބަބެކެވެ.\nމިހާރު އޮތް އެންމެ ބޮޑު ކަންބޮޑުވުމަކީ މެދުއިރުމަތީގައި ހަލުވިކަމާއި އެކު ބަލި ފެތުރިގެން ދިއުމެވެ.\nރާއްޖެ އިން މިއަދު ފާހަގަ ކުރެވުނު ޚަބަރުތަކަށް ބަލާއިރު އެންމެ ފާހަގަ ކުރެވުނީ އެމްޑީޕީން ރޭ ބޭއްވި ޖަލްސާ އާއި ގުޅޭ ޚަބަރުތަކެވެ.\n"Rahvehi Fathis" Jalsaa Ah Ehen Rahthakun Ves Nikuthee Madhu Baehhttps://t.co/Jp97gxzDvs\nއަދި ކުރީގެ ހައުސިން މިނިސްޓަރ ޑރ.މުހައްމަދު މުއިއްޒު ފުލުހަށް ހާޒިރު ކުރި ޚަބަރުވެސް ފާހަގަ ކުރެވެއެވެ.\nAdhul Insaafah Huras Elhumaai Ithuru Gina Thuhumath Thakeh Muizzu Ge Mahchah Kohfihttps://t.co/ACNAavxc4I\nLIVE: Covid-19: 12000 Ah Vure Gina Meehun Ge Furaana Ah Nurahkaahttps://t.co/z3y0BtfTFh\n— Vaguthu Online (@VaguthuOnline) February 21, 2020\nކޮވިޑް19: ޑޮކްޓަރެއްގެ ޑައިރީއިން ދުވަހެއް


Tedry ge javaabu "Lasviyas" in dhakkaalaifi | Mihaaru\nޓެޑްރީގެ އާ ފިލްމް "ލަސްވިޔަސް" ގެ ފަސްޓްލުކް.\nޓެޑްރީގެ ޖަވާބު "ލަސްވިޔަސް"އިން ދައްކާލައިފި\n15 ފެބުރުއަރީ 2017 - 13:08 8 comments\nފުރަތަމަ ފިލްމު "ދެރިޔާ" އަށް ފަހު އެހެން ފިލްމެއް ޑައިރެކްޓްނުކުރާތީ މުހައްމަދު ނިޔާޒް (ޓެޑްރީ) އަށް އަމާޒުވެފައިވާ ސުވާލަށް "ލަސްވިޔަސް"ގެ ނަމުގައި ރޭ ޖަވާބު ދީފި އެވެ. އެކަމަކު އެއީ 23 އަހަރު ފަހުންނެވެ.\nޓެޑްގެ ފޭނުން ގަބޫލުކުރަނީ ދެވަނަ ޑައިރެކްޝަނެއް ނުގެނެސް ދެވި މާ ބޮޑަށް ވެސް ލަސްވެއްޖެ ކަމަށެވެ.\nމީގެ 19 އަހަރު ކުރިން ނެރުނު "އަމާނާތް" އޮލިމްޕަހުގައި ރޭ އަލުން ދެއްކި އިރު، "ލަސްވިޔަސް" ގެ ޓީޒާ ވެސް ދަައްކާލި އެވެ.\nއެކަމަކު އެ ފިލްމާ ބެހޭ ބޮޑު ތަފުސީލެއް އަދި ހާމައެއް ނުކުރެ އެވެ.\n"ލަސްވިޔަސް"ގެ ޓީޒާ ފެށިގެން އަންނަނީ ކުރީގެ ވަރަށް މަޝްހޫރު ލަވައެއްގެ ކަޑިއަކުންނެވެ؛ "ކައިވެނީގެ އަމާޒުކަމުގައިވާ ހަގީގަތަކީ ކޮބާ؟" އެވެ.\nއެ ޓީޒާއިން ދެން ފެންނަނީ ގޮނޑިއެއްގައި އިންނަ ކުޑަ އަންހެން ކުއްޖެކެވެ. ބޮލުގައި އިސްތައްޓެއް ނުހުރު އެވެ. އޭނާގެ ސިފަ ފެނުމުން ހީވަނީ ކޮންމެވެސް ބައްޔެއްގެ ޝިކާރައަކަށް ވެފައިވާ ކުއްޖެއްހެންނެވެ.\nޓެޑްރީގެ "ލަސްވިޔަސް" އިން އަލަށް ތައާރަފުވާ ޒޯޔާ ޓީޒާގެ މަންޒަރެއްގައި.\nދެން ޓީޒާ އަށް އަރަނީ އަލަށް ތައާރަފު ކުރާ ޒޯޔާ ހަސަން އިބްރާހީމްގެ ނަމެވެ. އެއީ ފިލްމީ ބަތޮލާ ނިއުމާ މުހަންމަދުގެ ދަރިފުޅެވެ. އެ ނޫން އެއްވެސް އެއްޗެއް "ލަސްވިޔަސް" ގެ ޓީޒާ އިން ހާމައެއް ނުވެ އެވެ.\nއެކަމަކު ޔަގީންވާ ކަމަކީ 23 އަހަރު ފަހުން ނަމަވެސް ޓެޑްރީގެ ފަރާތުން އާދައިގެ ފިލްމެއް ބެލުންތެރިންނާ ހަމައަށް ނާންނާނެ ކަމެވެ.\n"ލަސްވިޔަސް" އަކީ ޓެޑް ލިޔެ، ޑައިރެކްޓް ކުރާ ފިލްމެކެވެ. އޭނާ ބުނީ ޓީޒާ ފެށިގެން އަންނަ އިރު އެ އިވޭ ލަވައިގެ ކަޑި މުޅި ފިލްމުގެ ވާހަކަ އެއަށް ބިނާވެފައި ވާނެ ކަމަށެވެ.\n"މީގެ ކާސްޓުންނާ އެއްޗެހި ފައިނަލް ކުރުމާއި ފިލްމުގެ ވަރަށް ގިނަ މަސައްކަތްތައް މިހާރު އެބަ ކުރިއަށްދޭ. ކާސްޓުންގެ ތެރޭގައި އާ މީހުންނާއި ތަޖުރިބާ ހުރި ބައެއް މީހުން ވެސް ހިމެނޭނެ،" އެޕްރީލް މަހު ރަސްމީކޮށް ލޯންޗް ކުރަން ނިންމާފައިވާ ފިލްމާ ބެހޭ ގޮތުން ޓެޑް ބުންޏެވެ.\n"މީގެ އޮފިޝަލް ލޯންޗިން ސެރަމަނީއެއް ބާއްވައި، ފިލްމާ ގުޅޭ އިތުރު މައުލޫމާތުތައް ފަހުން ހިއްސާ ކުރާނަން."\n"ލަސްވިޔަސް" ގެ ޓީޒާ\nޓެޑް ބުނީ ވަރަށް ޒަމާންކޮށްފައި ފިލްމެއް ޑައިރެކްޓް ކުރާ އިރު، އޭނާގެ މަސައްކަތްތަކަށް ލޯބި ކުރާ މީހުން އުންމީދުކުރާ ވަރުގެ ފިލްމަކަށް "ލަސްވިޔަސް" ވާނެ ކަމަށެވެ.\n"އެ މީހުންގެ އެކްސްޕެކްޓޭޝަނާ މީޓް ކުރެވޭނެކަމާ ދޭތެރޭ އެއްވެސް ޝައްކެއް ނެތް. ވަރަށް ކޮންފިޑެންސާ އެއްކޮށް މަސައްކަތް މި ކުރަނީ. އެހެންވީމަ އަހަރެންގެ މަސައްކަތްތަކަށް ލޯބި ކުރާ މީހުން އުފާކޮށް ދެވުނީމަ އަހަންނަށް ނިމުނީ،" ޓެޑްރީ ބުންޏެވެ.\n"އެ ހިތްހަމަޖެހުން ބޭނުން ވަނީ ވެސް. ދެން އަނެއްކޮޅުން ތިބޭނެ ފާޑުކިޔާ މީހުން ވެސް. އެ މީހުން ބުނަން ވެސް ބުނާނެ ތި ޓީޒާއެއް ދައްކާލައިފައި މި ހިސާބުން ދެން މިކަން އަނެއްކާ ވެސް ނިމުނީއޭ. އެކަމަކު އެ ވެސް މައްސަލައެއް ނޫން."\nމުހައްމަދު އިކްރާމް މިއުޒިކް ހަދާ "ލަސްވިޔަސް" ސިނަމާ އަށް އަންނާނީ ލަސްވެގެން 2018 ގަ އެވެ. އެކަމަކު އަދި ސީދާ ތާރީއެއް ނުނިންމަ އެވެ.


vnews - AFC Cup ge bodhu Final ah New furaifi\nއޭއެފްސީ ކަޕްގެ ބޮޑު ފައިނަލަށް ނިއު ފުރައިފި\nއޭއެފްސީ ކަޕް ފުޓްބޯޅަ މުބާރާތުގެ ގްރޫޕް އީގެ ފަހު މެޗުގައި އިންޑިއާގެ އައިޒޯލް އެފްސީ އާއި ދެކޮޅަށް ކުޅޭ ބޮޑު މެޗަށް ނިއު ރޭޑިއަންޓް ސްޕޯޓްސް ކުލަބު ހޮނިހިރު ދުވަހުގެ ރޭ ފުރައިފިއެވެ.\nއޭއެފްސީ ކަޕްގެ ދެވަނަ ބުރަށް ދިޔުމަށް ޓަކައި މި މެޗުން ތިން ޕޮއިންޓް ނިއުއަށް ބޭނުންވާއިރު މިއީ އެޓީމަށް ބޮޑު ފައިނަލެއް ކަމަށް ޓީމުގެ ކޯޗު އޮސްކާ ބުރޮޒޮން އާއި ކުޅުންތެރިން ވެސް ދެކެއެވެ.\nއައިޒޯލް އާއި ނިއު އަންނަ ބުދަ ދުވަހު ބައްދަލު ކުރާއިރު މި މެޗުން މޮޅުވެ ދެވަނަ ބުރަށް ދިޔުމުގެ ފުރުސަތު ނިއުއަށް ވަނީ ހުޅުވިފައެވެ.\nއޭއެފްސީ ކަޕުގައި ނިއު ކުޅުނު ފަސް މެޗުގެ ތެރެއިން ހަތަރު މެޗުން މޮޅުވެ 12 ޕޮއިންޓާ އެކު އެ ޓީމު އޮތީ އެއް ވަނައިގަ އެވެ. އަނެއް ބުރަށް ދިއުމަށް ދެން އެ ޓީމަށް ބޭނުންވަނީ އައިޒޯލް އެފްސީ އަތުން މޮޅެކެވެ. އެކަމަކު އެ ދުވަހު ބެންގަލޫރާއި އަބަހާނީ ކުޅޭ މެޗުގެ ނަތީޖާ ނުކުންނަ ގޮތަކުން، އައިޒޯލް އަތުން ނިއު ބަލިވިޔަސް ނުވަތަ އެއްވަރުވިޔަސް ދެ ވަނަ ބުރުން ޖާގަ ލިބިދާނެ އެވެ.\nއައިޒޯލް އާއި ނިއު މާލޭގައި ބައްދަލު ކުރި މެޗު 3-1 އިން ނޮއު ކާމިޔާބު ކުރި އިރު އެ މެޗުގައި ނިއުގެ ކެޕްޓަން އަލީ އަޝްފާގް (ދަގަނޑޭ) ވަނީ ހެޓްރިކް ހަދާފައެވެ.\nބަންގްލަދޭޝްގެ ޑާކާ އަބަހާނީ އަތުން 5-1 މޮޅުވި މެޗަށް ފަހު ނިއުގެ ކޯޗު ބުނެފައި ވަނީ އެޓީމުން ދެން އޮތީ ފަހު ފައިނަލަށް ތައްޔާރުވުން ކަމަށާއި އެހެން ޓީމަކަށް ވިސްނުމެއް ނެތި ދެވަނަ ބުރަށް ދަތުރު ކުރަން ބޭނުން ވަނީ މަސައްކަތްކޮށްގެން، އައިޒޯލް ބަލިކޮށްގެން ކަމަށެވެ.\nއޭއެފްސީ ކަޕް ފުޓްބޯޅަ މުބާރާތުގައި ނިއުގެ ފަރާތުން މޮޅު ކުޅުމެއް މި އަހަރު ފެންނަމުންދާއިރު އެފްއޭފްސީ ކަޕްގައި މިދިޔަ އަހަރާއި ހަމަޔަށް ސައުތު އޭޝިއާގައި އެންމެ ކާމިޔާބު ޓީމަކީ ވެސް ނިއު އެވެ.\nމި މުބާރާތުގައި މިހާތަނަށް ނިއުގެ ދެ ކުޅުންތެރިއަކު ވަނީ ހެޓްރިކެއް ހަދައިފަ އެވެ. އައިޒޯލާ ދެކޮޅަށް މާލޭގައި ކުޅުނު މެޗުގައި އަލީ އަޝްފާގު (ދަގަނޑޭ) ހެޓްރިކެއް ހަދާފައިވާއިރު ޑާކާ އަބަހާނީ އާއި ދެކޮޅަށް މާލޭގައި ކުޅުނު މެޗުގައި އަލީ ފާސިރު (ސެންޓޭ) ވަނީ ހެޓްރިކް ހަދާފައެވެ. ސެންޓޭ ވަނީ މިހާތަނަސް މި މުބާރާތުގައި މި ފަހަރު ފަސް ލަނޑު ޖަހައިފަ އެވެ. މިއީ ސެންޓޭ އޭއެފްސީ ކަޕުގައި ހެދި ފުރަތަމަ ހެޓްރިކެވެ. ނިއު އަށް މި މުބާރާތުގައި އެންމެ ގިނަ ގޯލު ޖަހައިދިނީ ދަގަނޑޭ އެވެ. އޭނާ ވަނީ މިހާތަނަށް ހަ ގޯލު ޖަހައިފަ އެވެ.


Lanka Gai Haluvikamaa Eku AIDS Fethurenee - Vaguthu\nލަންކާގައި ހަލުވިކަމާއެކު އެއިޑްސް ފެތުރެނީ\nއިންސާނީ ތާރީޚު މިހާތަނަށް ދުށް އެންމެ ނުރައްކާތެރި ބަލި ކަމަށްވާ، އެއިޑްސް ބަލި ޖެހިފައިވާ މީހުންގެ ޢަދަދު ލަންކާގައި އިތުރުވަމުންދާކަން ހާމަކޮށް އެޤައުމުގެ ކަމާއި ބެހޭ އިދާރާތަކުން ކަންބޮޑުވުން ފާޅުކޮށްފިއެވެ.\nމިއަދު ފާހަގަކުރާ ދުނިޔޭގެ އެއިޑްސް ދުވަހާއި ގުޅިގެން ލަންކާގެ ސިއްޙީ އިދާރާތަކުން އާންމުކޮށްފައިވާ މަޢުލޫމާތުން އެނގިފައިވާގޮތުގައިިި، ފާއިތުވެދިިޔަ ދުވަސްތަކުގައި އެޤައުމުގައި، އެއިޑްސް ބައްޔަށް މެދުވެރިކުރާ ނުރައްކާތެރި އެޗްއައިވީ ވައިރަސް ދަނީ ހަލުވިކަމާއި އެކު ފެތުރެމުންނެވެ. އެގޮތުން މި ވައިރަސްގެ ޝިކާރައަކަށް އެންމެ ބޮޑަށް ވެފައި ވަނީ އެޤައުމުގެ ފިރިހެނުން ކަމަށް ވެސް އިދާރާތަކުން ބުނެފައި ވެއެވެ.\nލަންކާއިން އެންމެ ފުރަތަމަ އެއިޑްސް ބަލިފެނިފައި ވަނީ، 1981 ވަނަ އަހަރުގެ ތެރޭގައެވެ. އެޤައުމުގައި މީހަކަށް މި ބަލި ޖެހިގެން ފުރަތަމަ ފަހަރަށް ރެކޯޑު ކުރެވިފައި ވަނީ 1987 ގައެވެ. އެއަށްފަހު އެޤައުމުގައި އެއިޑްސް ޖެހިފައިވާ މީހުންގެ ޢަދަދު އަހަރަކަށް ފަހު އަހަރެއް އިތުރުވަމުންދާ ކަމަށް އިދާރާތަކުން ބުނެފައި ވެއެވެ.\nލަންކާގެ ނޭޝަނަލް ސެކްޝުއަީ ޓްރާންސްމިޓެޑް ޑިޒީޒަސް އެންޑް އެއިޑްސް ކޮންޓްރޯލް ޕްރޮގްރާމުގެ ޑިރެކްޓަރ، ޑރ. ސިސީރާ ލިޔަނަގެ ބުނެފައިވާގޮތުގައި، މިއަހަރު އެކަނިވެސް އެޤައުމުގައި 275 މީހަކު އެއިޑްސް ބައްޔަށް ޕޮސިޓިވްވެގެން ރިޕޯޓުކުރެވިފައި ވާކަމަށެވެ.\nއެޗްއައިވީ މެދުވެރިވެގެން ޖެހޭ އެއިޑްސް ބައްޔަކީ، އިންސާނާގެ ހަށިގަނޑުގެ ދިފާޢީ ބާރު އެވައިރަސްގެ ސަބަބުން ދަށްކޮށް، ނައްތާލާ ވައިރަސް އެކެވެ. މިކަމުގެ ސަބަބުން ނުރައްކާތެރި ޖަރާސީމަށް ހަށިގަނޑުގެތެރެއަށް ފެތުރިގަތުމަށް މަގުފަހިވެ ނުރައްކާތެރި އެހެން ބަލިތަކަށް ދޮރުހުޅުވާލައެވެ. އެއިޑްސް ބައްޔަކީ މިހާތަނަށް ފަރުވާއެއް ހޯދިފައި ނުވާ ބައްޔެކެވެ.\nއަވައްޓެރި ސްރީލަންކާއަކީ އެކި ބޭނުންތަކުގައި ގިނަ ޢަދަދެއްގެ ދިވެހިން ދަތުރުކޮށް އުޅޭ ޤައުމެކެވެ. އެޤައުމަކީ އެތައް ހާސް ދިވެހިންނެއް ދިރިއުޅެމުންދާ ޤައުމެއްކަންވެސް ފާހަގަކޮށްލެވެއެވެ.\nޒަހްރާން މަރުވިކަން ޑީއެންއޭ ޓެސްޓުން ޔަގީންކޮށްދީފި\nޑިސެމްބަރު 1, 2018 15:15\nދިވެހި ރާއްޖޭގައި އުޅޭ ހުރިހާ ލަންކާ މީހުން އަވަހައް ރާއްޖެއިން ބޭރުކުރަން ފެނޭ، އަންހެނެއް ފިރިހެނެއް ބަލާނެ ކަމެއްނެތް\nޑިސެމްބަރު 2, 2018 11:27\nކޮންމެ ބައްޔަކަށްވެސް ޝިފާ މާތްﷲ ވަނީ ބާއްވާލައްވަވާފަ\nޑިސެމްބަރު 2, 2018 14:03\n"އަވައްޓެރި ސްރީލަންކާއަކީ އެކި ބޭނުންތަކުގައި ގިނަ ޢަދަދެއްގެ ދިވެހިން ދަތުރުކޮށް އުޅޭ ޤައުމެކެވެ. އެޤައުމަކީ އެތައް ހާސް ދިވެހިންނެއް ދިރިއުޅެމުންދާ ޤައުމެއްކަންވެސް ފާހަގަކޮށްލެވެއެވެ." މިއީ ގައިން ގަޔަށް އަރާ ބައްޔަކަށް ނުވާއިރު މިފަދަގޮތަކަށް އިބާރާތްކުރުމުން ސުވާލު އުފެދެނީ އެހެންކަމަކަށް. ދިވެހިން ލަންކާއަށް ދަނީ ޒިނޭކުރުމަށްބާއޭ. ނުވަތަ ދިވެހިންގެ ތެރެއިން ގިނަމީހުން ދަނީ އެކަމުގަބާއޭ. އެހެންކަމުގައިވާނަމަ މިއީ ނުރައްކާތެރިކަމެއް.\nޑިސެމްބަރު 3, 2018 09:19\nބޯގޯސް ތިޔަބުނީ ރަނގަޅުވާހަކައެއް. އަހަރެން ދަންނަ އެތަށް ފިރިހެނުންނެއް ލައްކާއަށް އެބަދޭ ޖުވާކުޅެލާ ހަށިވިއްކާ އަންހެނުންކައިރިއަށް އެބޭނުންތަކުގައި ޚަރަދުކޮށްފައި. ސުވާލަކީ ލަންކާގައި އެއިޑްސް އިތުރުވާނަމަ އަނބިންނާ ވަގަށް މިދާ ފިރިހެނުން އެއިގެން އެއިޑްސް ޖެހިފައިހުރި އަންހެނަކާއެކު ޒިނޭކުރުމަށްފަހު ރާއްޖެ އައިސް އޭނަގެ އަނބިމީހާއާއި ގުޅުން ހިންގުމުން އެއިޑްސް އެޖެހުނީ އޭނަގެ އަނބިމީހާއަށް. އެހެންކަމުގައިވާނަމަ މީ ނުރައްކާތެރިކަމެއް. އޭގެފަހުން ލިބޭ ދަރިންނަށްވެސް އެބަ ޖެހޭ މިބަލި. މިއީ ތިމާ ހަލާލު އަނބިމީހާ ހުއްޓާ ހަށިވިއްކާތަންތަނަށްގޮސް ހިލޭ އަންހެނުންނާއިއެކު ޒިނޭކުރުމުގެ ކުރިން، ދަރިންނާއި އަނބިމީހާ ދެކެ ލޯބިވާ ކޮންމެ ފިރިހެނަކު ވިސްނާލުން ރަނގަޅުކަމެއް.


Twitter in mifaharu midhenee ufaaveri habareh!\nޓްވިޓާއިން މިފަހަރު މިދެނީ އުފާވެރި ހަބަރެއް!\nޓްވިޓާއާ ނުލައި ނޫޅޭވޭނެ އެތައް ބަޔަކަށް މިއޮތީ އުފާވެރި ހަބަރެކެވެ. ޓްވީޓް ކުރާ، ފޮޓޯ، ވީޑިޔޯ އަދި ޖިފް ފަދަ މަލްޓިމީޑިޔާ އަކީ ޓްވީޓް ކުރަން ޓްވިޓާއިން ދީފައިވާ، 140 ކެރެކްޓާގެ ތެރޭގައި ނުހިމަނާނެ ކަން މި ވަނީ ރަސްމީކޮށް އިއުލާންކޮށްފަ އެވެ.\nކެރެކްޓާ ލިމިޓްގެ ތެރޭގައި މިފަދަ މަލްޓިމީޑިޔާ މީގެ ކުރިން ކައުންޓު ކުރަމުން އައި، ނަމަވެސް އަލަށް މިގެންނަ ބަދަލާއި އެކު ޓްވިޓާގެ ކެރެކްޓާ ލިމިޓް ކައުންޓު ކުރުމުގައި މަލްޓިމީޑިޔާ އެއްވެސް ވަރަކަށް ކައުންޓް ނުކުރާނެ އެވެ. މީގެ ތެރޭގައި ލިންކު ކުރެވިފައިވާ ބަސްތަކާއި ޔޫސާތަށް ވެސް ކައުންޓެއް ނުކުރާނެ އެވެ.\nޓުވިޓާގެ ޗީފް އެކްސެކިއުޓިވް ޖެކް ޑޯސޭ އާ ހަވާލާ ދީ ރިޕޯޓުތަށް ބުނާ ގޮތުންނަމަ މި ގެނެވުނު ބަދަލުގެ މައިގަޑު މަގްސަދަކީ ޓްވީޓް ކުރާ ފަރާތްތަކަށް އިތުރު މިނިވަންކަމެއް ދީ ބުނަން ބޭނުންވާ އެއްޗެއް ބުނުމަށް އޮންނަ ޖާގަ ފުޅާކުރުމެވެ. އަދި އެ ކުރާ ޓްވީޓަކީ ހަމަ ޖެހޭ އަދި އެބުނާ އެއްޗެއް އަވަހަށް ދެނެގަނެވޭ ފަދަ ޓުވީޓަކަށް ހެދުމަކީ ވެސް އަމާޒެއް ކަމަށް އޭނާ ވަނީ ބުނެފަ އެވެ.\nޖެކް ޑޯސޭއާ ހަވާލާދީ ބީބީސީ އިން ބުނަނީ ޓުވިޓާއިން ބޭނުންވަނީ މިއަހަރު ނިމުމުގެ ކުރިން ޓްވިޓާއަށް ތަފާތު ބޮޑު ބަދަލުތަކެއް ގެނެސް ކުރިޔަށް ވުރެ ބޭނުންކޮށްލަން ފަސޭހަ ޕްރޮޑަކްޓް އަކަށް ޓުވިޓާ ހެދުން ކަމަށެވެ. އަދި އާންމުންގެ ތެރޭގައި އެންމެ މަގުބޫލު ސޯޝަލް ނެޓްވޯކަށް ޓުވިޓާ ހެދުމަކީ ޓްވިޓާ ޓީމްގެ އެންމެ ބޮޑު އުންމީދެވެ. އަދި މިއަހަރުގެ ތެރޭގައި އާންމުން އަޖައިބު ކޮށްލާނެ ފަދަ އަޕްޑޭޓް ތަކެއް ގެނެސް ދިނުމަށް ޓްވިޓާއިން މިހާރުވެސް ދަނީ މަސަތްކަތް ކުރަމުންނެވެ.\nމިއަހަރުގެ ކުރީކޮޅު ވަނީ ޓުވިޓާގެ ކެރެކްޓާ ލިމިޓް 10،000 އަށް ބޮޑުކުރާން އުޅޭ ކަމުގެ އަޑުތަކެއްވެސް ފެތުރިފަ އެވެ. ނަމަވެސް ޓުވިޓާއިން އެއާ ބެހޭ އެއްވެސް މައުލޫމާތެއް އެއްވެސް ފަރާތަކަށް ނުދެއެވެ. ދިވެހިންގެ މެދުގައި ވެސް ޓުވިޓާއަކީ ވަރަަށް ވެސް މަޝްހޫރު ސޯޝަލް މީޑިޔާއެކެވެ. އެހެން ކަމުން ޓްވިޓާ ބޭނުން ކުރާ ދިވެހިންނަށް ވެސް މި އޮތީ އުފާވެރި ހަބަރެކެވެ.


Corruption massala thakuga Sudan kureege raeesaa suvaalu koffi - vNews.mv\nސައިފް އަޒްހަރު 16 June 2019, 22:52\nވެރިކަމުން ދުރުކޮށްފައިވާ ސޫދާންގެ ރައީސް އުމަރު އަލްބަޝީރުގެ މައްޗަށް އުފުލިފައިވާ ކޮރަޕްޝަންގެ ތުހުމަތުތަކާ ގުޅިގެން، ޕްރޮސެކިއުޓަރގެ އޮފީހަށް ހާޟިރުކޮށް މިއަދު ސުވާލު ކޮށްފިއެވެ.\nއޭޕްރީލް 11 ގައި ވެރިކަމުން ދުރުކުރިފަހުން އުމަރު އަލްބަޝީރު ބަންދުކޮށްފައި ހުންނަނީ ވެރިރަށް ޚަރްތޫމްގައި ވަރަށް ވަރުގަދައަށް ސަލާމަތީ ފިޔަވަޅު އަޅާފައި ހުންނަ ކޯބަރު ޖަލުގައެވެ.\nއެޖަލުން އުމަރު އަލްބަޝީރު ޕްރޮސެކިއުޓަރުގެ އޮފީހަށް މިއަދު ގެންދެވުނީ ސިފައިންގެ ވެހިކަލްތަކުގައެވެ.\nމިއީ، ވެރިކަމުން ދުރުކުރި ފަހުން އުމަރު އަލްބަޝީރު އާންމުންނަށް ފެނުނު ފުރަތަމަ ފަހަރެވެ. އޭނާ ހުންނެވީ އާންމުކޮށް ތުރުކުރައްވާ ޒާތުގެ ހުދު ޖުއްބާ ހެދުންކޮޅެއްގައި، ހުދުކުލައިގެ ފޮށާއެއް އަޅުއްވައިގެންނެވެ.\nއުމަރު އަލްބަޝީރުގެ ވެރިކަމާ ދެކޮޅަށް އެގައުމުގެ އާންމުން މަގުތަކަށް ނުކުމެ ކުރަމުންދިޔަ މުޒާހަރާ ދިގުލައި، އޭނާ ވެރިކަމުން ދުރުކުރީ ސިފައިން ނުކުމެއެވެ.\nއުމަރު އަލްބަޝީރު ވެރިކަމުން ދުރުކުރުމަށްފަހު ސޫދާންގައި މިހާރު ވެރިކަން ކުރަމުންދަނީ ސިފައިންނެވެ.\nއުމަރު އަލްބަޝީރާ ސުވާލު ކުރެއްވުމަށްފަހު ނޫސްވެރިންނާ ވާހަކަފުޅު ދައްކަވަމުން ސޫދާންގެ ޕްރޮސެކިއުޓަރ އަލާއިއްދީން ދަފަﷲ ވިދާޅުވީ، ކުރީގެ ރައީސް މިއަދު ހާޝިރުކޮށް ސުވާލުކޮށްފައިވާ ކަމަށާއި، އަދި ބޭރުފައިސާ ގެންގުޅުއްވުމާއި، ކޮރަޕްޝަނާއި، ޣައިރުގާނޫނީ ގޮތެއްގައި ހަދިޔާ ގަބޫލުފުޅު ކުރެއްވިކަމުގެ މައްސަލަތަކުގައި ދައުވާ ކުރެވޭނޭ ކަމަށް އުމަރު އަލްބަޝީރަށް މިއަދު ދެންނެފައިވާ ކަމަށެވެ.\nސޫދާނުގެ ރައްޔިތުން ނުކުމެ ބަޝީރުގެ ވެރިކަމާ ދެކޮޅަށް މުޒާހަރާކޮށް އަދި ސިފައިން ބަޝީރު ވެރިކަމުން ދުރުކޮށް ވެރިކަމުގެ މައްޗަށް އަތްގަދަ ކުރުމުގެ ސަބަބުން ސޫދާންގައި ބޮޑެތި ލޭއޮހޮރުވުންތައް ހިނގައި މުޅި ގައުމުވަނީ ހަމަނުޖެހުމެއްގެ ތެރެއަށް ވެއްޓިފައެވެ.\nއަސްކަރީ ވެރިކަމާ ދެކޮޅަށް ބިންމަތީގައި އިށީނދެ ތިބެ އާންމުން ކުރަމުންދިޔަ އިހްތިޖާޖު ރުޅާލުލަށް މިމަހުގެ ކުރީކޮޅު ސިފައިން ހަމަލާ ދިނުމުގެ ސަބަބުން އެތައްބަޔަކު މަރުވެ، އެތައްހާސް އާންމުން ޒަޚަމްވެފައި ވެއެވެ.\nމިމައްސަލާގައި އެފްރިކަން ޔޫނިއަނުން ސޫދާން ސަސްޕެންޑް ކޮށްފައި ވާއިރު، އަސްކަރީ ވެރިކަމާ ދެކޮޅަށް ދުނިޔެއިން ދަނީ ފިޔަވަޅު އަޅަމުންނެވެ.\nވެރިކަންކުރާ އަސްކަރީ ކައުންސިލްގެ ނާއިބް، ޖެނެރަލް މުހަންމަދު ހަމްދާން ދަގަލޯ މިއަދު ވަނީ، އާންމުންގެ ގަޔަށް ބަޑިޖެހި ސިފައިންނަށް މަރުގެ އަދަބު ދެއްވާނޭ ކަމަށް ވައުދުވެވަޑައި ގެންފައެވެ.


Handheh Gai Dhirun Vedhaane Fadha, Foruvifaivaa Kandeh! - Vaguthu\nމުޅި ދުނިޔެއަށް ބޮޑު ރޯގާއެއް ފެތުރިދާނެ ކަމުގެ އިންޒާރު - 20 ގަޑިއިރު ކުރިން\nހަނދެއްގައި ދިރުން ވެދާނެފަދަ، ފޮރުވިފައިވާ ކަނޑެއް!\nދުނިޔެ ހިމެނޭ ސޫރުދަ ނިޒާމު (ސޯލާ ސިސްޓަމް)ގެ އެންމެ ބޮޑު ގުރަހަ (ޕްލެނެޓް)، މުޝްތަރީ (ޖުޕިޓާ)ގެ ވަށައިގެން 79 ހަނދު ދައުރުވެއެވެ. ދުނިޔެ ވަށައިގެން ދައުރުވަނީ އެންމެ ހަނދެއް ކަމުގައި ވީނަމަވެސް، މި ސޫރުދަ ނިޒާމުގެ އެހެން ގުރަހަތަކުގައި އެއް ހަނދަށްވުރެ ގިނަ ހަނދު ދައުރުވަމުންދާއިރު، މި ހުރިހައި ހަނދެއްގެ ތެރެއިންވެސް މުޝްތަރީގެ "ޔޫރޮޕާ"ގެ ނަމުން ނަންދެވުނު ހަނދު ޚާއްސައެވެ.\nމުޝްތަރީގެ އެއް ހަނދު، އަދި ގާތްގަނޑަކަށް ދުނިޔޭގެ ހަނދާއި އެއްވަރުވާ ޔޫރޮޕާގެ ބޭރު ފަށަލައަކީ ގަނޑުފެނެވެ. މުޝްތަރީ އާއި ހަވަނައަށް އެންމެ ގާތުގައި ދައުރުވާ މި ހަނދަކީ މުޅި މި ސޫރުދަ ނިޒާމުގެ ހަވަނައަށް އެންމެ ބޮޑު ހަނދެވެ. މި ހަނދުގައ ދިރުމެއް ވެދާނެ ކަމަށް ކުރިންވެސް ބެލެވިފައިވާއިރު، އެންމެ ފުރަތަމަ ދިރުމެއް ވެދާނެކަމަށް ބެލެވޭ ނިޝާނެއް އެ ހަނދުން ފެނުނީ 1979 ވަނަ އަހަރު، ޖައްވީ ހޯދުންތަކަށް ބޭނުންކުރި "ވޮޔޭޖާ" ނަމަކަށް ކިޔުނު އުޅަނދަށެވެ. އެ އުޅަނދުން އެއްކުރި މައުލޫމާތުން އެނގިފައިވަނީ، ޔޫރޮޕާގެ ގަނޑުފެނުގެ ބިންފަދަ ފަށަލައިގެ އަޑީގައި މާސިންގާ ކަނޑެއް އޮތް ކަމާއި، އެކަނޑުން ބޭރުވާ ބައިތައް، ހަނދުގެ ކޮންމެވެސް ހިސާބަކުން ޖައްވަށް ފެތުރިފައިވާ ކަމެވެ.\nދިރުންތަކަށް އެކަށޭނެ ފިނިހޫނުމިނެއް އޮންނާނެ ކަމަށް ބެލެވޭ މި ހަނދުގެ ބިންފަދަ ފަށަލައިގައި، ފެންނަ ފެނުމަށް ދިރުމެއް ނެތްކަމުގައި ވީނަމަވެސް، ސައިންސްވެރިން ޤަބޫލުކުރާ ގޮތުގައި، މި ހަނދުގެ އަޑީގައިވާ ކަނޑުގައި ދިރުން ވެދާނެއެވެ. 1979 ވަނަ އަހަރުގެ ހޯދުންތަކަށް ފަހު ޔޫރޮޕާގެ މި ހަޤީޤަތް އެންމެ ބޮޑަށް ހާމަވެގެން ދިޔައީ 1990 ވަނަ އަހަރު މުޝްތަރީއަށް ފޮނުވާލި ޖައްވީ އުޅަނދު، "ގެލީލިއޯއޯ" މެދުވެރިކޮށް ހޯދި މައުލޫމާތުންނެވެ. އޭގެ ފަހުން ޖައްވަށް ފޮނުވާލި ބާރުގަދަ ޖައްވީ ޓެލެސްކޯޕް، "ހަބްލް" އިންވެސް ވަނީ މި ހަނދުގެ ގިނަ މައުލޫމާތުތަކާއި ފޮޓޯތައް ދުނިޔެއާއި ހަމައަށް ފޮނުވައިދީ، ސައިންސްވެރިން ސިއްސުވާލާފައެވެ.\nހޯދުންތަކުން އެނގިފައިވާ ގޮތުގައި ޔޫރޮޕާގެ ބިންފަދަ ފަށަލައިގެ ބޯމިނުގައި 15-25 ކިލޯމީޓަރު ހުންނާނެއެވެ. އެ ފަށަލައިގެ އަޑީގައި ވަނީ ފެންކަން ޔަޤީން ކުރެވިފައިވާއިރު، އެއީ ދުނިޔޭގެ ކަނޑުތަކުގައިވެސް ހުންނަ ފެނާއި އެއްގޮތް ފެނެއްކަން، ހޯދުންތަކުން ވަނީ އެނގިފައެވެ. މި ކަނޑުގެ އަޑީގައި ދިރުމެއް ވެދާނެ ކަމަށް އެންމެ ބޮޑަށް ޤަބޫލުކުރެވުނު އެއް ސަބަބަކީ މިއީއެވެ.\nމުޝްތަރީގެ ހޯދުންތަކަށް "ޖޫނޯ" ނަމަކަށްކިޔުނު ބާރުގަދަ ޖައްވީ އުޅަނދެއް، އެ ގުރަހަ ހިމެނޭ ސަރަޙައްދުގައި މިހާރުވެސް ދައުރުވަމުންދާއިރު، މި އުޅަނދުންވެސް ވަނީ ޔޫރޮޕާގެ ފޮޓޯތަކާއި ހޯދުންތައް ދުނިޔެއަށް ފޯރުކޮށްދީފައެވެ. އެއަށްފަހު ޔޫރޮޕާގައި ދިރުމެއް ވެދާނެކަމުގެ ގިނަ ހެކިތައް އެއްކުރެވިފައިވުމުން، މިހާރު ސައިންސްވެރިން ދަނީ ސީދާ އެ ހަނދުގެ ދިރާސާތައް ކުރުމަށް ހަނދަށް އުޅަނދެއް ފޮނުވަން ތައްޔާރުވަމުންނެވެ. އެގޮތުން އެމެރިކާގެ ޖައްވީ އިދާރާ، ނާސާ އާއި، ޔޫރަޕިއަން ސްޕޭސް އޭޖެންސީ ގުޅިގެން މި ހަނދަށް ފޮނުވާނެ ދެ އުޅަނދު ތައްޔާރު ކުރުމުގެ މަސައްކަތް ދަނީ ކުރަމުންނެވެ.\nނާސާއިން ބުނާގޮތުގައި، ޖައްވީ އުޅަނދުގެ މަސައްކަތް ނިމި ޔޫރޮޕާ މިޝަން 2029 ވަނަ އަހަރު ލޯންޗު ކުރެވޭނެއެވެ. ޓެކްނޮލޮޖީގެ ގޮތުން ޒަމާނާއި އެންމެ ގުޅޭގޮތަށް އުފައްދާ ބާރުގަދަ އެ އުޅަނދުތައް ޔޫރޮޕާއަށް ޖެއްސުމަށްފަހު، ގަނޑުފެނުގެ ފަށަލައިން ބައެއް ވިރުވާލައިގެން ހަނދުގެ އެތެރޭގައިވާ ކަނޑުގެ އަޑީގައި ދިރާސާތައް ކުރިޔަށްގެންދާނެ ކަމަށް އެފަރާތްތަކުން ބުނެއެވެ. އެ ކަނޑުގެ އަޑިން އުޅަނދާއި ކުރިމަތިވާނީ ކޮން ކަހަލަ ހުރަސްތަކަކާއި ކަމެއް ނޭނގުނު ނަމަވެސް ޔޫރޮޕާގައި ދިރުމެއް ވާނަމަ، މި އުޅަނދުތަކުން އެކަން ކަށަވަރު ކުރެވިގެންދާނެ ކަމަށް ސައިންސްވެރިން ޤަބޫލުކުރެއެވެ.\nބައެއް ދިރާސާވެރިން ޤަބޫލުކުރާ ގޮތުގައި ދުނިޔެ އާއި ޖެހިގެން އޮތް، މިއްރީޚު (މާސް) އަށްވުރެ ބޮޑަށް މުޝްތަރީގެ ޔޫރޮޕާއަކީ ދިރުންތަކަށް އެކަށޭނެ މާހައުލެއް އޮތް ތަނެކެވެ. އެގޮތުން ދުނިޔޭގައި އުޅޭ ދިރުންތަކަށްވެސް އެންމެ ބޭނުންތެރި މާއްދާތައް ޔޫރޮޕާއިން ޔަޤީންކަމާއި އެކުވެސް ފެނިފައިވާ ކަމަށް އެފަރާތްތަކުން ބުނެއެވެ. އެހެނަސް، ޔޫރޮޕާގައި ދިރުމެއް ވާނަމަ، އެ ދިރުމެއް ދުނިޔޭގެ ދިރުންތަކާއި ތަފާތުވާނެ ކަމަށް ގިނަ ދިރާސާވެރިން އިއްތިފާޤުވެއެވެ.\nޖައްވުގައި ދުނިޔެ ނޫން ހިސާބެއްގައި ދިރުން ވެދާނެ ކަމަށްޓަކައި ސައިންސްވެރިން ހޯދާ ހޯދުންތައް ދުވަހެއް ދުވަހަކަށް އިތުރުކޮށް ފުޅާކުރަމުން ދާއިރު، ކުރިޔަށް އޮތް ދިހަ ވަރަކަށް އަހަރުގެ ތެރޭގައި އެ ސުވާލަށް ސީދާ ޖަވާބެއް ލިބިގެންދާނީ ޔޫރޮޕާ ހަނދުގެ ދިރާސާތަކުންނެވެ.\nޖައްވަކީވެސް އެމެރިކާގެ ތަނަކަށް ހެދުމުގެ މަސައްކަތް ޓްރަމްޕް ފަށައިފި\nކައުނުގެ ދުރު ހިސާބަކުން ގޮތްނޭނގޭ ސިގްނަލްތަކެއް އަންނަނީ\nގެއެއްގެ ކައިރިއަށް ސެޓެލައިޓެއް ވެއްޓިއްޖެ\nސެޕްޓެމްބަރު 10, 2019 19:40\nހުރިހާ ވާހަކައެއް ދެއްކިޔަސް ސްޕޭސްއާއި ސައެންސްގެ ވާހަކަ ނުދައްކާ. ނުރުހޭ ބަޔަކު އެބަތިބި


ޔުނިވާސިޓީން އާ ދެ ކޯހެއް ރާއްޖެއަށް ތައާރަފްކޮށް ކުރިމަތިލުމުގެ...\nޔުނިވާސިޓީން އާ ދެ ކޯހެއް ރާއްޖެއަށް ތައާރަފްކޮށް ކުރިމަތިލުމުގެ ފުރުސަތު ހުޅުވާލައިފި\nމޯލްޑިވްސް ނޭޝަނަލް ޔުނިވަރސިޓީ --ފޮޓޯ:މުހަންމަދު ޝަރުހާން\nދިވެހިރާއްޖޭގެ ގައުމީ ޔުނިވާސިޓީ (އެމްއެންޔޫ)އިން ރާއްޖެއަށް އާ ދެ ކޯހެއް ތައާރަފްކޮށް، އެ ކޯސްތަކަށް ކުރިމަތިލުމުގެ ފުރުސަތު ހުޅުވާލައިފިއެވެ.\nއެމްއެންޔޫއިން ބުނީ އަލަށް ތައާރަފުކުރި ދެކޯހަކީ ފެކަލްޓީ އޮފް ސައިންސް އިން ފަށާ ބެޗްލާސް އޮފް ސައިންސް އަދި ފެކަލްޓީ އޮފް އިންޖިނިއަރިން ޓެކްނޮލޮޖީ އިން ފަށާ ބެޗްލާސް އޮފް އާޓްސް އިން އިންޓީރިއާ ޑިޒައިން ކަމަށެވެ.\nމިމަހުގެ ތެރޭގައި ފެށުމަށް ހަމަޖެހިފައިވާ އެ ކޯސްތަކަށް ކުރިމަތިލުމުގެ ފުރުސަތު މިމަހުގެ 19 ވަނަ ދުވަހާ ހަމަވާ މި ދެ ކޯހަށް ވެސް ޖުމްލަ 60 ޖާގަ ހުޅުވާލާފައިވާއިރު، އޭގެ ތެރެއިން ސައިންސް ކޯހުގައި ހިމެނޭ ބަޔޮލޮޖީ، ކެމިސްޓްރީ އަދި ފިޒިކްސްގެ މާއްދާތަކުން ހާއްސަވުމަށް ކޮންމެ މާއްދާއަކުން 10 ފުރުސަތެއް ހުޅުވާލާފައިވާ ކަމަށް ވެސް އެމްއެންޔޫއިން ބުނެ އެވެ.\nމި މަހުގެ އިންޓޭކަށް އެމްއެންޔޫ އިން، ފައުންޑޭޝަން ލެވެލުން ފެށިގެން މާސްޓާސް ފެންވަރުގެ 96 ކޯހަކުން 5480 ޖާގައެއް ވަނީ ހުޅުވާލާފަ އެވެ. އެ ކޯސްތަކަށް ކުރިމަތިލުމުގެ ފުރުސަތު މިދިޔަ މަހުގެ 29 ވަނަ ދުވަހާ ހަމައަށް ހަމަވާނެ އެވެ.


ކޮންޓެއިނަރ އުފުލާ ދޯންޏެއް ކަނޑުމަތިން އެކްސިޑެންޓްވެ ދިޔަވާތީ އެމްއެންޑީއެފް ސަދަން އޭރިއާ އިން ހަރަކާތްތެރިވާން ފަށައިފި\n04 އޭޕްރީލް 2017 09:56\n"ބަންދާ" ނަމަކަށް ކިޔާ 90 ފޫޓުގެ ކޮންޓެއިނަރ އުފުލާ ދޯންޏެއް ކަނޑުމަތިން ހިނގި އެކްސިޑެންޓަކާއި ގުޅިގެން ދިޔަ ވާތީ އެމްއެންޑީއެފް ސަދަން އޭރިއާ ކޯސްޓްގާޑް ސްކޮޑްރަން އިން ހަރަކާތްތެރިވާން ފަށައިފިއެވެ.\nމިކަމުގެ ރިޕޯޓް ރޭ ދަންވަރު 12:16 ހާއިރު އެމްއެންޑީއެފް ސަދަން އޭރިއާ އަށް ލިބުމާއި އެކު އެމްއެންޑީއެފް ސަދަން އޭރިއާ ކޯސްޓްގާޑް ސްކޮޑްރަންގެ ޑައިވަރުންގެ ޓީމެއް ވަނީ އެސަރަހަށްދަށް ގޮސް ހަރަކާތްތެރިވާން ފަށާފައެވެ.\nމި ދޯނި ދިޔަވާން ފެށީ ގދ.ގައްދޫ އާއި ފަސް ނޯޓިކަލް މޭލު ހުޅަނގު ދެކުނުން ދަތުރުކުރަމުން ދިޔަ އެސްޓީއޯގެ ތެޔޮ ބާޖް "ގުރާބް" ގައި ޖެހި ހިނގި އެކްސިޑެންޓެއްގެ ސަބަބުންނެވެ. މި ހާދިސާ ހިނގިއިރު ދޯނީގައި ފަޅުވެރިންގެ ގޮތުގައި ދެ ދިވެހިންނާއި ތިން ބިދޭސީން ދަތުރުކުރިއެވެ. މި ފަޅުވެރިން ވަނީ އެސްޓީއޯގެ ތެޔޮ ބާޖަށް ނަގާފައެވެ. މި ހިނގި އެކްސިޑެންޓާއި ގުޅިގެން "ބަންދާ" ދޯނި ވަރަށް ބޮޑަށް ދިޔަވެފައި ވާއިރު ދޯނިން ދަތުރުކުރި އެއްވެސް މީހަކަށް ގެއްލުމެއް ލިބިފައެއް ނުވެއެވެ.\nމި ދޯނި ފެންމަތިކުރުމުގެ މަސައްކަތް އެމްއެންޑީއެފް ސަދަން އޭރިއާ ކޯސްޓްގާޑުގެ ޑައިވަރުންނާއި ދޯނީގެ ވެރިފަރާތް ގުޅިގެން ދަނީ ކުރަމުންނެވެ.


SunOnline: Brazil aai Argentina badhalu kuri match gai vedio refree lafaa dhiny goaskoh: Refree\nބްރެޒިލްއާއި އާޖެންޓީނާ ވާދަކުރި މެޗުގައި ވީޑިއޯ ރެފްރީ ލަފާ ދިނީ ގޯސްކޮށް: ރެފްރީ\nޢަބްދުﷲ އައިމަން 10 Jul 2019, 14:37\nއާޖެންޓީނާއާއި ބްރެޒިލް ބައްދަލު ކުރި މެޗަށްފަހު މެސީ ރެފްރީއާ ވާހަކަ ދައްކަނީ --- ފޮޓޯ/ރަޔާން ބެންސަން\nނިމިގެންދިޔަ ކޮޕާ އެމެރިކާގައި އާޖެންޓީނާއާއި ބްރެޒިލް ބައްދަލު ކުރި މެޗުގެ ނިންމުންތަކުގައި ވީޑިއޯ ރެފްރީން ލަފާ ދިނީ ގޯސްކޮށް ކަމަށް އެ މެޗުގައި ރެފްރީކަން ކުރި އިކުއެޑޯގެ ރޮޑީ ޒަމްބްރާނޯ ބުނެފި އެވެ.\nދުނިޔޭގެ ފުޓުބޯޅާގައި އެންމެ ވާދަވެރި ދެ ގައުމުގެ ގޮތުގައި ޒަމާނުއްސުރެން ފާހަގަ ވެފައި އޮންނަ ބްރެޒިލްއާއި އާޖެންޓީނާ އެންމެ ފަހުން މި އަހަރުގެ ކޮޕާ އެމެރިކާގައި ބައްދަލު ކުރި މެޗު ބްރެޒިލް ކާމިޔާބު ކުރި އިރު އާޖެންޓީނާއިން ވަނީ މެޗުގައި ހިނގައިދިޔަ ކަން ކަމުގެ ސަބަބުން އެ މެޗުގެ ރެފްރީއަށް ވަރަށް ބޮޑަށް ފާޑު ކިޔައިފަ އެވެ. އެ މެޗުގައި ގިނަ ހަމަނުޖެހުންތަކެއް އުފެދުނު އިރު މެޗުގައި އާޖެންޓީނާއަށް ވަނީ ގިނަ ކާޑުތަކެއް ވެސް ދައްކައިފަ އެވެ.\nއެ މެޗަށް ފަހު ވާހަކަ ދައްކަމުން އާޖެންޓީނާގެ ކެޕްޓަން ލިއޮނެލް މެސީ ބުނީ މުބާރާތް ރާވާފައި ވަނީ ބްރެޒިލްއަށް ތަށި ދިނުމަށް ކަމަށެޗެ. އަދި ރެފްރީންނާއި މުބާރާތް އިންތިޒާމު ކުރާ ފަރާތްތަކުން ވެސް މަސައްކަތް ކުރަނީ އެކަން ހާސިލު ކުރަން ކަމަށް މެސީ ބުންޏެވެ.\nޖުމްލަ ގޮތެއްގައި މޮޅަށް ކުޅެ އާޖެންޓީނާއިން ބްރެޒިލް ހުއްޓުވަން ބޮޑެތި މަސައްކަތްތަކެއް ކުރި ނަމަވެސް އެކަން ވަނީ އެ ޓީމަށް އެދުވަހު ކާމިޔާބު ނުވެފަ އެވެ. ނަމަވެސް އެ މެޗުގައި އާޖެންޓީނާއަށް ލިބެން ޖެހޭ ޕެނަލްޓީތަކެއް ނުލިބި ދިޔަކަން އެ ޓީމުން އޭރު ވެސް ދިޔައީ ފާހަގަކޮށް މައްސަލަ ޖައްސަމުންނެވެ.\nއެ މައްސަލާގައި މެސީގެ ރުޅިގަނޑު ފަޅައިގެން ގޮސް ދެއްކި އެވާހަކަތަކުން ބްރެޒިލްގެ ކުޅުންތެރިންނާއި މުބާރާތް ހިންގާ ކެންމްބޯލް އިން ވެސް ވަނީ އޭނާއަށް ވަރަށް ބޮޑަށް ފާޑު ކިޔައިފަ އެވެ.\nނަމަވެސް އެ މެޗުގައި އިންސާފު ކުރި ރެފްރީ ވަނީ މެޗުގެ ނިންމުންތަކަށް ވީޑިއޯ ރެފްރީން ނުފޫޒު ފޯރުވި ކަމަށް ބުނެފަ އެވެ. އޭނާ ބުނީ މެޗުގައި ހިނގި ބޮޑެތި އެއްވެސް ކަމެއްގައި ޝައްކެއް އުފެދިގެން ވީޑިއޯ ރެފްރީން ގާތު ބުނުމުން އެ މީހުން އެކަމަށް ލަފާ ނުދޭ ކަމަށް ބުނި ކަމަށެވެ.\n"އެދުވަހު އާޖެންޓީނާއިން އެންމެ ބޮޑަށް ޖެއްސި އެއް މައްސަލަ އަކީ އޮޓަމެންޑީއަށް އާތުރު ފައުލު ކުރި ކަމުގެ ޝަކުވާ. އަހަރެންނަށް އެތަން ރަނގަޅަކަށް ނުފެނުން. ވީމާ ވިޑިއޯ ރެފްރީންނާ އެވާހަކަ ހިއްސާ ކުރުމުން ބުނީ މާބޮޑު ކަމެއް ނުވާ ކަމަށް. އެކަމަކު ފަހުން އެ ވީޑިއޯ ބަލާލުމުން އިނގޭ އެއީ ޕެނަލްޓީއެއް ދެވޭ ވަރު އެއްޗެއްކަން." ރޮޑީ ޒަމްބްރާނޯ ބުންޏެވެ.\nމެސީއާ ދެމެދު އޮތް ގުޅުން ރަނގަޅު: ކޫމަން\nހާޖާނަކަށް ފަހު މެސީ އެނބުރި ބާސާގެ ފަރިތަކުރުންތަކަށް


ރަޝިއާގައި މުޒާހަރާ ނުފަށަނީސް ގިނަ ބަޔަކު ހައްޔަރަށް – Dhen.mv\nމުޙައްމަދު ސަނީޙް April 22, 2021 - 1:00 am\nމުޒާހަރާ ފެށުމުގެ އެތައް ގަޑިއިރެއް ކުރިން މޮސްކޯގެ މަގުތައްވަނީ ފުލުހުން ބަންދުކޮށްފަ\nރަޝިއާގެ އިދިކޮޅު ލީޑަރު އެލެކްސީ ނަވަލްނީ މިނިވަން ކުރުމަށް ގޮވާލައި އެތައްހާސް ބަޔަކު މޮސްކޯގެ މަގުތަކަށް ނިކުމެއްޖެއެވެ.\nއިންސާނީ ހައްޤުތަކަށް މަސައްކަތް ކުރާ ރަޝިޔާގެ ޖަމިއްޔާތަކުން ބުނާ ގޮތުގައި މިއަދު ކުރިޔަށް ދިޔަ މުޒާހަރާގެ ތެރެއިން 400 އަށްވުރެ ގިނަ މީހުން ވަނީ ހައްޔަރުކޮށްފައެވެ. އަދި މުޒާހަރާ ފެށުމު ގެ ކުރިންވެސް ބައެއް މީހުން ފުލުހުންގެ ބެލުމުގެ ދަށަށް ގެންގޮސްފައިވާ ކަމަށް ރިޕޯޓްތައް ބުނެއެވެ.\nމުޒާހަރާ ކުރަމުން ދަނީ ރަޝިއާގެ ވެރިރަށް މޮސްކޯގައި... މުޒާހަރާގެ ތެރެއިން ގިނަ ބަޔަކު ހައްޔަރުކޮށްފައިވޭ\nއިދިކޮޅު ލީޑަރު މިނިވަން ކުރުމަށް ގޮވާލާ މުޒާހަރާ ފަށައިފައި މިވަނީ، ބުރަކަށީގެ ރިހުމާއި ފައި އައްސިވުމުގެ މައްސަލައަށް އަވަސް ފަރުވާ ނުދީފި ނަމަ ނަވަލްނީ މަރުވެދާނެ ކަމުގެ އިންޒާރު އޭނާގެ ޑަކްޓަރު ދިނުމުންނެވެ. ޑޮކްޓަރު ބުނެފައި ވަނީ ލޭގެ ޓެސްޓުތަކުގެ ނަތީޖާއިން ދައްކާ ގޮތުގައި ފަރުވާ ނުދީފި ނަމަ ކިޑްނީ ފެއިލްވެ، ހާޓް އެޓޭކެއް ޖެހުމުގެ ފުރުސަތު އޮތް ކަމަށެވެ.\nއެހެން ނަމަވެސް ރަޝިޔާގެ އިދާރާތަކުން ބުނަމުން އަންނަނީ ނަވްލީއާމެދު އަމަލު ކުރަމުން އަންނަނީ އެހެން ކުށްވެރިންނާ މެދު ވެސް އަމަލު ކުރަމުން އަންނަ ގޮތަށް ކަމަށާއި މުޒާހަރާ ކުރަނީ ޤައުމުގެ ހަމަޖެހުން ނަގާލަން ކަމަށެވެ. މިދިޔަ އާދީއްތަ ދުވަހު ނަވްލީ ވަނީ ޖަލުގައި ހުންނަ ހޮސްޕިޓަލަށް ގެންގޮސްފައެވެ. ނަމަވެސް ފަރުވާ އެއްގެ ގޮތުން ދީފައި ވަނީ ގުލުކޯޒް ފުޅިއެއް ކަަމަށް މީޑިއާ ރިޕޯޓްތައް ބުނެއެވެ.\nނަވަލްނީ ވަނީ މާޗް 31 ވަނަ ދުވަހު ބަނޑުހައި ހޫނުކަމުގެ ހަޅުތާލެއް ފައްޓާފައެވެ. އޭނާ ޑިމާންޑް ކުރަނީ ރަނގަޅު ސިއްހީ ފަރުވާ ލިބޭނެ ގޮތް ހަމަޖައްސައި ދިނުމަށެވެ. އެމެރިކާއާއި އިނގިރޭސިވިލާތާއި ފްރާންސާއި ޖަރުމަނުގެ އިތުރުން ޔޫރަޕިއަން ޔޫނިއަން (އީޔޫ) އިން ވެސް ވަނީ ނަވަލްނީގެ ސިއްހީ ހާލަތާ މެދު ކަންބޮޑުވުން ފާޅުކޮށްފައެވެ.\nޖަލުގައި ހުންނެވި ރަޝިޔާގެ އިދިކޮޅު ލީޑަރަށް ޤުރުއާން ކިޔަވަން ހުރަސް އަޅަނީ


MACL ah CEO eh hoadhan iulaan koffi | Hathaavees\nއެމްއޭސީއެލްއަށް ސީއީއޯއެއް ހޯދަން އިއުލާންކޮށްފި\nއާ ސަރުކާރުން ވެރިކަމާ ހަވާލުވި ފަހުން، މެނޭޖިން ޑިރެކްޓަރެއް ނުވަތަ ސީއީއޯއެއް ހަމަނުޖައްސާ އޮތް ހަމައެކަނި ސަރުކާރުގެ ބޮޑު ކުންފުންޏަކީ އެމްއޭސީއެލް އެވެ. އެތަން ހިންގެވުމާ މިހާރު ހަވާލުވެ ހުންނަވަނީ ޑެޕިއުޓީ ޗީފް އިންފޮމޭޝަން އޮފިސަރު މޫސާ ސޯލިހެވެ. އޭނާ އަކީ ރައީސް އިބްރާހިމް މުހަންމަދު ސޯލިހްގެ ބޮޑުބޭބޭފުޅެވެ.\nބޭރުގެ ބައެއް ނޫސްތަކާއި އެމްއޭސީއެލްގެ ވެބްސައިޓްގައި ކޮށްފައިވާ އިއުލާންގައި ވާ ގޮތުން ސީއީއޯގެ މަގާމަށް ހުށައަޅާ މީހެއްގެ ތަޖުރިބާ ވެސް ވަރަށް ބޮޑުވާން ޖެހެ އެވެ. އެގޮތުން އޭވިއޭޝަން ދާއިރާގައި މަދުވެގެން 15 އަހަރު ހޭދަކޮށްފައިވުމަކީ އެއް ޝަރުތެވެ.\nއެ މުއްދަތުގައި ސީނިއަ މެނޭޖްމެންޓް ލެވެލްގައި 10 އަހަރު، އަދި "ސީ-ސޫޓް ލެވެލް" ގައި މަދުވެގެން ފަސް އަހަރު ހޭދަކޮށްފައިވާ މީހަކަށް ވެސް ވާން ޖެހެ އެވެ. ސީ-ސޫޓް ލެވެލް އަކީ ޗީފް އެގްޒެކެޓިވް އޮފިސަރު، ޗީފް ފައިނޭންސް އޮފިސަރު ފަދަ، ކުރިއަށް ޗީފް އަންނަ މަގާމުތަކެވެ.\nތައުލީމީ ގޮތުން ޝަރުތެއް ކަމަށް ކަނޑައަޅާފައި ވަނީ އޭވިއޭޝަން ދާއިރާއިން ޕޯސްޓް ގުރެޖުއޭޓް ޑިގްރީއެއް އޮތުމެވެ.\nސީއީއޯ ނަގަނީ ފުރަތަމަ ތިން އަހަރުގެ މުއްދަތަށެވެ. އެކަމަކު އެގްރިމެންޓް އާ ކުރުމުގެ ފުރުސަތު ލިބެ އެވެ.\nއެމްއޭސީއެލްގެ ސީއީއޯގެ ބައެއް ޝަރުތުތައް\n- ތަފާތު ގިނަ މަޝްރޫއުތައް އަލަށް އެކުލަވައިލާ ހިންގުމުގެ ގާބިލުކަމާއި އިސްނެގުން\n- ނިންމުންތައް ނިންމުމާއި މަޝްވަރާކުރުމުގައި ހަރުދަނާވުން\n- ކުންފުންޏެއްގެ މެނޭޖްމަންޓް ބަދަލުކުރުމުގެ ގާބިލުކަން (ބޮޑު ކުންފުންޏެއްގެ މެނޭޖްމަންޓް ބަދަލުކުރުމުގައި ބައިވެރިވެފައި ވުން.)\n- ކުންފުނީގެ ތަސައްވުރު ކަނޑައަޅައި، ސްޓްރެޓެޖީތައް އެކުލަވާލައި އަމާޒުތައި ޒިންމާތައް ފުރިހަމަ ކުރުމުގެ ގާބިލުކަން.\n- ކަންތައްތަކުގެ ތެރެއަށް ވަދެ އެކަށޭނަ ގޮތެއްގައި އެކަންކަމާ ކުރިމަތިލާ، އުނދަގޫ ހާލަތްތަކުގައި މަސައްކަތްކުރުމުގެ ގާބިލުކަން\n- މީހުން ތަރައްގީކޮށް ބިނާކުރުމުގެ ހުނަރު\n- ސަރުކާރުތަކާއި ބައިނަލް އަގުވާމީ ޖަމާއަތްތައް އަދި މުޖުމައާ އެއްފަހަރާ މުއާމަލާތްކުރުމުގެ ގާބިލުކަން.\nމީގެ ކުރިން އެމްއޭސީއެލްގެ މެނޭޖިން ޑިރެކްޓަރުގެ މަގާމަށް މީހަކު ނަންގަވަނީ ސީދާ ރައީސުލްޖުމްހޫރިއްޔާ އެވެ.\nގާތްގަނޑަކަށް 3،200 މުވައްޒަފުން މަސައްކަތް ކުރަމުން އަންނަ އަދި އަހަރަކު 1 ބިލިއަން ރުފިޔާއަށް ވުރެ ބޮޑު ފައިދާއެއް ނެރޭ އެމްއޭސީއެލްއަށް ސީއީއޯއެއް ހޯދަން މި އުޅެނީ، ކުންފުނީގެ ބޯޑުން މި ފަހުން ކުރަމުން އަންނަ ބައެއް މަސައްކަތްތަކާ މެދު، އޭވިއޭޝަން ދާއިރާގެ ބައެއް ތަޖުރިބާކާރުންނާއި އާންމުންގެ މެދުގައި ހިތްހަމަނުޖެހުން ބޮޑުވެފައި އޮތް ދުވަސްވަރެއްގަ އެވެ.\nއޭގެ ތެރެއިން އެންމެ ބޮޑު މައްސަލައަކަށް ވެފައި އޮތީ އެމްއޭސީއެލުން 55 މިލިއަން ޑޮލަރު (848 މިލިއަން ރުފިޔާ) ހޭދަކޮށްގެން ހަދާފައިވާ އާ ސީޕްލޭން ޓާމިނަލް، ޓީއެމްއޭއަށް ދޭން ކުރި މަސައްކަތަށެވެ. މިހާރު ރާއްޖެއިން ބޭރުގެ ދެ ކުންފުންޏެއްގެ މައިގަނޑު ހިއްސާ އޮންނަ ޓީއެމްއޭއަށް އާ ސީޕްލޭންގެ ބޮޑު ސަރަހައްދެއް ދޭން އުޅެނީ މާކެޓް އަގަށް ވުރެ މާ ކުޑަކޮށް އަދި ސީޕްލޭން ދުއްވާ ރާއްޖޭގެ އެހެން ކުންފުނިތަކުގެ ވިޔަފާރިއަށް ވެސް ހުރަސްއެޅޭ ގޮތަށް ކަމަށް، އިންޑަސްޓްރީގެ ތަޖުރިބާކާރުން ބުނެ އެވެ.\nސީދާ ރައީސް އައްޔަންކުރައްވާ ބޯޑެއް ނަމަވެސް އެމްއޭސީއެލްގެ ބޯޑުގެ ކޮންޓްރޯލް އޮތީ ޓީއެމްއޭގެ ވިޔަފާރީގެ މަސްލަހަތު އޮންނަ ބައެއްގެ އަތްމަތީގައި ކަމަށް، ބުނެ، އާންމުންގެ ބައެއް މީހުން ސޯޝަލް މީޑިއާގައި ގެންދަނީ ފާޑުކިޔަމުންނެވެ. ދެން ތިއްބަވަނީ ވެސް، ޓޫރިޒަމް ދާއިރާގެ އެންމެ ބޮޑެތި ވިޔަފާރިވެރިންނެވެ.\nއެމްއޭސީއެލުން ބުނާ ގޮތުގައި އާ ސީޕްލޭން ޓާމިނަލްގެ ޖާގަ ދޭން އެއްވެސް ބަޔަކާ އެކު އަދި އެއްބަސްވުމެއް ހަދާފައެއް ނެތެވެ. އެކަމަކު ޓީއެމްއޭއިން ނެރުނު ބަޔާނެއްގައި، އަފަދަ އެއްބަސްވުމެއް އޮތްކަން ދޭހަވެ އެވެ. އެ ބަޔާނަށް ފަހު މިހާތަނަށް އެމްއޭސީއެލުން، އާންމުންނަށް ކަމެއް ސާފުކޮށްދޭން އެއްވެސް ބަޔާނެއް ނެރެފައެއް ނުވެ އެވެ.


URH ge Private Roomthah Hulhuvaifi | ungoofaaru.com\nބަނޑޭރިގަނޑު/ޚަބަރު/ޔޫއާރްއެޗްގެ ޕްރައިވެޓް ރޫމްތައް ހުޅުވައިފި\nޔޫއާރްއެޗްގެ ޕްރައިވެޓް ރޫމްތައް ހުޅުވައިފި\nމުނާޒު މުޙައްމަދު 25 ޖަނަވަރީ 2020\n0 126 މިނެޓެއް ނުވަނިސް ކިޔާލެވޭ\nއުނގޫފާރު ރީޖަނަލް ހޮސްޕިޓަލްގެ ޕްރައިވެޓް ރޫމްސް / ފޮޓޯ: ޔޫއާރުއެޗް\nސަރުކާރުން ޓާޝިއަރީ ފެންވަރަށް ތަރައްޤީ ކުރުމަށް ނިންމައިފައިވާ އުނގޫފާރު ރީޖަނަލް ހޮސްޕިޓަލުގައި އިމާރާތް ކޮށްފައިވާ ޕްރައިވެޓް ރޫމުތައް ހުޅުވައިފިއެވެ. މި ރޫމްތައް ރަސްމީކޮށް ހުޅުއްވައި ދެއްވީ ހޮނިހިރު ދުވަހު އުނގޫފާރު ރީޖަނަލް ހޮސްޕިޓަލުގައި ބޭއްވި ޙާއްސަ ރަސްމިއްޔާތެއްގެ ހެލްތު މިނިސްޓަރ އަބްދުﷲ އަމީންއެވެ.\nއުނގޫފާރު ރީޖަނަލް ހޮސްޕޓަލްގައި އިމާރާތް ކޮށްފައިވާ ޕްރައިވެޓް ވޯޑްގައި ވީއައިޕީ އެއްކޮޓަރިއާއެކު ޖުމުލަ6ކޮޓަރި ހިމެނެއެވެ. މި ރޫމުތަކުގައި ބަލިމީހާގެ އިތުރުން އެހީތެރިޔާއަށް އެނދެއް އަދި ސޯފާއެއް އަދި ވީއައިޕީ ރޫމުގައި ސޯފާސެޓެއް ހުރެއެވެ. މީގެ އިތުރުން ޓީވީ އާއި ފޯނުގެ ހިދުމަތާއި މިނީބާ ފަދަ ހިދުމަތްތައް ލިބެން ހުރެއެވެ.\nމި ކޮޓަރިތައް ހުޅުވުން ވެގެން ދާނީ އުނގޫފާރު ރީޖަނަލް ހޮސްޕިޓަލުން ޚިދުމަތް ހޯދާ ފަރާތްތަކަށް ލިބިގެންދާނެ ވަރަށް ބޮޑު ފަސޭހައަކަށެވެ. މި ކޮޓަރިތައް ދޫކުރާ އަގުތައް އަދި އެ ހޮސްޕިޓަލުން ހާމައެއް ނުކުރެއެވެ.\nހެލްތު މިނިސްޓަރ އަމީން ރ.އުނގޫފާރު އުނގޫފާރު ރީޖަނަލް ހޮސްޕިޓަލް\nޖިސްނީ ގޯނާ އާއި ދެކޮޅު ހިނގާލުމެއް މިއަދު ހަވީރު އުނގޫފާރުގައި ބާއްވަނީ\nއުފާގެ ހިންގާ ކޮމިޓީގެ އިންތިހާބީ މަޤާމުތަކަށް ކުރިމަތިލުމުގެ ފުރުސަތު ހުޅުވާލައިފި


France in Portugal balikohfi Spain ehvaru\nފްރާންސާއި ޕޯޗްގަލް ރޭ ކުޅުނު މެޗުގައި\nޔޫއެފާ ނޭޝަން ލީގްގައި، އެންމެ ފަހުގެ ޗެމްޕިއަން ޕޯޗްގަލްގެ މައްޗަށް ފްރާންސުން 1-0 ން މެޗު ކާމިޔާބު ކޮށްފި އެވެ.\nޕޯޗްގަލްގެ ވެރިރަށް ލިޒްބަންގެ ބެންފީކާގެ ދަނޑުގައި ކުޅުނު މެޗުގައި ފްރާންސްގެ ލަނޑު ދެ ވަނަ ހާފުގައި ކާމިޔާބު ކުރީ އެންގޯލޯ ކަންޓޭ އެވެ. ފުރަތަމަ ހާފުގައި އެންތޮނީ މާޝިއަލްއަށް ވަނީ ލަނޑު ޖަހާނެ ތިން ފުރުސަތެއް ލިބިފަ އެވެ.\nގައުމީ ޓީމަށް ކަންޓޭ ޖަހައި ދިނީ އޭނާގެ ދެ ވަނަ ލަނޑެވެ. އަދި އެ ލަނޑަކީ 2016 ގެ ފަހު ގައުމީ ޓީމަށް އޭނާ ޖަހައިދިން ފުރަތަމަ ލަނޑެވެ. އެ ލަނޑާއެކު ، ޕޯޗްގަލްއިން ދެމެހެއްޓި ލަނޑެއް ނުވަނުމުގެ ރެކޯޑް ޖެހިޖެހިގެން ފަސް މެޗަށް ފަހު ވަނީ ނިމިފަ އެވެ.\nލީގް އޭ ގެ ގުރޫޕް ހަތަރެއްގައި، ސްވިޒަލޭންޑާ ދެކޮޅަށް ކުޅެ ސްޕެއިން ބަލި ނުވެ ސަލާމަތް ވީ ކިރިޔާ އެވެ. ފުރަތަމަ ހާފުގައި ސްވިޒަލޭންޑްގެ ރެމޯ ފުރެއުލާ އެ ޓީމަށް ލީޑް ނަގައިދީފައި ވަނިކޮށް ސްޕެއިން އަށް މެޗުގެ އެންމެ ފަހު ވަގުތުގައި ނަތީޖާ ހަމަހަމަ ކޮށްދިނީ ޖެރާޑް މޮރޭނޯ އެވެ.\nމެޗުގައި ސްޕެއިންގެ ކެޕްޓަން ސާޖިއޯ ރާމޯސް ވަނީ ދެ ޕެނަލްޓީ ނާކާމިޔާބު ކޮށްލާފަ އެވެ. މެޗަށް ފަހު ރާމޯސްގެ ދިފާއުގައި ވާހަކަ ދައްކަމުން ސްޕެއިންގެ ކޯޗް ލުއިސް އެންރީކޭ ބުނީ، އިތުރަށް ޕެނަލްޓީ ލިބުނު ނަމަވެސް ޕެނަލްޓީ ޖަހަން އޭނާ އިހްތިޔާރު ކުރާނީ ރާމޯސް ކަމަށެވެ.\nލީގް އޭ ގެ ގުރޫޕް ހަތަރެއްގައި، ޖަރުމަނާއި ޔޫކްރޭން ކުޅުނު މެޗު ޖަރުމަން ކާމިޔާބު ކުރީ 3-1 ންނެވެ. ޖަރުމަންގެ ތިން ލަނޑުގެ ތެރެއިން ދެ ލަނޑު ކާމިިޔާބު ކުރީ ޓީމޯ ވާނާ އެވެ. ޔޫކްރޭންގެ ރޯމަން ޔަރެމުޗްކް އެ ޓީމަށް ލީޑް ނަގައިދިން ފަހުން، ޖަރުމަނަށް ނަތީޖާ ހަމަހަމަ ކޮށްދިނީ ލިރޮއީ ސަނޭ އެވެ.


SunOnline: #VAAHAKA: Nooru- Episode 13\nމަރިޔަމް ހިމްނާ (ހިމީ) 20 May 2020, 09:21\nވާހަކަ ނޫރު ގެ ކަވަރު --\nސަލްމާގެ ތުންފަތް މައްޗަށް ވެރިވި ހިނިތުންވުމުން އޭނާގެ އުފާވެރިކަން ބަޔާންކޮށްދެއެވެ.\n"އެކުގައި އުޅެން ފެށީމަ ލޯބި ވެސް ވެވޭނެ ދަރިފުޅާ!." ސަލްމާ އިތުރުކޮށްލިއެވެ.\nމަންމަގެ އުފާވެރިކަން ފެނި، ސާރާ އޭނާގެ ތުންފަތް މައްޗަށް ގަދަކަމުން ހިނިތުންވުމެއް ވެރިކޮށްލިއިރު، އޭނާގެ ހިތް ބާރަށް ރޮމުން ދިޔައެވެ. އެހެންނަމަވެސް، އޭނާ އެ ހިތަށް ވިސްނައިދިނީ އެއީ އެންމެ ރަނގަޅު ގޮތް ކަމުގައެވެ. ކުރިއަށް އަންނަން އޮތް ތޫފާނުގައި އޭނާ ބެހިގެން ދާނީ ކިހާ ހިސާބަކަށްކަން ނޭނގޭ ޙާލުގައެވެ.\nޕާކިސްތާނުގެ ގިނަ ހިސާބުތަކެކޭ އެއްގޮތަށް އެ ހިސާބުގައި ވެސް، ކައިވެނީގެ ކަންތައްތައް ކުރަނީ ބޮޑެތި ހަފްލާތަށް ބާއްވައިގެންނެވެ. ސަލްމާ ކައިވެނީގެ ވަލީމާ އެހާ ބޮޑަށް ބާއްވާ ވާހަކަ ދެއްކީމާ ސާރާ އެކަމާ ދެކޮޅު ހެދިއެވެ.\nޖެހިގެން އައި ހަފްތާގައި ފަޒީލާމެން އައިސް ކައިވެނީގެ މަޝްވަރާތައް ކޮށް ކައިވެނީގެ ވަލީމާ ބާއްވަން ނިންމީ އަންހެނުންނާއި ފިރިހެނުން ވަކިންނެވެ. އެއީ ސާރާ ބޭނުންވާ ގޮތް ކަމުގައި ވާތީއާ ވެސް އެކުގައެވެ. ސާރާ އެކޭ އެއްގޮތަށް ޒައިދު ވެސް، ބޭނުންވީ ކުޑަގޮތަކަށް ކައިވެނީގެ ކަންތައްތައް ނިންމައިލާށެވެ. ސާރާ އެއްގޮތަކަށް ވެސް ދެއްކުންތެރި ގޮތަކަށް ކަންތައް ކުރާކަށް ބޭނުމެއް ނުވިއެވެ. ކައިވެނީގެ ޚަރަދުތައް ކުޑަކޮށްލާފައި، އަވަށުގައި އުޅޭ ފަޤީރުންނަށް ސަދަޤާތެއް ކުރަން ސާރާ ނިންމިއެވެ. ސާރާގެ ޚިޔާލު ފަޒީލާއަށް ވެސް ވަރަށް ކަމުދިޔައެވެ. ސާރާ އަކީ އޭނާ ބޭނުންވާ ފަދަ ކުއްޖެކެވެ. ގެވެހި، ހީވާގި، މުރާލި އަދި އެހެން މީހުންނަށް އިޙްތިރާމް ކުރާ އާދައިގެ ދިރިއުޅުމަކަށް ލޯބިކުރާ ކުއްޖެކެވެ.\nސާރާގެ ކޮންމެ ނިންމުމަކާ ޒައިދު ދިޔައީ އެއްބަސް ވަމުންނެވެ. އޭނާއަށް މި ކައިވެންޏަކީ، މާ މުހިންމު ކައިވެންޏެއް ނޫނެވެ. ހަމައެކަނި ބޭނުމަކީ ބަދަލު ހިފުމެވެ. މި ފަހަކަށް އައިސް ލިއަމް ނުފެންނާތީ އޭނާގެ ހިތުގައި އެ ސުވާލު އުފެދިފައި ވެއެވެ. އެހެން ނަމަވެސް އޭނާ ހުރީ ދޫ ދޭ ގޮތަކަށް ނޫނެވެ. ކުރަން ބޭނުންވެއްޖެ ކަމެއް ކޮށްފަ ނޫނީ އޭނާ ނުހުއްޓާނެއެވެ.\nކައިވެނީގެ ވާހަކަ ސާރާގެ ބޭބެ ޔޫނުސް ގާތު ބުނުމުން، އެ މީހުން ވެސް އަންނަން ނިންމިއެވެ. އޭގެ އިތުރުން ރާއްޖޭގައި ތިބޭ ސަލްމާގެ އާއިލާގެ ބައެއް މެންބަރުން ވެސް ސާރާގެ ކައިވެންޏަށް އަންނަން ނިންމިއެވެ.\nއެ ހަފްތާ ތެރޭގައި ރާއްޖޭގައި ތިބި ސަލްމާގެ އާއިލާގެ ގިނަ ބަޔަކު ޕާކިސްތާނަށް އައުމާއެކު ގޭތެރެ ހަލަބޮލިވިއެވެ. ޔޫނުސް މެން އައުން ލަސްވީ އެމީހުންނަށް ޓިކެޓް ހަމަ ނުޖެހިގެންނެވެ.\nސާރާގެ ބޮޑުދައިތަގެ އަންހެން ކުދިންތައް ވެސް އައެވެ. އެ ކުދިން މަޑުކުރީ ސާރާގެ ކޮޓަރީގައެވެ. ފިރިހެން ކުދިންނަށް ދިނީ ސާރާގެ ކޮޓަރީގެ ކުރިމަތީގައި ހުރި ކޮޓަރިއެވެ. ތިރީގައި ހުރި ދެ ކޮޓަރިން އެއް ކޮޓައި ބޮޑުދައިތަމެން ދެމަފިރިންނަށެވެ. ދެން ހުސްކޮށް ހުރި ކޮޓަރި ހުރީ ޔޫނުސް މެނަށް ބަހައްޓާފައެވެ.\n"ސާރާ! ކައިވެނި ކޮށްގެން ހަނީމޫނަށް ރާއްޖެ ދާން ވީނު. ތި ޕެރިސް ތަންތަނަށްވުރެ ރާއްޖޭގެ ހަމަހިމޭން މާހައުލު މާ ހިތްގައިމެއް ނޫންތަ؟" ބޮޑުދައިތަ އަސްމާގެ ދަރިފުޅު ރީމާ ބުނެލިއެވެ.\nސާރާ ހަމަ އެކަނި ހިނިތުންވުމަކުން ފުއްދައިލީއެވެ. އޭނާ އެކަމާ ގުޅުވައިގެން ވަކި އެއްޗެއް ނުބުނެއެވެ. ރީމާއާއި ނައިރާއަށް ވެސް ޒައިދު ކަމުދިޔައެވެ. އެކަކަށް ވެސް ޒައިދުގެ ތުންފަތް މަތީގައިވި، ވިހަ ގަދަ ހިނިތުންވުމުގެ މާނައެއް ފަހުމެއް ނުވިއެވެ. ތިން އަންހެން ކުދިން އެފަދަ ވާހަކަ އެއްގައި ތިއްބައި ތާރާ ވެސް އައިސް ވަނެވެ. ތާރާގެ މަންމައަށް ޗުއްޓީ ލިބެން ނެތުމުން ނާދެވުނީއެވެ. ތާރާގެ މަންމަ ސިތުރާ އަކީ އެ ރަށު ހޮސްޕިޓަލުގައި މަސައްކަތް ކުރާ ނަރުހެކެވެ. ސިތުރާއާއި ސަލްމާ އަކީ ވެސް އެއްބަނޑު އެއްބަފާ ދެމީހުންނެވެ.\n"އަހަރެމެން މިހެން ތިއްބާ ސާރާ ނިންމައިލީ ދޯ ތި." ތާރާ ބުނެލިއެވެ.\n"ސާރާއަށް އެނގޭތަ؟ މި ތާރާގެ ހުރެއޭ ބީއެފް އެއްވެސް" ނައިރާ ބުނެލިއެވެ.\nހަތަރު ކުދިން ވާހަކަ ދައްކަމުން ދިޔައީ ދިވެހިންނެވެ.\n"ބީއެފް ނެގުމަކީ އަހަރެން އެހާ ގަޔާވާ ކަމެއް ނޫން" ސާރާ ބުނެލިއެވެ.\n'ދޯ... އަހަރެން ވެސް ބުނީމޭ އެއީ ދީނީ ގޮތުން ވެސް ރަނގަޅު ކަމެއް ނޫނޭ" ނައިރާ ބުނެލިއެވެ.\n"އާނ. ރާއްޖޭގަ އެކަމަކު އެކަންތައް ވަރަށް ބޮޑު ދޯ! ކައިވެނި ކޮށްގެން އުޅުނީމަ ހަލާލު ގޮތުގަ ކުރާ ކަމެއް ކުރެވޭނެ. އޭރުން ހަރާމް ކަމަކަށް އަރައެއް ނުގަނެވޭނެ" ސާރާ އިތުރު ކޮށްލިއެވެ.\n"އަހަންނަށް މާ ރަނގަޅު ޕާކިސްތާން ވެސް. ގައިމު އެ ސަގާފަތެއް ނެތެއްނު މިތާކު" ރީމާ ބުނެލިއެވެ.\n"ސާރާ ޖެހޭނެ އަހަރެންގެ ކައިވެންޏަށް އަންނަން" ރީމާ ބުނެލިއެވެ. އޭނާ އެ އުޅެނީ ވަރަށް އަވަހަށް މީހަކާ އިންނާށެވެ. އެ ކައިވެންޏަށް ސާރާ ގެންދަން އޭނާ ވަރަށް ބޭނުމެވެ. އިތުރަށް އޭނާ ބުނީ ގިނަ ދުވަހު ރައްޓެހި ވެގެން އުޅެން ބޭނުން ނުވުމުން ކައިވެނި ކުރަން ނިންމީ ކަމުގައެވެ.\n"ދާނަން. އިންޝާ ﷲ" ސާރާ ބުނެލީ ހިނިތުންވަމުންނެވެ.\n"ސާރާ ޤުރުއާން ކިޔަވާ އަޑު އަހާ ހިތްވަނީ. ރާއްޖޭގަ އުޅުނު އިރުވެސް މުބާރާތް ތަކުން އެއްވަނަ ނަގާ. އަދި މިހާރު ޑިގްރީ ހެދީމަ ކިހާ މޮޅުވާނެ. މާޝާ ﷲ" ނައިރާ އިތުރުކޮށްލިއެވެ. އެ ތިން ކުދިންގެ އެދުމަށް ސާރާ ޤުރުއާން ކިޔަވަން ފެށިއެވެ. ހަނދާންވީ ލިއަމް މަތިންނެވެ. އޭނާ ކިޔަވާއިރު ލިއަމް އެ އަޑު އަހަން ހުންނަކަން އޭނާއަށް އެނގެއެވެ.\nއޭގެ ތިން ދުވަސް ފަހުން ޔޫނުސްމެން އައުމުން ގޭތެރެއަށް ހީވީ އިތުރު ދިރުމެއް ލިބުނު ހެންނެވެ. ޚާއްސަކޮށް ޔޫނުސްގެ ދެ އަހަރަށް ދާ ދަރިފުޅު ކައިލްގެ ސަބަބުންނެވެ. އާއިލާގެ ގިނަ ބަޔަކު ދިމާވެ ގުޅުން ބަދަހިވެގެން ދިޔައެވެ. ސާރާގެ ބޮޑުދައިތަ އަސްމާ އަބަދާ އަބަދު ކިޔަނީ އެ އާއިލާ އެކީ ރާއްޖެ ދިޔުމަށެވެ. އެކަކު އަނެކަކަށް ނުފެންނަތާ އެހާ ގިނަ ދުވަސްވީތީއެވެ. ކޮންމެހެން ވެސް ރީމާގެ ކައިވެންޏަށް އެ އެންމެން ގެންދަން އަސްމާ ހުރީ ބޭނުންވެފައެވެ. ދުރު އަވަށްތަކުގައި އުޅޭ ފާރޫޤުގެ އާއިލާގެ އެންމެން ވެސް ކައިވެނީގެ އެއް ދުވަސްކުރިން އައެވެ.\nގޭތެރޭގެ މާޙައުލުގައި ވަނީ އުފާވެރިކަމެވެ. ކޮންމެ މީހަކު ވެސް އިންތިޒާރު ކުރަނީ ސާރާގެ ކައިވެންޏަށެވެ.\nލިއަމްގެ މަތިން ހަނދާން ނައްތާލުމަށް ސާރާ އޭނާގެ ޒަމީރަށް މަޖުބޫރު ކުރުވަމުންދާ ފަދައެވެ. މިހާ ދުވަސް ވީއިރު ލިއަމްގެ ހަބަރެއް ވީއެއް ނޫނެވެ. ކުޑަ މިނުން ގުޅައިލުން ކީއްހެއްޔެވެ؟ ހިތުގައި ވަނީ ޝަކުވާއެވެ.\nމާތް ﷲ އާ ވަކީލު ކޮށްފައި ސާރާ އެކައިވެނި ކުރަން ނިންމިއެވެ. އެ ހުރިހާ ތައްޔާރީތަކެއްވެ ނިމުމުން ދެން ދެކޮޅު ހަދާނެ ހާ ހިތްވަރެއް ވެސް އޭނާގެ ނެތެވެ. މަންމަމެން ބުނާހެން ކައިވެންޏަށް ފަހު ލޯބި ވެވިދާނެއެވެ. އޭރުން ހުރިހާކަމެއް ވެސް ރަނގަޅުވާނެއެވެ. އޭނާ، ފަހަކަށް އައިސް ޒައިދުގެ އަމަލުތައް ހުންނަ ގޮތް ހިތަށް އަރުވާލައިގެން ހިންހަމަ ޖެހުން ހޯދަނީއެވެ.\nކައިވެނީގެ ވަލީމާއަށް ހިސާބުގަނޑު މީހުންނާއި ނިކަމެތި ފަޤީރުންނަށް ވެސް ދަޢުވަތު އެރުވުނެވެ. އޭގެ އިތުރުން އެމީހުންނަށް ސަދަޤާތް ކުރެވުނެވެ.\nދަޢުވަތު ދީގެން އައި އަންހެން ވެރިންނަށް ގޭގެ އެތެރެ ޚާއްސަ ކުރެވުނު އިރު ފިރިހެނުންނަށް އޮތީ ގޯތި ތެރެ ޚާއްސަ ކުރެވިފައެވެ.\nކޮޓަރީގައި އިން ސާރާގެ ކައިރީގައި އާއިލާ ކުދިންތައް ހަރަކާތްތެރިވަމުން ދިޔައެވެ. ލުއި މޭކަޕެއް ކޮށްފައި ވިޔަސް ސާރާގެ ރީތިކަން އިންތިހާއެވެ. ސާރާ އޭނާގެ ތުންފަތް މައްޗަށް ގަދަކަމުން ހިނިތުންވުމެއް ވެރިކޮށްލިއެވެ. އޭނާ ފުންނޭވާއެއް ދޫކޮށްލިއެވެ. ހުރިހާ ކަމެއް ވެސް ރަނގަޅު ވާނެކަމުގައި އޭނާ އަމިއްލަ ހިތަށް ވިސްނައިދިނެވެ.\nމޭޒުކައިރީގައި ހުއްޓުނު ސާރާގެ ހިތަށް ފިނިވިއެވެ. ޒައިދަށް ބަލައިލުމާއެކު އޭނާ އިސްޖަހައިލިއެވެ. ގާޒީންނާއި ހެކިވެރިން އައުމާއެކު ކައިވެނީގެ ކަންތައްތައް ފެށިގެން ދިޔައެވެ.\n"އަނބި ޤަބޫލުކޮށްފިން" ޒައިދުގެ ދުލުން އެ ލަފުޒު ބޭރުކޮށްލުމާއެކު ސާރާގެ ހިތުގެ ހިނގުން ހީވީ ހިނދު ކޮޅަކަށް މަޑުޖެހިލިހެންނެވެ. އޭނާ ޒައިދަށް ބަލައިލަމުން މޫނުމައްޗަށް ގަދަކަމުން ހިންހަމަ ޖެހުމުގެ ކުލަވަރުތައް ގެންނަން މަސައްކަތްކުރިއެވެ.\nކައިވެންޏަށް ފަހު ސާރާ ބަދަލުވީ ޒައިދު މެން ގެއަށެވެ.\nއެއާޕޯޓުން ނުކުތް ލިއަމްގެ ހިތްވަނީ އަވަސްވެފައެވެ. ސާރާ ދެކޭ ހިތުން އޭނާ ވަނީ ބޭޤަރާރުވެފައެވެ. ފޯނުން ކޮންމެވެސް މީހަކަށް ގުޅައިލުމާއެކު، އޭނާ ވާހަކަ ދެއްކިއެވެ.\n"ލޫކް... އޭނައަށް ގުލާފަ ބުނިންތަ މިއަދު އަހަރެން އަންނަ ވާހަކަ." ލިއަމް އަހައިލިއެވެ. އެކޮޅުން ދިން ޖަވާބު އަޑު އިވި، ލިއަމްގެ ތުންފަތް މައްޗަށް ހިނިތުންވުމެއް ވެރިވިއެވެ. ލޫކްގެ ނަންބަރު ހިތު ދަސްވެފައި ވީކަން ވެސް ނަސީބެކެވެ. ޓެކްސީއެއް ނަގައިގެން ގެއާ ދިމާލަށް މިސްރާބު ޖެހިއިރު ލިއަމްގެ ސިކުނޑިއަށް ވެރިވީ އިނގިރޭސި ވިލާތުގައި އޭނާއާއި މެދު ކަންތައް ހިނގައިދިޔަ ގޮތެވެ.\nކާރުގައި ލެނގިލައިގެން ހުރި ލިއަމްގެ އަނގައިން ވޭނީ ހަޅޭކެއްގެ އަޑު ނުކުތީ މީހަކު ބަރު އެއްޗަކުން އޭނާގެ ބޮލުގައި ޖެހުމާއެކުގައެވެ. އަތް ޖައްސާލާފައި އަލުން އަތަށް ބަލައިލިއިރު، އަތުގައި ހޭކިފައި ހުރި ލޭތައް އޭނާއަށް ފެނުނީ ފުސްވަމުންދިޔަ ދެލޮލުންނެވެ. އެމީހުން ލިއަމްގެ ފޯނާ ވޮލެޓް ޖަހައިގަނެގެން ދުއްވައިގަތް އިރު ލިއަމަށް ހަޅޭއްލަވައިގަނެވުނެވެ.\nހޭވެރިކަން ހުސްވުމުގެ ކުރިން އެ ދިމާލަށް ދުވަމުން އައި އެރިކްގެ ސޫރަ ފަނޑުކޮށް ފެނުނެވެ.\nހޭލެވުނުއިރު އޮވެވުނީ ހޮސްޕިޓަލުގައެވެ. ކައިރީގައި މަންމަ އިނެވެ. އެރިކް އިނީ ތަންކޮޅެއް ދުރުގައި އިން ސޯފާއެއްގައެވެ. އޭރު ވެސް ހީވަނީ ބޮލަށް ބަރުވެފައި ހުރިހެންނެވެ. މަންމަ ސޯފިޔާ އަވަސް އަވަހަށް ޑޮކްޓަރަށް ގޮވާ ގެނައެވެ.\nކަލަންޑަރު ފެނުމާއެކު، އޭނާއަށް ވެރިވީ ހައިރާންކަމެކެވެ. އޭނާ ހޭނާރާ އޮންތަނާ އެތައް ދުވަހެއް ވީތީއެވެ. ފުރަތަމަ ވެސް ހަނދާންވީ ސާރާ މަތިންނެވެ. މަރުގެ ތުންފަތް މަތީގައި އޮވެފައި ދުނިޔެއަށް އަލުން ލޯ ހުޅުވާލެވުމުން އޭނާގެ ހިތުގެ އިޙްސާސްތައް ބަޔާންކުރަން އުނދަގޫވިއެވެ. ޙަމްދުކުރެވުނީ ﷲ އަށެވެ.\nފުލުހުން ކުރި ތަޙުގީގުން އެނގުނު ގޮތުގައި ލިއަމަށް ހަމަލާދިނީ ޖޭމްސް ބަޔަކަށް ލާރިދީގެން އެމީހުންނެވެ. ސަބަބަކަށް ވީ ލިއަމް އޭނާގެ މައްޗަށް ދަޢުވާ ކުރުމެވެ. އެ ދައުވާ އޭނާގެ މައްޗަށް ސާބިތުވާ ވަރަށް ލިއަމްމެންގެ އަތުގައި ހެކި ހުރުމެވެ.\nހޮސްޕިޓަލުން ލިއަމް ދޫކޮށްލި ދުވަހު ލިއަމްގެ މަންމަ ސޯފިއާ އާއެކު، އެރިކް ވެސް ލިއަމް އުޅޭ އެޕާޓްމެންޓަށް ދިޔައެވެ.\nލިއަމް އެނދުގައި އޮށޯވެލުމާއެކު، މަންމަ ސޯފިޔާ ނުކުތީ ލިއަމްއަށް ދޭން ކޮންމެވެސް އެއްޗެއް ތައްޔާރުކޮށްލުމަށެވެ. އެރިކް ކައިރިވީ ލިއަމް ލިޔަން އިންނަ މޭޒާ ދިމާލަށެވެ. އެތަނުގައި ހުރި ފޮތްތައް ހާވަމުން ދަނިކޮށް އޭނާގެ ލޮލުގައި އަޅައިގަތީ ކީރިތި ޤުރުއާނުގެ ތަރުޖަމާއެވެ. އޭގައި ޤުރުއާން އޭ ޖަހާފައިވުމުން އެރިކްއަށް ލިއަމަށް ބަލައިލެވުނެވެ. އޭނާ ކޮންމެވެސް ވަރަކަށް މުސްލިމުން އެހެން ކިޔާ އަޑު އަހައި އުޅެއެވެ. އެހެންކަމުން ލިއަމްގެ ފޮތްތަކުގެ ތެރެއިން އެ ފަދަ ފޮތެއް ފެނުމުން އޭނާ ހައިރާންވީއެވެ.\n"މީ ކީކުރަން ގެންގުޅޭ އެއްޗެއް؟" އެރިކް ލިއަމަށް ދައްކައިލަމުން ސުވާލުކޮށްލިއެވެ. ލިއަމަށް ލިބުނު ސިހުމުގައި ބުނާނެ އެއްޗެއް ނޭނގުނެވެ. އެންމެ ފަހުން ނެތް ހިތްވަރު ލާފައި ލިއަމް އެރިކްއަށް އޭނާ އިސްލާމްވާން ގަސްތުކުރާ ވާހަކަ ހިއްސާކުރަން ނިންމިއެވެ.\n"އެރިކް... އަހަރެން" ލިއަމް ވަކި ހިސާބަކަށް ބުނެފައި ހުއްޓާލިއެވެ. އޭނާއަށް ވާހަކަ ކުރިއަށް ގެންދާނެ ގޮތެއް ނޭނގުނީއެވެ.\n"ލިއަމް! ލިއަމް އަނެއްކާ އެ ދީނަށް ޝައުގުވެރިވަނީތަ؟ އެ ޓެރަރިޒަމް..."\n"އެރިކް. އެއީ ޓެރަރިޒަމްއަށް ހިތްވަރުދޭ ދީނެއް ނޫނޭ. އެ ދީނުގެ އުސޫލުތައް ރަނގަޅަށް އެނގޭނަމަ އެރިކްއެއް ތިހެނެއް ނުބުނާނެ." ލިއަމަށް އެރިކްގެ ވާހަކަ މެދުކަނޑާލާފައި ވާހަކަ ދެކެވުނެވެ. އިސްލާމް ދީނާ ދެކޮޅަށް ވާހަކަ ދައްކާ އަޑުއަހަން އޭނާއަކަށް ފަސޭހައެއް ނުވިއެވެ. އެރިކްމެންނަށް އަދި ހަޤީޤަތުގައި އިސްލާމްދީނަކީ ކޮބައިކަން ނޭނގެނީއެވެ.\n"އެމީހުން ލިއަމްގެ ސިކުނޑިވެސް ދޮވެލީ ދޯ" އެރިކް ކުޑަކޮށް ހިންހަމަނުޖެހޭ ގޮތްވިއެވެ. އޭނާގެ އެކުވެރިޔާ ނުބައި މަގެއް ޚިޔާރުކުރާތަން ބަލަން ހުންނާކަށް އޭނާގެ ހިތެއް ނުރުހުނެވެ. ވުމާއެކު އޭނާ ލިއަމަށް ވިސްނައިދޭން މަސައްކަތް ކުރިއެވެ. އޭރު އެރިކްއަށް ނޭނގުނު ކަމަކީ ހަޤީގަތުގައި އޭނާ ޚިޔާރުކޮށްގެން އެ އުޅޭ މަގަކީ ނުބައި މަގުކަމެވެ. ލިއަމަށް އެވަނީ ތެދުމަގު ލިބިފައި ކަމެވެ.\n"އެހެންވެގެންތަ އެހާ ބާތަކާއި ދުރުގައި ލިއަމް އުޅުނީ... ކަމޯން. ދިރިއުޅުމަކީ އުފަލާއި މަޖަލުގައި ދުވަސްތައް ހޭދަކޮށްލަން ލިބިފައި އޮތް ފުރުސަތެކޭ. ލިއަމް ކޮން އިރަކުތަ ދީނީ ކަންތަކަށް ޝައުގުވެރިވާން ފެށީ؟" އެރިކް ސުވާލުކޮށްލިއެވެ.\n"އެރިކްއަށް އެނގޭތަ؟ އަހަންނާ މަންމައާ އޮތް ގުޅުން އެހާ ހީނަރުވެފައި ވަނިކޮށް އެ މަންމައާ ގުޅުވައިދިން ސަބަބަކީ ވެސް އިސްލާމްދީން.. " ލިއަމް އިސްލާމް ދީނުގައި މަންމަމެންނަށް ދީފައިވާ މަޤާމް އެރިކްއަށް ކިޔައިދިނެވެ. އޭނާ އެ ދީނަށް ޝައުގުވެރިވީ ކީއްވެކަން ކިޔައިދިނެވެ.\n"އަހަރެމެން ހީކުރާ ކަހަލަ ދީނެއް ނޫނޭ އެއީ" ލިއަމަށް ބުނެވުނެވެ.\nއޭނާ އެރިކްއަށް ވިސްނައިދޭން މަސައްކަތް ކުރިއެވެ. އެރިކް ދެފަރާތަށް ބޯ ހޫރާލީއެވެ.\n"ލިއަމްގެ ސިކުނޑި ތިވަނީ ހަމަ ރަނގަޅަށް ވެސް އެމީހުން ދޮވެލާފައި..." އެރިކް ބުނެލިއެވެ. ލިއަމަކީ އެންމެ ގާތް އެކުވެރިޔާ ކަމުގައި ވިނަމަވެސް މުސްލިމަކަށް އޭނާގެ ހަޔާތުން ޖާގަ ދޭކަށް އެރިކް ބޭނުމެއް ނޫނެވެ. އޭނާ ދެން ވެސް މަސައްކަތް ކުރީ ލިއަމަށް ވިސްނައިދޭށެވެ. ލިއަމްގެ ވާހަކަތައް ހުރި ގޮތުން އެރިކް ގާތަށް އައީ ރުޅިއެވެ. ލިއަމް ބުނި ހާ ވެސް އެއްޗަކީ އޭނާ ދެން އެންމެ އަވަހަށް ކުރާނެ ކަމަކީ އިސްލާމްވުން ކަމުގައެވެ.\nއެރިކް އެ ދުވަހު ލިއަމްމެން ގެއިން ދިޔައީ ލިއަމާ އޮތް ގުޅުން ކަނޑާލާފައެވެ. އެކަމާ ލިއަމް ކިތަންމެ ދެރަވި ނަމަވެސް އޭނާ ކެތްތެރިވިއެވެ. ﷲގެ ހަޟްރަތުގައި އޭނާގެ އެކުވެރިޔާއަށް ތެދުމަގު ދެއްކެވުން އެދި ދުޢާ ކުރެވުނެވެ. މީހެއްގެ ރުހުން ހޯދުމަށްވުރެ އޭނާ ﷲ ގެ ރުހި ވޮޑިގަތުން ބޭނުމެވެ.\nއެރިކް ދިޔުމާއެކު، ސާރާ ދިން ތަރުޖަމާ ހިފައިގެން އައިސް އެނދުގައި އިށީނދެފައި އޭނާ ތަރުޖަމާ ކިޔަންފެށިއެވެ. ކިޔަމުން އައިސް އަލް ބަޤަރާ ސޫރަތުގެ 257 ވަނަ އާޔަތުގެ މާނަ ކިޔައިލި ލިއަމަށް މަޑުޖެހިލެވުނެވެ. އޭނާއަށް ﷲ އަށް ޙަމްދުކުރެވުނެވެ. ދުނިޔޭގައި އެތަކެއް ބަޔަކު ކާފިރުކަން މަތީ ޣާފިލްވެގެން ތިބިއިރު ﷲ ގެ އިރާދަ ފުޅާއެކު އޭނާއަށް ތެދުމަގު ދެއްކެވުމުން އެތަކެއް ފަހަރު އޭނާއަށް ޙަމްދުކުރެވުނެވެ. އެއާޔަތުގެ މާނަ އެތަކެއް ފަހަރު އޭނާއަށް ކިޔައިލެވުނެވެ.\n" اللَّه އީ، إيمان ވި މީހުންނަށް އެހީތެރިވެ، ވާގިވެރިވެ ވޮޑިގެންވާ ރަސްކަލާނގެއެވެ. އެކަލާނގެ، އަނދިރިކަމުގެ ތެރެއިން އަލިކަމަށް އެއުރެން ނެރުއްވައެވެ. އަދި، كافر ވި މީހުންގެ އެކުވެރި ވާގިވެރިންނަކީ، شيطان ންނެވެ. އަލިކަމުގެ ތެރެއިން އަނދިރިކަމަށް، އެ شيطان ން އެއުރެން ނެރެތެވެ. އެއުރެންނީ، ނަރަކައިގެ أهل ވެރިންނެވެ. އެއުރެން އެތާނގައި ދެމިތިބޭނެތެވެ."\nޕާކިސްތާނަށް އައި ލިއަމަށް ނޭނގުނު ކަމަކީ އޭނާ ދެން ކުރިމަތި ލާން ޖެހޭނީ ވަރުގަދަ އިމްތިހާނަކާ ކަމުގައެވެ. އެއީ ކެތްތެރިކަމާއި ހިތްދަތިކަމުގެ އިމްތިޙާނެއް ކަމުގައެވެ. އޭނާ ކުރިމަތިލާން އޮތީ ވަރުގަދަ ތޫފާނަކާ ކަމެވެ.\nގެއަށް ގޮސް ލިއަމް ފުރަތަމަ ވެސް ހުޅުވައިލީ ކޮޓަރީގެ ކުޑަ ދޮރެވެ. ސާރާގެ ކޮޓަރީގެ ކުޑަ ދޮރު ލައްޕާފައި ހުރުމުން އޭނާ ދެން ނުކުތީ ޓެރެސްއަށެވެ. ސާރާ ދުށުމަށް އޭނާގެ ހިތް އެދެނީއެވެ.\nޕާކިސްތާނަށް އައި ފަހުން އެއްރޭ އެއްދުވާ ފާއިތުވެގެން ދިޔައިރު ވެސް، ސާރާގެ ހަބަރެއް ނުވެއެވެ. އެކަމާ ލިއަމް ކަންބޮޑުވިއެވެ. ހިންހަމަ ޖައްސައިލަން މަސައްކަތް ކުރި ލިއަމް އޭނާގެ ސޫރައަށް ލޯގަނޑުން ބަލައިލިއެވެ. ކުރިއާ ޚިލާފަށް މޫނުމަތި ތާޒާއެވެ. ކަންފަތުގައި އެހެންޏާ ލައްވާފައި އިންނަ ބޮޅެއް ނެތެވެ. އިސްތަށިގަނޑު ހުރީ ރީތި ވަރަކަށް ކޮށާލާފައެވެ.\nމިހާރު ހީވަނީ އޭނާއަކީ އެހެން މީހެއް ހެންނެވެ.\nޖެހިގެން އައި ދުވަހުގެ ރޭ ލިއަމް މިސްކިތަށް ދިޔައީ އިސްލާމްވުމުގެ ބޭނުމުގައެވެ. އެރިކް ގާތުގައި ބުނި ނަމަވެސް، އޭނާ އެ ވާހަކަ މަންމައާ ހިއްސާ ނުކުރީ މަންމަގެ ޚިޔާލު އެކަމާ މެދު ހުންނާނީ ކިހިނެއްކަން އޭނާއަށް ނޭނގޭތީއެވެ. މަންމައާއި އޮތް ގުޅުން ރަނގަޅުވިތާ އަދި ގިނަ ދުވަސްތަކެއް ނުވާއިރު އެރިކް ފަދައިން މަންމަ އަނެއްކާ އޭނާއާއި ގުޅުން ކަނޑާލާކަށް އޭނާ ނޭދެއެވެ.\nއިޝާނަމާދު ވަގުތުގައި ލިއަމް މިސްކިތަށް ދިޔައިރު ދޮރުމަތިން ކުރިން ދިމާވި ޒުވާނާއާ ދިމާވިއެވެ. އެ ޒުވާނާއަށް ވެސް ލިއަމް ފެނުމުން ވަކިކުރަން އެނގުނެވެ. އޭނާ ލިއަމްގެ ބޭނުމާ ބެހޭގޮތުން ސުވާލުކުރިއެވެ. ލިއަމް އޭނާއައި ބޭނުން ހާމަކޮށްލުމާއެކު އެ ޒުވާނާގެ ތުންފަތް މައްޗަށް ވެރިވީ ހިނިތުންވުމެކެވެ.\n"ވެލްކަމް ބްރަދާރ..." ލިއަމާ ކޮނޑާ ކޮނޑު ޖައްސާ ސަލާމްކުރަމުން އެ ޒުވާނާ ބުނެލީ އެހެންނެވެ. އިޝާނަމާދަށްފަހު ލިއަމް ޝަހާދަތުގެ ދެކަލިމަ ކިޔާ އިސްލާމްވިއެވެ. ހިތަށް ލިބިގެންދިޔަ ފިނިކަން އޭނާ ބަޔާން ކުރާނީ ކިހިނެއްހެއްޔެވެ؟ އެތައް ބަޔެއްގެ ހެޔޮ ދުޢާ ލިއަމަށް ލިބުނެވެ. ކުރީގެ އުޅުމާ މެދު މާޔޫސްވެގެން އޭނާ އެ ވާހަކަ ހިއްސާކުރުމުން ކޮންމެ މީހަކު ވެސް ބުނަނީ މިއީ މާޔޫސް ވާންވީ ވަގުތު ނޫން ކަމުގައެވެ. ހެޔޮ މަގު އެނގުމުން އެ މަގުގައި ސާބިތުވެ ހުންނަ މީހާ ކާމިޔާބު ވާނޭ ކަމުގައެވެ. ކޮންމެ މީހަކު ވެސް ލިއަމަށް މަރުޙަބާ ކިޔާ ކޮނޑާ ކޮނޑު ޖައްސާ ސަލާމްކުރިއެވެ.\nއިޙްސާސްކުރެވުނީ އަޚްވަންތަކަމެވެ. މީގެ ކުރިން އޭނާއަށް ކުރެވިފައިނުވާ އިޙްސާސްއެކެވެ. އެ މީހުންގެ ހިތްވަރުގެ ބަސްތަކުން ލިއަމްގެ ހިތަށް ސާބިތުކަން ލިބުނެވެ. އެ ހިތުގައި އިސްލާމް ދީނަށް އޮތް ލޯބި ފުންވެގެން ދިޔައެވެ. ﷲ އީ ގިނަ ގިނައިން ފާފަ ފުއްސަވާ ރަސްކަލާނގެއެވެ.\nލިއަމް އެރޭ މިސްކިތުގައި ތަޢުބާ ވިއެވެ. ނަމާދުކުރިއެވެ. ޝުކުރުގެ ސަޖިދައެއް ކުރިއެވެ. ދިމާވާ ހުރިހާ ކަމެއްގައި އޭނާއަށް ސާބިތުކަން ދެއްވުން އެދިއެވެ. އެ ހިތުގައި އިސްލާމްދީނާ މެދު އޮތް ލޯބި އިތުރު ކޮށްދެއްވުން އެދި އެވެ.\nމިސްކިތުން ނުކުންނަމުން ދިޔަ ލިއަމަށް މިސްކިތުގެ އިމާމް ޒުމަރުގެ ސޫރަތުގެ 53 ވަނަ އާޔަތުގެ މާނަ ކިޔައިދިނެވެ.\n" ކަލޭގެފާނު ވިދާޅުވާށެވެ! އެއުރެންގެ އަމިއްލަ نفس ތަކުގެ މައްޗަށް ފާފައިން إسراف ކޮށްފައިވާ، ތިމަންރަސްކަލާނގެ އަޅުތަކުންނޭވެ! ތިޔަބައިމީހުން اللَّه ގެ رحمة ން އުންމީދު ކަނޑައިނުލާށެވެ! ހަމަކަށަވަރުން، اللَّه އީ، އެންމެހާ ފާފަތައްފުއްސަވާ ރަސްކަލާނގެއެވެ. ހަމަކަށަވަރުން، އެކަލާނގެއީ، ގިނަގިނައިން ފާފަފުއްސަވާ، رحيم ވަންތަ ރަސްކަލާނގެއެެވެ. "\nﷲ އީ ގިނަގިނައިން ފާފަ ފުއްސަވާ ރަސްކަލާނގެ ކަމަށް ބުނެދިނެވެ. އަދި އެ ކަލާނގެ ރަޙްމަތުން އެއްވެސް ހާލެއްގައި އުންމީދު ކަނޑައިނުލުމަށް ނަސޭޙަތް ދިނެވެ.\nއެ ރެއަކީ އޭނާގެ ހަޔާތުގައި އައި އެންމެ އުފާވެރި ރެއެވެ. އެންމެ ހިންހަމަ ޖެހުނު ރެއެވެ. ގެއަށް ދިޔައިރު ސާރާގެ މަތިން އޭނާއަށް ހަނދާންވިއެވެ. ސާރާއަށް އެކަން އެނގުމުން ކިހާ އުފާވާނެހެއްޔެވެ؟\nސައިކަލު ގައި ގޮސް ގޯޅިގަނޑުގެ ތެރެއަށް ވަތްއިރު ސާރާ މެންގޭ ކައިރިއަށް މަޑުކޮށްލި ކާރުން ސާރާ ފައިބަނީއެވެ. ލިއަމްގެ ތުންފަތް މައްޗަށް ހިނިތުންވުމެއް ވެރިއެވެ. އޭނާ ސައިކަލުން ފައިބަމުން ސާރާއަށް ގޮވައިލިއެވެ. ލިއަމްގެ އަޑު އިވި އެ ދިމާލަށް ބަލައިލި ސާރާގެ މޫނުމަތިން ލިއަމަށް ފެނުނީ މާޔޫސްކަމެވެ. ލިއަމް ކުރިއަށް ފިޔަވަޅެއް އަޅާލި ނަމަވެސް އެ ފިޔަވަޅު ހުއްޓައިލަން މަޖުބޫރުވީ އަނެއް ފަރާތު ދޮރު ހުޅުވާލާފައި ނުކުތް ޒައިދު ފެނިފައެވެ.\nހައިރާންކަމާއެކު ލިއަމް ސާރާއަށް ބަލަން ހުއްޓާ ޒައިދު އައިސް ސާރާގެ އުނަގަނޑުގައި އަތް ޖައްސައިލިއެވެ. އެ އަމަލުން ސާރާ ސިހި އެ އަތް ދުރުކޮށްލަން އުޅުނު ތަން ލިއަމަށް ފެނުނެވެ. އެހެންނަމަވެސް އިރުކޮޅަކުން ސާރާ ހަމަހިމޭންވިއެވެ. ސާރާގެ އެ އަމަލުގެ މާނަ ނަގާނީ ކިހިނެއްކަން ލިއަމަކަށް ނޭނގުނެވެ. އޭނާއަށް ކުރެވުނު ހާވެސް ކަމަކީ ބަލަން ހުރުމެވެ.\n'ހޭ... މީޓް މައި ވައިފް ސާރާ. އެއްކަލަ ދުވަހަށް ވަރަށް ބޮޑަށް ސޮރީ އިނގޭ" ޒައިދު ތުންފަތް މައްޗަށް ހިނިތުންވުމެއް ވެރިކޮށްލަމުން ސަލާމަށް އަތް ދިއްކޮށްލިއެވެ. ލިއަމަށް އެ މޫނުމަތިން ފެނުނީ މަލާމާތެވެ. ސާރާގެ މޫނުމައްޗަށް ބަލައިލުމާއެކު، އެ މޫނުމަތީގައިވި އަސަރުން އެ ބަހުގެ ތެދުކަން ލިއަމަށް ނަގައިގަނެވުނެވެ.\nއޭނާ ޒައިދާ ސަލާމް ކޮށްލުމަށް އަތް ދިއްކޮށްލިއިރު އެ ހިތް ރޮމުން ދިޔައެވެ. ސާރާ އާމެދު އެތައް ޝަކުވާއެއް އޭނާގެ ހިތުގައި އުފެދުނެވެ. ސާރާ އޭނާއަށް އިންތިޒާރުކުރި ނަމައެވެ. ޒައިދު ލިއަމްގެ އަތަށް ބާރުކޮށްލިއެވެ. އޭނާ ވަނީ ނުހަނު ފަހުރުވެރި ވެފައެވެ. ލިއަމްގެ މޫނުމަތިން ފެނުނު ކުލަވަރު ތަކުން އޭނާއަށް ކާމިޔާބު ލިބިއްޖެކަމުގައި ޒައިދަށް ޔަޤީން ކުރެވުނެވެ. ލިއަމް އަވަސް އަރުވާލާފައި ގޭތެރެއަށް ވަތްއިރު އޭނާގެ ހިތް ދިޔައީ ބާރު މިނުގައި ތެޅެމުންނެވެ.\nއަވަސްއަވަހަށް ސިޑިން މައްޗަށް އަރައިގެން ގޮސް ކޮޓަރިއަށް ވަނުމާއެކު ފާރުގައި ގޮށް މުށުން ޖަހައިލެވުނެވެ. މިހެންވާންވީ ކީއްވެ ހެއްޔެވެ؟ މިއީ އެއް ގޮތަކަށްވެސް އޭނާ އުންމީދު ކުރި ގޮތެއް ނޫނެވެ. މާޔޫސްކަމާއެކު އެނދުގައި އިށީނދެވުނެވެ. ހިތުގައި ޝަކުވާ އުފެދުނެވެ. ހިތްވަރު ކުރާނީ ކިހިނެއްހެއްޔެވެ؟ ލޮލުން ކަރުނަ ހިލިއްޖެއެވެ. އެންމެ ގާތް އެކުވެރިޔާ ވެސް ގެއްލުނީއެވެ. ސާރާ ވެސް ގެއްލުނީއެވެ.\nއެހެންނަމަވެސް، އެ ހިތްދަތިކަމުގެ ތެރޭގައި ބެހިގެން ދިޔުމަށް ވުރެ ބޮޑަށް ލިއަމް ވާގި ހޯދީ ﷲ ގެ ހަޟްރަތުންނެވެ. ދުޢާ ކުރެވުނީ ކެތްތެރިކަން ދެއްވުން އެދިއެވެ. މިއީ އިމްތިޙާނުގެ ގޮވައްޗެއްކަން އޭނާއަށް އެނގެއެވެ. ލިއަމް ހިތްވަރުކުރިއެވެ. ދުޢާ އިން އޭނާއަށް ހިންހަމަޖެހުން ލިބެއެވެ.\nކައިވެންޏަށްފަހު ގިނަ ދުވަސްތަކެއްނުވެ ޒައިދާ ސާރާއާއި ދެމީހުން އިނގިރޭސިވިލާތަށް ބަދަލުވީ ޒައިދުގެ ކޯސް ފެށެން ވެސް ކައިރިވެފައިވީތީއެވެ.\nއެ ދުވަހުގެ ފަހުން ލިއަމަށް ސާރާއެއް ނުވެސް ފެނެއެވެ. ޕާކިސްތާނުގައި އިތުރު ދެ ހަފްތާ ކޮށްފައި ލިއަމް ވެސް އެނބުރި ގައުމަށް ދާން ނިންމިއެވެ.\nގޮސް މަންމަމެނަށް އޭނާ އިސްލާމް ވި ވާހަކަ އަންގަން ބޭނުންވިއެވެ. ޕާކިސްތާނުގައި ހުރެފައި އޭނާ އެރިކްއަށް ގުޅައިލިއެވެ. އޭނާ އިސްލާމް ވި ނަމަވެސް އެ ގުޅުން އެ ގޮތުގައި ބާއްވަން ބޭނުންވާ ވާހަކަ ބުނުމުން ލިއަމްއަށް ރައްދުވީ މަލާމާތުގެ ބަސްތަކެވެ. ފޯނަށް މުޅީން ވެސް އަންނަނީ މަލާމާތުގެ މެސެޖުތަކެވެ. އެކުވެރިން އޭނާއަށް ޓެރަރިސްޓެކޭ ކިޔާފައި މެސެޖު ކުރެއެވެ. ލިއަމް ކެތްތެރިކަން އިސް ކުރިއެވެ. ޚިޔާލުތަކުން މިންޖުވާން ވެގެން ލިއަމް ނެގީ ލެޕްޓޮޕެވެ. އޭނާ ނެރެމުންދާ"ލައިފް" ސިލްސިލާ ފޮތްތަކުގެ ތެރެއިން ފަސްވަނަ ފޮތުގައި އޭނާ ހިމަނަން ނިންމާފައިވަނީ ޕާކިސްތާނުގެ މައުލޫމާތެވެ. މިހާރު އެ ފޮތް ވެސް އެވަނީ ނިމުމަކާ ގާތް ވެފައެވެ. ހަވަނަ ފޮތް އިންޑިއާއަށް ޚާއްސަ ކޮށް ނެރެން ބޭނުންވިޔަސް، ލިއަމް ބޭނުންވީ އިންޑިއާ ދަތުރު ފަސްކޮށްލުމަށްފަހު، އެނބުރި ގައުމަށް ދާށެވެ.\nރޭގަނޑެކެވެ. ލިއަމް އިނީ ޓެރެސްގައެވެ. ލެޕްޓޮޕް ހުޅުވައިލުމަށްފަހު އޭނާ ފުން ނޭވައެއް ދޫކޮށްލިއެވެ.\n"އަހަރެން އިސްލާމްވީ ކީއްވެ؟" އާ ޑޮކިއުމެންޓެއް ހުޅުވާފައި ލިއަމް އޭގައި ހެޑިންއަކަށް ލިޔެލިއެވެ. އެއަށްފަހު އޭނާ ހިނިތުންވުމެއް އަމިއްލަ ނަފުސަށް ހަދިޔާ ކޮށްލިއެވެ.\nއެނބުރި ޤައުމަށް ގޮސް މަންމައަށް އެ ވާހަކަ ކިޔައިދިނުމުން މަންމަ ވެސް އެކަމާ ނުރުހުން ފާޅުކުރިއެވެ. ލިއަމާ ވާހަކަ ދެއްކުން ހުއްޓައިލިއެވެ. ސުބްޙާނަﷲ އެވެ. މިއީ ކޮންފަދަ އިމްތިޙާނެއްހެއްޔެވެ؟ ދުނިޔެއަކީ އިމްތިޙާނުގެ ގޮވައްޗެކެވެ. ކެތްތެރިވެގެން ނޫނީ ކާމިޔާބެއް ނުލިބޭނެއެވެ. މާޔޫސްވާ ކޮންމެ ފަހަރަކު ދުޢާ އިން ހިންހަމަ ޖެހުން ލިއަމް ހޯދައެވެ. ﷲ އަށް ކުއްތަންވެ ނަމާދު ކުރުމުގައި ދެމި ހުރެއެވެ. އޭނާ ލޯބިވާ އެންމެނަށް ތެދުމަގު ދެއްކެވުން އެދި ދުޢާ ކުރެވެއެވެ.\nދެ މަސް ފަސް\nފިނި މޫސުމް ނިމި ބަހާރު މޫސުމަށް މަރުޙަބާ ކިޔަން ތައްޔާރުވަމުން ދިޔަ ދުވަސްކޮޅެވެ. ބަލައިލި ކޮންމެ ދިމާލަކުން ވެސް ފެންނަނީ ގަސްތަކަށް ދިރުން ލިބެމުންދާ މަންޒަރެވެ. މާތަށް ފަރިވެ ފޮޅެމުން ދިޔައީ މާހައުލަށް އިތުރު ފުރިހަމަ ކަމެއް ގެނެސްދެމުންނެވެ. އެހެންނަމަވެސް، މާހައުލުގައި އޭރުވެސް ފިނިކަން ރަސްކަން ކުރަމުންދިޔައެވެ.\nއަޞުރު ނަމާދަށް ފަހު ލިއަމް ބޭރަށް ނުކުމެލީ ގެއަށް ބޭނުންވާ ބައެއް ސާމާނު ގަނެލަން ޖެހޭތީއެވެ. އެއްޗެހި ގަނެގެން ގެއަށް ނުދެވި އުޅެނިކޮށް މަޣްރިބް ނަމާދު ބަންގި ގޮވައިފިއެވެ. ލިއަމް ގަސްތުކުރީ މިސްކިތަށް ދިޔުމަށެވެ. މިސްކިތާ ކައިރީގައި ކާރު ޕާކުކޮށްލާފައި، ވުޟޫ ކޮށްލައިގެން ލިއަމް އެތެރެއަށް ވަނެވެ. އޭރު އާއްމުކޮށް އޭނާއާއި މިސްކިތުން ދިމާވާ ކުއްޖެއް ކަމަށްވާ އިލްޔާސް އާ ދިމާވިއެވެ. ބައެއް ފަހަރު އިލްޔާސް އިމާމުވެ ނަމާދު ވެސް ކުރެއެވެ. ބަންގި ވެސް ގޮވައެވެ. ލިއަމަށް އޮޅުން ނުފިލާ އެއްޗެއް ވިއްޔާ ލިއަމް އިލްޔާސް ކައިރިން އޮޅުން ފިލުވައެވެ. ޤުރުއާން ކިޔަވަން ދަސްކޮށްދިނުމުގައި ވެސް އިލްޔާސްގެ ދައުރު ބޮޑެވެ. މަޣްރިބް ނަމާދުކޮށްލައިގެން ލިއަމް އިލްޔާސް އާއެކު ޤުރުއާން ކިޔަވާލަން މަޑުކޮށްލިއެވެ. މިސްކިތުން ފޭބީ ދެމީހުން އެކު އެކީގައި އިޝާ ވެސް ކޮށްލައިގެންނެވެ.\n"އަހަރެން ބޭނުންވަނީ ރީތި އިސްލާމީ ނަމެއް ކިޔަން، ލިއަމް އެޑްވާޑް ވީމަ މުސްލިމް ނަމެއް ހެނެއް ހިޔެއް ނުވޭ" މިސްކިތުން ފައިބާފައި ލިއަމް ވާހަކަ ދެއްކިއެވެ.\nއިލްޔާސް ހިނިތުންވުމެއް ހަދިޔާކޮށްލިއެވެ. ދެމީހުން އެފަދަ ވާހަކަ އެއްގައި ކުޑަ އިރުކޮޅަކު މިސްކިތުން ބޭރުގައި މަޑުކޮށްލައިގެން ތިއްބެވެ.\n"ހިނގާ ކޮފީއަކަށް..." މިސްކިތާ ކައިރީގައި ކޮފީ ޝޮޕެއް ހުންނާތީ އެތަނަށް ދިޔުމަށް ލިއަމް އިލްޔާސަށް ދައުވަތު ދިނެވެ. އިލްޔާސް ވެސް އެއްބަސްވުމުން ލަސްނުކޮށް ލިއަމް ހިނގައިގަތީ ކާރާ ދިމާލަށެވެ.\nކާރުގައި ދިޔަ އިރުވެސް ލިއަމް ބޮޑަށް ވާހަކަ ދައްކަމުން ދިޔައީ އޭނާގެ ނަމާ ގުޅުވައިގެންނެވެ. ދެމީހުން ވާހަކަ ދައްކަމުން ދިޔައީ އިނގިރޭސިންނެވެ.\nކާރު ޕާކުކޮށްލާފައި ދެމީހުން ގޮސް ކޮފީ ޝޮޕަށް ވަނެވެ. ލިއަމްގެ ނަޒަރު ހުއްޓުނީ ބިއްދޮށުގައި އިން މޭޒެއްގެ ދޮށުގައި އިން ޒުވާނާއަށެވެ.\n"އެރިކް" ލިއަމްގެ ތުންފަތް ފޫދުއްވާލާފައި މަޑުމަޑުން އެ ބަސްތައް ނުކުތެވެ. މިވީ ދެ މަސް ދުވަހުގެ ތެރޭގައި އޭނާއަށް އެރިކް އެއްވެސް ވަރަކަށް ފެނިފައެއް ނުވެއެވެ. އެ ވަގުތު އިއްތިފާގަކުން އެރިކް ވެސް ލިއަމަށް ބަލައިލައިފިއެވެ.\n"ލިއަމް އިށީނދޭ" ލިއަމަށް ސިހުން ގެނުވީ އިލްޔާސްގެ އަޑާ އެކުގައެވެ.\n"އޭތް އޭތް... އެ ލިއަމެއް ނޫންތަ އެއީ. ހަމަ ފައްކާ ޓެރެރިސްޓަކަށް ވެފަ އެހެރީ" ލިއަމްގެ އެކުވެރިއަކު ބުނެލި އަޑު އިވުނެވެ. އެރިކް ވެސް އެކަމަށް އެއްބާރުލުން ދީ ލިއަމަށް މަލާމާތް ކޮށްލިއެވެ. ޖެއްސުމުގެ ގޮތުން އޭނާ އިލްޔާސް ލާފައި ހުރި ޖުއްބާއަށް ވެސް ހަޖޫ ޖެހިއެވެ.\n"އަޅާ ނުލާ" އިލްޔާސް އިނީ ހަމަޖެހިފައެވެ. ލިއަމްއަށް އިސްޖަހާލެވުނެވެ. އޭނާގެ ހުރިހާ އެކުވެރިން ވެސް އޭނާއަށް މަލާމާތް ކުރަނީއެވެ. މަންމަ ވާހަކަ އެއް ދައްކަނީ އެއް ނޫނެވެ. ކުޑަ މިނުން ހަޔާތުގައި ފުރަތަމަ ފަހަރަށް ލޯބިވި އަންހެން ކުއްޖާ ވެސް ގެއްލުނީއެވެ. ކޮފީއަކަށް އޯޑަރު ދީފައި ލިއަމް ފޯނު ހުޅުވައިލީ އިލްޔާސް ފާހާނާއަށް ދިޔުމުންނެވެ.\nފޯނު ހުޅުވާލުމާއެކު ފުރަތަމަ ވެސް ލޮލުގައި އަޅައިގަތީ އޭނާ އެންމެ ފަހުން ކިޔާފައި ބައިންދާފައި އިން އާޔަތުގެ މާނައެވެ. އެއީ ބަޤަރާ ސޫރަތުގެ 286 ވަނަ އާޔަތުގެ މާނައެވެ.\n"اللَّه، އެއްވެސް نفس އަކަށް، އެ نفس އަކަށް ކުޅަދާނަވެގެންވާ ކަމަކަށް މެނުވީ تكليف އެއް ނުޖައްސަވައެވެ. "\nފުރަތަމަ ޖުމްލަ އެތަކެއް ފަހަރު ލިއަމަށް ކިޔައިލެވުނެވެ. ހިތަށް ހިންހަމަ ޖެހުން ލިބުނެވެ. އެމީހުންގެ ކުރިމަތީގައި އޭނާއަށް ސާބިތުކަން ލިބުނެވެ. އެކުވެރިޔާ އައުމުން ކޮފީ ބޮއިލައިގެން ނުކުތް ލިއަމްމެން ދެމީހުން ކާރަށް އެރި އިރު ކެފޭ ކުރިމަތީގައި އެރިކްމެން އެ ދެމީހުންނަށް ބަލަން ތިއްބެވެ.\nއިލްޔާސް ގެއަށް ލާފައި ލިއަމް ވެސް މިސްރާބުޖެހީ ގެ އަށެވެ. ޑިކީގައި ހުރި ހުރިހާ އެއްޗެއް ނަގައިގެން އެޕާރޓްމެންޓަށް ވަންނަން ދިޔަ ލިއަމްގެ މޫނުމަތީގައި ވަނީ ހިނިތުންވުމެކެވެ. އޭނާ ހުރީ ހަމަޖެހިފައެވެ.\nކާޑު ޖަހާލާފައި ދޮރުފަތް ހުޅުވާލަމުން އޭނާ ގޮސް އެއްޗެހިތައް ބަދިގޭގެ ކަބަޑުމަތީގައި ބެހެއްޓިއެވެ. އެއަށްފަހު ދިޔައީ ކޮޓަރިއަށެވެ.\nފެންވަރާލައިގެން ނުކުމެ ލިއަމް މަޑުކޮށްލީ މޭޒު ކައިރީގައެވެ. ނޯޓު ފޮތް ނަގާ އޭނާ އޭގައި ހުރި ގަނޑުކޮޅުތައް ނެގިއެވެ. ސާރާގެ މަތިން ހަނދާންވަނީއެވެ. އެއީ އަބަދުވެސް އާދައެވެ. އޭނާ ސާރާ މަތިން ހަނދާން ވަންޏާ އަބަދުވެސް އޭނާއަށް ސާރާ ދިން ގަނޑުކޮޅުތައް ކިޔައެވެ.\nކޮޓަރީގައި އެކަނި މާ އެކަނި އިން ސާރާގެ ދެލޮލުގައި ވަނީ ކަރުނައެވެ. ޒައިދު އޭނާއާއި ކައިވެނި ކުރީ މި ގޮތަށް ކަންތައް ކުރަން ހެއްޔެވެ؟. (ނުނިމޭ)


Atholhu thereyge haalathu goas, miadhu ekanives7rasheh monitoring ah - One Online\n15 ޖޫން 2021، މާލެ: ކޮވިޑް-19 އަށް ޓެސްޓުކުރުމަށް ރެންޑަމް ސާމްޕަލެއް ނެގުމުގައި ޕޮލިހާއި އެޗްޕީއޭގެ ފަރާތްތަކުން ހަރަކާތްތެރިވަނީ: އަތޮޅު ތެރޭގެ ހާލަތު ވަނީ ގޯސްވެފައި، މިއަދު އެކަނިވެސް ހަތް ރަށެއް މޮނިޓަރިން އަށް ވަނީ ލާފައި-- -- ވަން ފޮޓޯ: އަހުމަދު އައިހަމް\nއަތޮޅު ތެރޭގެ ހާލަތު ގޯސް، މިއަދު އެކަނިވެސް ހަތް ރަށެއް މޮނިޓަރިން އަށް\nކޮވިޑު-19އިގެ ސަބަބުން އަތޮޅުތެރޭގެ ހާލަތު ގޯސްވެ މިއަދު އެކަނިވެސް ހަތް ރަށެއް މޮނިޓަރިން އަށް ލައިފި އެވެ.\nމިއަދު މޮނިޓަރިން އަށް ލާފައިވާ ރަށްތަކަކީ، ގދ. ފަރެސްމާތޮޑާ، ދ. މާއެނބޫދޫ، ގއ. މާމެންދޫ، ނ. ކުޑަފަރި، ނ. ވެލިދޫ، ފ. ބިލެތްދޫ، ރ. އަލިފުށި އެވެ. މިއާއެކު މިހާރު މޮނިޓަރިން އަށް ލީ ރަށްތަކުގެ އަދަދު ވަނީ 31 އަށް އަރާފަ އެވެ.\nމި ރަށްތަކުގެ ތެރެއިންވެސް މިހާތަނަށް އެންމެ ހާލަތު ގޯހީ ފަރެސް މާތޮޑާގަ އެވެ. އެރަށު މަސްވެރިޔަކު ބަލިވެގެން ޑޮކްޓަރަށް ދެއްކުމުން މި މަހުގެ ހަ ވަނަ ދުވަހު އޭނާ ވަނީ ޕޮޒިޓިވް ވެފަ އެވެ. އޭގެ ފަހުން އެ ދޯނިން 18 މީހަކާއި ރަށުތެރެއިން ދެ މީހަކު ވަނީ ޕޮޒިޓިވް ވެފަ އެވެ.\nކުޑަފަރީގައިވެސް އަލާމާތްތައް ހުރުމުގެ ސަބަބުން ޑޮކްޓަރަށް ދެއްކި މީހަކު ޕޮޒިޓިވް ވުމާ ގުޅިގެން ކޮންޓެކްޓް ޓްރޭސިން ހެދުމުން އިތުރު ހަތް މީހަކު ވަނީ ޕޮޒިޓިވް ވެފަ އެވެ.\nކުޑަފަރީ ކައުންސިލް ރައީސް އަލީ ޝަމީމް މުހައްމަދު "ވަން" އަށް މިއަދު ވިދާޅުވީ އެރަށުން މީގެ ދެ ދުވަސް ކުރިން ފުލޫ ކުލިނިކަށް ދެއްކި މީހަކު ޕޮޒިޓިވް ވެފައިވާ ކަމަށެވެ. އެއާ ގުޅިގެން ރެންޑަމްކޮށް 49 ސާމްޕަލެއް ނެގި ކަމަށާއި އެއީ އޭނާއާ ކޮންޓެކްޓް ވެފައިވާ މީހުންނާއި އާންމު މީހުން ކަމަށެވެ. އެގޮތުން ނެގި ސާމްޕަލް ތަކުގެ ތެރެއިން ހަތް ސާމްޕަލެއް މިހާރު ޕޮޒިޓިވް ވެ، ޖުމުލަ އަދަދު އަށަކަށް އަރާފައިވާ ކަމަށް ވިދާޅުވި އެވެ.\n"މި ރޯގާ ފެތުރޭތީ ރަށުތެރޭގަ މިހާރު އޮތީ ބިރުވެރިކަން އުފެދިފަ. ދެން އަޅުގަނޑުމެން މި މަސައްކަތް ކުރަނީ ކޮންޓެކްޓް ޓްރޭސިންގެ މަސައްކަތް ކުރުމަށް. އެކަމަކު ރަށަށް ބަލި ފެތުރުނު ގޮތް ސީދާ ބުނާކަށް އަދި ނޭނގެ." އޭނާ ވިދާޅުވި އެވެ.\nބިލެތްދޫ ކައުންސިލް މެންބަރު އާސިފާ ސުލައިމާން "ވަން" އަށް މިއަދު ވިދާޅުވީ މީގެ ދެތިން ދުވަސް ކުރިން އެރަށު ސްކޫލް ކުއްޖަކު ވަރަށް ބޮޑަށް ރޯގާ ޖެހިގެން ޑޮކްޓަރަށް ދެއްކި ކަމަށެވެ. އެކުއްޖާގެ ސާމްޕަލް ޕޮޒިޓިވް ވުމުން ކޮންޓެކްޓް ޓްރޭސިންގެ މަސައްކަތް ކުރި ކަމަށާއި އޭގެ ތެރެއިން ހަ ސާމްޕަލެއް ޕޮޒިޓިވް ވެފައިވާ ކަމަށެވެ.\n"މީގެ ދެތިން ދުވަސް ކުރިން މި ރަށު ސްކޫލުގެ ގްރޭޑް ހައެއްގަ ކިޔަވާ ދަރިވަރަކު މާ ބޮޑަށް ވަލިވެ ރޯގާ ޖެހިގެން ދެއްކީ ފުލޫ ކުލިނިކަށް. ދެއްކި އިރު އެކުއްޖާ ޕޮޒިޓިވް ވީ. ދެން އެ ކްލާސް ހުރިހާ ކުދިންވެސް ޓެސްޓު ކުރި. އެކަމަކު އިތުރު ދަރިވަރަކު ޕޮޒިޓިވެއް ނުވޭ. އެކަމަކު ދެން ޕޮޒިޓިވް ވީ އެ އާއިލާގެ މީހުން. ފުރަތަމަ ޕޮޒިޓިވް ކުއްޖާ އަކީ އެއްވެސް ރަށަކަށް މި ފަހުން ދަތުރު ކުރި ކުއްޖެއްވެސް ނޫން. ދެން ނޭނގެ ކިހިނެއް ކަމެއް ބަލި ޖެހުނީ." އޭނާ ވިދާޅުވި އެވެ.\nމައުލޫމާތު ލިބިފައިވާ ގޮތުގައި ދ. މާއެނބޫދޫ ވެސް މޮނިޓަރިންއަށް ލާފައި ވަނީ ކޮމިޔުނިޓީ ތެރެއިން ކޮވިޑް ފެނުމާ ގުޅިގެންނެވެ.\nވެލިދޫ ކައުންސިލް ރައީސް އާތިފް ހުސައިން "ވަން" އަށް މިއަދު ވިދާޅުވީ އެރަށް މޮނިޓަރިން އަށް ލާފައިވަނީ ފުލޫ ކުލިނިކަށް ކޮންމެ ދުވަހަކު ދައްކާ ސާމްޕަލްތައް ޕޮޒިޓިވް ވަމުންދިޔުމާ ގުޅިގެން ކަމަށެވެ. އަދި މިހާތަނަށް އެފަދަ ހަތް މީހަކު ޕޮޒިޓިވް ވެފައިވާ ކަމަށާއި މި ކޭސްތަކާ ގުޅިގެން 48 ގެއެއް ކަރަންޓީނު ވެސް ކޮށްފައިވާ ކަމަށް ވިދާޅުވި އެވެ.\nމާމެންދޫ އަދި އަލިފުށިންވެސް ބަޔަކު ވަނީ ޕޮޒިޓިވް ވެފަ އެވެ. ނަމަވެސް ޕޮޒިޓިވް ވެފައިވަނީ ކިތައް މީހުން ކަމެއް އަދި ވަނީ ސާފުވާ ގޮތެއް ނުވެފަ އެވެ. ކޮންޓެކްޓް ޓްރޭސިންގެ މަސައްކަތް ނިމެންދެން މި ރަށްތައް ވަނީ މޮނިޓަރިން އަށް ލާފަ އެވެ.\nގުޅޭ ޓެގު ހެލްތު ޕްރޮޓެކްޝަން އެޖެންސީ (އެޗްޕީއޭ) ފ. ބިލެތްދޫ ދ. މާއެނބޫދޫ ނ. ކުޑަފަރީ ގއ. މާމެންދޫ ފަރެސްމާތޮޑާ ކޮވިޑް 19 ނ. ވެލިދޫ